



Түсінік хат

Кешенді емтихан бағдарламасы 3 модульден тұрады.

*Бірінші модульде* «Мектепке дейінгі білім беру негіздері (Мектепке дейінгі педагогика, мектепке дейінгі педагогика тарихы)» курсының сұрақтарын қамтиды. Олар мектепке дейінгі білім беру мазмұнын, оқу бағдарламаларын, тәрбие түрлері мен оқу әрекетін ұйымдастыруға қажетті әдістемелік тәсілдері мен технологияларын қолдану іскерліктерін анықтауға бағытталған. Сонымен қатар мектепке дейінгі педагогика тарихының қалыптасуы мен дамуын меңгерудегі білімдерін тексеруге негізделген. Олар тек пәннің мазмұнын меңгеру деңгейін анықтау мен бағалауға ғана емес, сонымен қатар бітірушілердің педагогикалық тәжірибеде кездесуі мүмкін мәселелерді шешу қабілеттеріне, пәндік құзыреттіліктерін қалыптастыруға бағытталған.

*Екінші модуль* «Мектепке дейінгі білім беруді басқару (Мектепке дейінгі білім беруді ұйымдастыру және басқару, Мектепке дейінгі білім берудегі менеджмент)» курсы бітіруші түлектердің мектепке дейінгі білім беруді ұйымдастыру мен басқарудың ғылыми негіздері, білім берудегі мемлекеттік-қоғамдық басқарудың қызметі мен қағидалары, мектепке дейінгі білім беруді ұйымдастыру мен басқарудың негізгі функциялары, сондай-ақ мектепке дейінгі ұйымды дамытудың негізгі бағыттары туралы сұрақтар ұсынылған.

*Үшінші модуль* «Балалар психологиясы» теориялық негізі, мектепке дейінгі оқыту мен тәрбие мекемелеріндегі оқу-тәрбиелеу үрдісі мен және оның ерекшеліктері, балабақша тәрбиешінің тұлғасы және кәсіби қызметі, туғаннан жеті жасқа дейінгі баланың психикалық даму заңдылықтары мен принциптері (Л.С. Выготский, Ж.Пиаже, Д.Б. Эльконин, Л.И. Божович, А.В. [Запорожец](https://sibac.info/conf/pedagog/xx/29148), П.Я. Гальперин), үш жастағы дағдарыс жайындағы сұрақтар берілген.

Кешенді емтихан жауаптарында бітірушілер мынаны көрсетуі керек:

* сұрақтарды педагогикалық-теориялық, педагогикалық-психологиялық, әдістемелік аспектіде қарастыра білулері тиіс;
* теориялық ережелерді оқыту мен тәрбиелеудің қазіргі тәжірибесі негізінде, өзінің жеке педагогикалық тәжірибесі мен көрнекі құралдарымен дәлелдеуі қажет;
* мектепке дейінгі оқыту мен тәрбие берудегі әдістемелік міндеттер мен жағдаяттарды талдай білу, оларды шешудің оңтайлы жолдарын анықтау.

Студенттердің жауаптары мектепке дейінгі оқу-тәрбиелік жұмыстарын орындау дайындығына, педагогикалық-психологиялық іс-әрекет тәжірибесін түсінуге, әдістемелік ғылымның негізгі мәселелерінен хабардар болуға куәлік етуі тиіс.

1 модуль

**Мектепке дейінгі білім беру негіздері (Мектепке дейінгі педагогика, мектепке дейінгі педагогика тарихы)**

1. Мектепке дейінгі педагогика – мектеп жасына дейінгі баланы оқыту және тәрбиелеу туралы ғылым.

Мектепке дейінгі педагогика – баланың мектепке дейігі дамуы мен тәрбиесі жайлы ғылым. Мектепке дейінгі педагогика пәні, оның ерекшелігі. Мектепке дейінгі балалық шақтың тұлға дамуы мен тәрбиесіндегі рөлі. Педагогика ғылым жүйесіндегі мектепке дейінгі педагогиканың орны мен басқа ғылымдармен байланысы. Мектепке дейінгі педагогиканың негізгі ұғымдары мен қызметі, мақсаты және міндеттері.

1. Мектепке дейінгі педагогика тарихының қалыптасуы.

Ежелгі Римдегі тәрбие және педагогикалық ой. Ежелгі Грециядағы тәрбие және білім. Қайта өрлеу дәуіріндегі педагогика және мектеп. Ежелгі Шығыс өркениеті-білім беру тарихы. Конфуций-әлемдік мәдениеттің бірегей құбылысы.

Ортағасырлық мектептердің негізгі түрлері: шіркеу және зайырлы мектептер (мазмұны, оқыту әдістері). Жоғары білімнің пайда болуы мен дамуы: арнайы мектептердің, алғашқы университеттердің ашылуы.

1. Мектепке дейінгі педагогиканың ғылым ретінде қалыптасуы

Мектепке дейінгі жастағы балаларды тәрбиелеудегі Я.А. Коменскийдің педагогикалық идеялары. Я.А. Коменскийдің педагогикалық жүйесі және қазіргі заман. «Ұлы дидактика» атты іргелі еңбектің мәні. Мектепке дейінгі тәрбиелеудегі Ж.Ж. Руссо педагогикалық теориясының маңызы. И.Г. Песталоццидің педагогикалық теориясының негізгі ережелері. И.Г. Песталоццидің тәрбие ісіндегі ана мен отбасының рөлі туралы.

Ф. Фребель балабақшасы. Алғашқы балабақшаларды ұйымдастыру. Ф.Фребельдің мектепке дейінгі мекемелерді ұйымдастыру және мектепке дейінгі балаларды тәрбиелеу әдістемесі мәселелерін негіздеудегі мектепке дейінгі тәрбие жүйесінің маңызы.

М. Монтессори ғылыми педагогикасының әдістері және оның теориясының қазіргі заманғы балабақшалардың жұмыс тәжірибесіне әсері. М. Монтессоридің педагогикалық жүйесі.

1. Мектепке дейінгі тәрбиені дамыту бойынша қоғамдық ұйымдардың қызметі.

**ХХ ғасырдың басында мектепке дейінгі тәрбиені дамыту.**

Бала бақшалардың алғашқы түрлері (1917 ж.). Ақпан төңкерісі кезеңіндегі мектеп және мектепке дейінгі тәрбие. 1917-1920 жылдардағы кеңестік мектепке дейінгі тәрбие жүйесінің қалыптасуы мен дамуы.

1919-1930 жылдардағы балабақшалардың жалпы даму жағдайы. 1920-1941 жж. мектепке дейінгі тәрбие жүйесін дамыту. Соғыстан кейінгі жылдары балабақшалар мен яслилердің дамуы. Балабақшалар үшін педагогикалық кадрларды даярлау.

Қазақстанда алғаш балабақшаның ашылуы. Қазақстандағы алғашқы мектепке дейінгі тәрбиелеу мекемелерін дамыту.

1. Ресейдегі мектепке дейінгі оқыту мен тәрбиелеу тарихы.

Л.Н.Толстойдың халықтық білім мен тәрбиеге көзқарасы. А.И.Смоновичтің мектепке дейінгі ұйым тәрбиесі туралы педагогикалық көзқарасы. Е.Н. Водовозова балаларды тәрбиелеу және оқыту туралы көзқарасы. Л.К. Шлегердің педагогикалық үрдістегі көзқарасы. С.Т. Шацкийдің орыс бала бақша жүйесі.

А.С. Макаренконың. педагогикалық жүйесі. А.С. Макаренко - балалар ұжымын қалыптастыру теориясының авторы. К.Д. Ушинскийдің педагогикалық қызметі. Е.И. Тихееваның мектепке дейінгі педагогиканың дамуына қосқан үлесі.

1. Қазақстандағы мектепке дейінгі тәрбиенің дамуы мен қалыптасу кезеңдері.

Қазақстандағы мектепке дейінгі тәрбиенің дамуы мен қалыптасуы. 1932-1940 жылдардағы мектепке дейінгі тәрбие мәселелері. Н. Құлжанованың педагогикалық жүйесінде мектеп жасына дейінгі балаларды тәрбиелеу.

1940-1980 жылдардағы мектепке дейінгі тәрбие мәселелері. (В.Н. Андросова, Б.Баймұратова, Л.А. Давиденко және т.б.мектепке дейінгі білім беру ісіне қосқан үлестері).

1980-2000 жылдардағы мектепке дейінгі тәрбие мәселелері (А.К. Меңжанова, Г.Ж. Меңлибекова, М.Т. Тұрыскелдина, К.М. Меңдаяқова, Т.А. Левченко, А.Қ. Аймағанбетова және т.б. мектепке дейінгі әртүрлі салаларындағы зерттеулері).

1. Мектепке дейінгі педагогиканың зерттеу әдістері.

Ғылыми-педагогикалық зерттеу әдістері. «Әдіснама», «педагогикалық зерттеу логикасы», «әдіс», «педагогиканы зерттеу әдістері» ұғымдары. Мектепке дейінгі білім беру жүйесіндегі зерттеу әдістерін пайдалану ерекшеліктері (дайын және өздік әдістер мен әдістемелердің мысалында). Мектепке дейінгі оқыту мен тәрбиелеу тәжірибесінде педагогикалық зерттеу нәтижелерін енгізу.

1. **Мектепке дейінгі ұйымның нормативтік құқықтық іс-құжаттары.** Білім беру саласындағы мемлекеттік саясаттың негізгі ұстанымдары. ҚР «Білім туралы Заңы (2007)». ҚР Конституциясы (1995ж). Мектепке дейінгі тәрбие мен оқыту мемлекеттік жалпыға міндетті білім беру стандарты. Қазақстан Республикасы білім берудегі жаңарту бағдарламаларының ерекшеліктері. Мектепке дейінгі тәрбие мен оқытудың үлгілік оқу бағдарламасы. Мектепке дейінгі тәрбиелеу мен оқытуды дамыту моделі.
2. **Мектепке дейінгі шақ баланың тұлға ретінде қалыптасуының алғашқы кезеңі ретінде.** Мектепке дейінгі жастың ерекшелік мәні, балалық шақ туралы түсінік. Мектепке дейінгі балалық шақтағы баланың даму заңдылықтары мен ерекшеліктері. Мектепке дейінгі жас бастапқы тұлғалық қалыптасу мен тәрбие кезеңі ретінде. Баланың тұлғалық факторы (әлеуметтік орта, тұқым қуалаушылық, тәрбие, қызмет). Бала және әлеумет. Мектепке дейінгі жас алғашқы тұлғалық қалыптасу және әлемге деген гуманистік қарым-қатынасты тәрбиелеу кезеңі ретінде. Ерте жастағы баланың дамуы мен тәрбие ерекшеліктері.
3. Ерте балалық шақ педагогикасы.

Ерте балалық шақтағы балалардың физикалық және психикалық дамуының ерекшеліктері. Ерте жастағы балаларға білім берудің мақсаттары, міндеттері мен принциптері. Ерте жастағы балаларды тәрбиелеу және оқыту әдістері. Ерте жастағы балаларды тәрбиелеу ережелері. Мектепке дейінгі мекемеге бейімделу кезеңінде балалармен педагогикалық жұмыс. 1 жастан 2 жасқа дейінгі баланың даму сипаттамасы. Өмірдің 2-ші жылындағы балалардың қызметі мен тәрбиесін ұйымдастыру. Өмірдің 3-ші жылындағы балалардың даму ерекшеліктері.

1. Мектеп жасына дейінгі балаларды тәрбиелеудің теориясы мен әдістемесі.

Тәрбие түсінігі. Мектеп жасына дейінгі балаларды тәрбиелеудің мақсаты, міндеттері мен принциптері. Мектеп жасына дейінгі балаларды тәрбиелеу ерекшеліктері. Тәрбие мақсаты туралы түсінік. Тәрбиенің идеалды және нақты мақсаты, объективті білім беру мақсатының субъективті сипаты. Мектеп жасына дейінгі балаларды тәрбиелеу тұжырымдамасы. Мектеп жасына дейінгі балаларды тәрбиелеудің заңдылықтары мен принциптері.

1. Мектепке дейінгі жастағы балалардың дене тәрбиесінің теориясы мен әдістемесі. Мектеп жасына дейінгі балаларда салауатты өмір салтының негіздерін қалыптастыру.

Мектепке дейінгі жастағы балалардың дене тәрбиесі теориясының қалыптасуы мен дамуы. Мектеп жасына дейінгі балалардың дене тәрбиесінің мақсаты мен міндеттері. Дене тәрбиесінің принциптері. Дене тәрбиесі құралдары. Дене тәрбиесінің әдістері мен формалары. Мектепке дейінгі жастағы балалардың дене тәрбиесінің негізі.

Дене тәрбиесінің практикасы мен теориясы (П.Ф. Лесгафт, Е.Г. Леви-Гориневская, А.Н. Быкова, Т.Н. Осокина, Д.В. Хухлаева, М. Тұрыскелдина, Т. Иманбеков т.б.). «Денсаулық»,

«салауатты өмір салты» ұғымы. Мектеп жасына дейінгі балалардың салауатты өмір салтының негіздерін қалыптастырудың маңызы. Салауатты өмір салтының негізгі компоненттері. Балалардың салауатты өмір салтын қалыптастыру жағдайы.

1. Мектеп жасына дейінгі балаға білім беру жүйесіндегі ақыл-ой тәрбиесі.

Біртұтас даму жүйесіндегі ақыл-ой тәрбиесінің рөлі. Мектепке дейінгі жастағы балалардың ақыл-ой тәрбиесінің әдіснамалық негіздері. Мектепке дейінгі жастағы

балалардың ақыл-ой тәрбиесінің психологиялық-педагогикалық негіздері. Мектепке дейінгі жастағы балаларды ақыл-ой тәрбиесінің міндеттері мен мазмұны. Мектепке дейінгі жастағы балаларды ақыл-ой тәрбиесінің құралдары, шарттары мен әдістері.

Баланың ақыл-ой дамуындағы оқытудың маңызды рөлі (К.Д.Ушинский, А.П.Усова, Е.И. Тихеева, В.И. Логина, Н. Құлжанова, Б. Баймұратова және т.б). Ақыл-ой тәрбиесінің әдістері: оқу-танымдық бағыт, ойын, еңбек, қарым-қатынас. Интеллектуалдық тәрбиенің шарттары. Ақыл-ой тәрбиесінің негізі мен жүйелік ерекшеліктері. Ақыл-ой тәрбиесінің міндеттері: балалардың танымдық іс-әрекеті мен белсенділігін дамыту.

1. **Сенсорлы тәрбие мектеп жасына дейінгі баланың ақыл-ой тәрбиесінің негізі ретінде.** Ақыл-ой тәрбиесінің сенсорлық негізі және бала іс-әрекетіндегі дамудың негізгі түрлері. Сезімдік тәжірибенің жинақталуы, зерттеу іс-әрекетінің қалыптасуы, мектепке дейінгі балаларға сенсорлық эталон ұғымын түсіндіру.

Қоршаған орта жайлы білімдерді ұғындыру, тілі мен ойының дамуы, сенсорлық мәдениет қалыптастыру; танымдық қызығушылықты тәрбиелеу, байқағыштықты, өз бетімен әрекет жасауды. Сенсорлық тәрбие әдістері (Ф.Фребель, О.Декроли, Е.И.Тихеева, В.И.Логина, Л.А.Венгер, С.Л.Рубинштейн, М.Мұқанов, В.И.Аванесова және т.б). М.Монтерсори технологиясы. Баланың әртүрлі даму кезеңіне негізделген сенсорлық тәрбие мазмұны, тапсырмалар. Сенсорлық тәрбие құралдары. Сенсорлы-танымдық компетенттілік стандарты, оның сипаттамасы.

1. Мектепке жасына дейінгі балаларды әлеуметтік-адамгершілік тәрбиелеудің теориясы мен әдістемесі.

Мектепке дейінгі балаларды әлеуметтік-адамгершілік тәрбиелеудің маңызы мен ерекшелігі. Мектепке дейінгі балаларды әлеуметтік-адамгершілік тәрбиелеудің мазмұны мен құралдары. Мектепке дейінгі балаларды әлеуметтік-адамгершілік тәрбиелеудің әдістері мен формалары. «Әлеуметтік-адамгершілік тәрбие» және «даму» ұғымдары және олардың адамгершілік тәрбиесімен өзара байланысы.

Шетел педагогикасындағы адамгершілік тәрбиесі. Отандық педагогикадағы адамгершілік тәрбиесі мәселелері. Мектеп жасына дейінгі балалардағы адамгершілік тәрбиесінің қазіргі кездегі зерттелуі (А.К. Меңжанова, С.А. Козлова және т.б).

1. Мектеп жасына дейінгі балаларды патриотизм мен азаматтыққа тәрбиелеу.

Мектеп жасына дейінгі балаларды патриоттық тәрбиелеу ұғымы және оның кезеңдері. Патриоттық тәрбиенің міндеттері, мазмұны және кезеңдері. Патриоттық тәрбиені ұйымдастыру принциптері. Мектеп жасына дейінгі балаларды патриоттық тәрбиелеудің нысандары, әдістері мен құралдары.

1. Мектеп жасына дейінгі балалардың еңбекке деген құндылық қатынасының негізін тәрбиелеу.

Мектеп жасына дейінгі еңбек тәрбиесі ұғымы. Мектеп жасына дейінгі еңбек тәрбиесінің теориялық негіздері. Мектеп жасына дейінгі балалардың еңбек қызметінің ерекшеліктері. Мектепке дейінгі еңбек тәрбиесінің міндеттері. Мәдени-тарихи теориясы және оның еңбек тәрбиесінің мазмұны мен құралдарын анықтаудағы рөлі.

Мектепке дейінгі еңбек тәрбиесінің зерттеу мәселері (В.И. Логинова, М.А. Крулехт, Р.К.Аралбаева, Г.Ж. Меңлібекова, С.Н. Жиенбаева және т.б). Мектепке дейінгі балалардағы еңбек іс-әрекетінің ерекшеліктері. Еңбек арқылы мектепке дейінгі балалардың әлеуметтенуі.

1. Мектепке дейінгі мекемедегі еңбек түрлері. Мектеп жасына дейінгі балаларды экономикалық тәрбиелеу негіздері.

Еңбек түрлері (өзіне-өзі қызмет көрсету, шаруашылық-тұрмыстық еңбек, қол еңбегі, табиғат аясындағы еңбек). Балалар еңбегін ұйымдастыру түрлері: ұжымдық және жеке жұмыс. Әртүрлі жастағы мектепке дейінгі топтардың еңбек іс-әрекетін ұйымдастыру әдістері. Балалардың еңбек әрекетін ұйымдастыру. Отбасындағы еңбек тәрбиесі.

Мектепке дейінгі балалардың экономикалық тәрбиесі ұғымы. Экономикалық тәрбиенің тарихи аспектілері. Экономикалық тәрбиенің мақсаты мен міндеттері. Экономикалық тәрбиенің мазмұны. Мектепке дейінгі жастағы балалардың экономикалық тәрбиесін ұйымдастырудың әдістері мен формалары.

1. Мектепке дейінгі жастағы балалардың эстетикалық тәрбиесінің теориясы мен әдістемесі.

Мектепке дейінгі баланың тұтас даму жүйесіндегі эстетикалық тәрбие. Мектепке дейінгі педагогикадағы эстетикалық тәрбиенің теория және практика жүзіндегі қалыптасуы (Е.А. Флерина, Н.А. Ветлугина, Н.П. Саккулина, Н.А. Курочкина, Т.А.Левченко, Ф.Жумабекова, Ж.Ш. Баримбеков және т.б). Эстетикалық тәрбиенің мақсаты, міндеттері және мазмұны.

Мектепке дейінгі эстетикалық тәрбиенің міндеттері: әсемдікті қабылдауды дамыту, эстетикалық сезімі және баланың елестетуі және т.б. Эстетикалық тәрбие әдістері. Эстетикалық тәрбиенің шарттары мен құралдары. Эстетикалық тәрбиені ұйымдастыру формалары. Эстетикалық тәрбие бойынша жұмыс қағидалары.

1. Мектеп жасына дейінгі балалардың ойыны.

Педагогтер мен психологтардың еңбектеріндегі ойынның шығу тегі мен мәні. Ойын мектеп жасына дейінгі балалар іс-әрекетінің негізгі түрі. Балалар ойынының әлеуметтік сипаты. Әр түрлі жастағы топта ойын әрекетін дамытудың мазмұны мен міндеттері. Ерте балалық шақтағы ойынның дамуы мен шығуы. Үлкендердің балалардың ойын әрекетін басқаруы. Ойын балалардың өмірі мен қызметін ұйымдастыру формасы ретінде. Педагогикалық үрдістегі ойынның орны. Ойынның дамытушы және тәрбиелік қызметтері (Н.Я. Михайленко, Е.Е. Кравцова т.б.).

1. Ойынның түрлері және классификациясы.

Мектепке дейінгі балалардың шығармашылық ойындары. Мектепке дейінгі балалардың ережелік ойындары. Балалар ойындарының өзіндік ерекшеліктері. Мектепке дейінігі ойын іс- әрекетінің құрылымы. Ойын ережесі. Бала ойынының зерттелуі (П.Г.Саморукова, Е.Е. Кравцова, М.Т. Тұрскельдина, Т.И. Иманбеков т.б.).

Ойыншық ойын құралы ретінде. Ойыншық түрлері. Мектепке дейінгі жастағы балаларға арналған ойыншықтар.Баланың өміріндегі ойыншықтың тәрбиелік және білім беру маңызы (К.Д. Ушинский, Е.А. Флерина).

1. Шығармашылық ойындар.

Мектеп жасына дейінгі балалардың шығармашылық ойындары. Сюжеттік-рөлдік ойын оның мазмұны, құрылымы, даму кезеңдері. Бала мен балалар ұжымының шығармашылық дамуына сюжеттік-рөлдік ойынның әсері (Н.Я. Михайленко, Е.Е. Кравцова, Н.А. Короткова, Г.М. Касымова және т.б.). Мектепке дейінгі ұйымның әртүрлі жас топтарында сюжеттік- рөлдік ойын ұйымдастыру әдістемесі.

Ойын-драматизация шығармашылық ойындардың бір түрі, тәрбиелік-білім беру құндылықтары. Режиссерлік ойындар. Ойын-драматизацияны ұйымдастыру әдістемесі.

Мектепке дейінгі жастағы балалардың құрылыс ойындарын басқару. Құрастыру түрлері. Табиғи материалдармен ойнау. Құрылыс материалдарымен ойнауға арналған жағдайлар.

1. Дидактикалық ойындар.

Дидактикалық ойынның сипаттамасы, құрылымы, түрлері. Мектеп жасына дейінгі балалардың дамуындағы дидактикалық ойынның маңызы (М. Монтессори, Е.М. Тихеева, Л.А. Венгер, және т.б.). Баланың сенсорлық тәрбиесіндегі дидактикалық ойынның рөлі, танымдық қызығушылықты қалыптастыру және ақыл-ой белсенділігін дамыту. Дидактикалық ойынды ұйымдастыру әдістемесі. Дидактикалық ойындарға педагогикалық жетекшілік ету.

1. Балалар құқығы туралы Конвенция мектепке дейінгі педагогикадағы білім беру парадигмасын анықтайтын құжат ретінде. ҚР «Балалар құқығы» заңы (2002ж).

Қазақстан Республикасындағы "Бала құқықтары туралы" Заңы (2002 ж.). Балалардың тең құқықтылығы. Баланың құқықтарын шектеуге тыйым салу. Қазақстан Республикасының заңдарында белгіленген жағдайларды қоспағанда, баланың құқықтары шектелмейді. Балалар мүддесіндегі мемлекеттік саясаттың мақсаттары. Баланың денсаулық сақтау құқығы. Баланың даралық және оны сақтау құқығы. Баланың білім алуға құқығы. Баланың

мемлекеттік көмекке құқығы. Баланың демалуға және бос уақытын өткізуге құқығы. Баланың отбасындағы құқықтары.

1. Мектепке дейінгі мекемелердегі білім беру дидактикасы.

Дидактика туралы жалпы түсінік. Мектепке дейінгі дидактика. Дидактика оқыту теориясы ретінде. Дидактика категориялары. Педагогика тарихындағы мектепке дейінгі дидактиканың қалыптасуы. А.П. Усованың «Балабақшадағы оқыту теориясы» концепциясы. Оқытудың әдістері мен нысандары туралы түсінік. «Оқыту әдісі», «оқыту тәсілі» ұғымдары. Мектеп жасына дейінгі балаларда оқу іс-әрекетінің алғышарттарын қалыптастыру.

1. Мектепке дейінгі ұйымның отбасымен өзара байланысы.

Балабақша мен отбасы ынтымақтастығының түсінігі мен міндеттері. Мектепке дейінгі білім беру мекемесі мен отбасы арасындағы өзара іс-қимылдың негізгі қағидаттары. Отбасын зерттеу әдістері. Балабақша мен отбасының ынтымақтастық формалары. Ата-ана беделі және педагогикалық такт.

1. Мектепке дейінгі мекеме тәрбиешісінің кәсіби шеберлігі

Педагогикалық шеберлік және педагогикалық қызмет. Педагогикалық қызметтің ерекшелігі, оның компоненттері. Педагогикалық еңбектің аса көрнекті шеберлері (А.С. Макаренко, В.А. Сухомлинский). Педагогикалық шеберліктің негізгі элементтері. Педагогикалық шеберліктің өлшемдері мен деңгейлері. Педагогикалық техника. Педагогикалық шеберлік-мектепке дейінгі мекеме педагогының кәсіпқойлығының сипаттамасы. Тәрбиешінің кәсіби мәдениеті. Кәсіби мәдениеттің компоненттері (аксиологиялық, техникалық, тұлғалық-шығармашылық). Актерлік шеберлік. Тәрбиешінің сөзі педагогикалық шеберліктің шарты ретінде.

1. Тәрбиеші мамандығының пайда болу тарихы.

Тәрбиеші және оның мектепке дейінгі тәрбиені ұйымдастырудағы рөлі. Педагог- тәрбиеші мамандығының пайда болу тарихы.

Мектепке дейінгі ұйым педагог-тәрбиешісі мамандығының ерекшеліктері. Балабақша тәрбиешісі мамандығы. Педагог қызметі.

1. Әлемдік тәжірибедегі мектепке дейінгі тәрбие.

Әлемдік тәжірибедегі мектепке дейінгі тәрбие мен білім беру. Мектепке дейінгі білім беруді ұйымдастыруда қалыптасқан модельдер. Әлемдегі дамыған мемлекеттердегі мектепке дейінгі тәрбиенің бағыттары.

1. ҚР қазіргі мектепке дейінгі педагогиканың дамуы.

Қазақстан Республикасындағы білім беру жүйесі. Мектепке дейінгі тәрбие мен оқытудың маңызын арттыру. Мектепке дейінгі білім беру - барлық білім беру жүйесінің іргетасы. Мектепке дейінгі білім үздіксіз білім беру жүйесінің бастауыш буыны ретінде. Мектепке дейінгі білім берудің негізгі бағыты.

2-модуль

**Мектепке дейінгі білім беруді басқару (Мектепке дейінгі білім беруді ұйымдастыру және басқару, Мектепке дейінгі білім берудегі менеджмент)**

1. Мектепке дейінгі білім беру жүйесінің даму тарихы.

Мектепке дейінгі білім беру жүйесінің дамуы. Мектепке дейінгі білім беру жүйесінің кезеңдік даму ерекшеліктері. Мектепке дейінгі қоғамдық жүйенің пайда болуы. Қазақстандағы алғашқы бағдарламалар, олардың типтері.

1. Мектепке дейінгі білім беру жүйе ретінде.

Мектепке дейінгі білім беру жүйесінің мақсаты және міндеттері. Білім беру жүйесіндегі Қазақстан Республикасының еңбек кодексінің қолдану ерекшелігі. Мектепке дейінгі білім беруді басқару органдарының жүйесі және құрылымы.

1. Қазақстандағы мектепке дейінгі білім берудің дамуы.

Қазақстандағы мектепке дейінгі білім берудің даму барысы. Қазақстан Республикасы мектепке дейінгі білімді дамыту бағдарламалары. ҚР мектепке дейінгі білім берудің дамуы.

1. Қазіргі кезеңдегі мектепке дейінгі білім беру

Мектепке дейінгі ұйымның қазіргі кезеңдегі даму барысы. Білім беру саласындағы мемлекеттік саясаттың негізгі ұстанымдары. Мектепке дейінгі білім беру мазмұнын жаңарту мақсатында мектепке дейінгі білім берудің халықаралық және үздік отандық тәжірибесіне талдау.

1. Мектепке дейінгі білім беруді әлеуметтік-педагогикалық жүйе ретінде басқару.

Мектепке дейінгі білім беруді әлеуметтік-педагогикалық жүйенің өзіндік ерекшелігі. Мектепке дейінгі білім беруді педагогикалық басқару жүйесі ретінде. Мектепке дейінгі ұйымды басқару мен әлеуметтік саласының қажеттілігіне сәйкес мамандар даярлау.

1. **Мектепке дейінгі білім беруді ұйымдастыру мен басқарудағы жүйелік тәсілдер**. Мектепке дейінгі білім беру жүйесінің базалық деңгейі. Мектепке дейінгі білім беру мазмұнын бағдарламалық-әдістемелік жаңарту. Мектепке дейінгі ұйым іс-әрекетін ұйымдастырудың типтік ережесі. Мектепке дейінгі білім беру ұйымының стандарты мен

бағдарламалары.

1. Мектепке дейінгі білім беруді ұйымдастыру және басқару ерекшеліктері

Мектепке дейінгі білім беру жүйесіне кадрларды даярлау. Мектепке дейінгі білім беру саласында басқарудың жаңа тиімді әдістері.

1. Балабақшадағы оқу жүктемесі мен талаптары.

Мектепке дейінгі білім беру сапасының нормативтік талаптарға сай болуы. Мектепке дейінгі білім беруде педагогтердің біліктілік деңгейіне қойылатын талаптар. Мектепке дейінгі білім берудің барлық жас сатысындағы оқу жүктемесі мектепке дейінгі тәрбие мен оқытудың мемлекеттік жалпыға міндетті стандартына сай болуы.

1. Тәрбиеленушілердің оқу жүктемесінің ең жоғары көлеміне қойылатын талаптар.

Тәрбиеленушілердің апталық оқу жүктемесі. Үлгілік оқу жоспарында әрбір жас кезеңдеріне арналған оқу жүктемесінің құрылуы. Ұйымдастырылған оқу іс-әрекетінің ұзақтығының баланың денсаулығы мен психикасына сай болуы.

1. Тәрбиеленушілердің дайындық деңгейіне қойылатын талаптар

Тәрбиеленушілердің әлеуметтік дағдыларды және ересектермен, құрдастарымен өзара қарым-қатынас жасаудың, өз бетінше үйренудің дағдылары мен әдістерін меңгеруі.

1. Мектепке дейінгі білім беруді ұйымдастыру және басқару мазмұны.

Білім беру жүйесіндегі мектепке дейінгі тәрбиені басқарудың құрылымы мен нысандары. ҚР мектепке дейінгі білім беруді дамыту перспективалары. Мектепке дейінгі білім беруді ұйымдастыру және басқару принциптері. Мектепке дейінгі білім беруді басқарудың заманауи аспектілері.

1. Мектепке дейінгі тәрбие мен оқытуды ұйымдастыру жолдары (ҚР МЖМБС Білім беру салалары).

Мектепке дейінгі тәрбие мен оқытудың мемлекеттік жалпыға міндетті білім беру стандарты. Мектепке дейінгі тәрбие мен оқытудың үлгілік оқу бағдарламасы: мақсаты, міндеті, мазмұны.

1. Мектепке дейінгі ұйымды басқарудың ғылыми негіздері.

Педагогикада ғылыми басқару ұғымы. Ф.Тейлор, Л.В.Поздняк, Л.Ю.Фалюшина және т.б ғылыми басқару мектебі. Ф.Тейлордың басқарудағы негізгі принциптері. А.Файоль бойынша басқарудың 14 принципі.

1. Басқару қызметінің мазмұны.

Басқару туралы түсінік және қызметтерінің түрлері. Басқару құрылымы. Басқарудағы әдістемелік тәсілдері. Басқарудың заңдылығы мен принциптері.

1. Мектепке дейінгі ұйымды басқару мақсаты, міндеттері, мәні.

Басқару қызметі және олардың мәні: жоспарлау, ұйымдастыру. Болжау және жоспарлау. Ұйымдастыру қызметі. Бақылаудың мәні, принциптері, ұйымдастырылуы. Басқарудың ерекше қызметі.

1. Мектепке дейінгі мекемеде дамытушы орта кеңістіктерін ұйымдастыру.

Мектепке дейінгі балалардың құзыреттілігін дамытудағы заттық – дамытушылық ортаның рөлі. Мектепке дейінгі ұйымда ұйымдастырылатын пәндік дамыту ортасының қызмет жағдайы.

1. Басқару әдісі, оны мектепке дейінгі ұйым жағдайына қолдану.

Басқару әдістері (ұйымдастырушылық-әкімдік (әкімшілік), ұйымдастыру-әдістемелік, әлеуметтік-психологиялық, қоғамдық ықпал ету, құқықтық реттеу, экономикалық).

1. Мектепке дейінгі білім беруді ұйымдастыру және басқару өнері.

Мектепке дейінгі білім беруді басқарудағы ситуациялық тәсіл. Әрекеттік тәсіл. Мектепке дейінгі білім беруді басқаруда тұлғаға бағытталған тәсіл. Мектепке дейінгі білім беру жүйесіндегі интегративті тәсіл. Мектепке дейінгі білім беруді басқарудағы функционалды тәсіл. Мектепке дейінгі білім беруді дамытудағы жүйелі тәсіл.

1. Мектепке дейінгі ұйым меңгерушісіне қойылатын талаптар.

Мектепке дейінгі мекеме ұйымындағы меңгерушінің рөлі мен орны: лауазымдық міндеттері, біліктілік талаптары. Меңгеруші қызметінің негізгі бағыттары. Меңгерушінің қызмет стилі. Меңгерушінің жеке қасиеттерінің басқару стиліне әсері.

1. Мектепке дейінгі мекеме әдіскері және әдістемелік қызмет.

Әдіскер жұмысының ұйымдастырушылық-теориялық негіздері. Мектепке дейінгі мекеме әдіскері принциптері. Мектепке дейінгі мекеме әдіскерінің моделі. Мектепке дейінгі мекемедегі әдістемелік жұмыстың жетекші түрлері. Мектепке дейінгі мекемедегі әдістемелік жұмыстың маңызы. Әдістемелік кабинет жұмысының бағыттары.

1. Мектепке дейінгі білім беру саласындағы оқыту мен тәрбиелеудің мазмұны.

Мектеп жасына дейінгі балаларды оқыту процесінің ерекшеліктері: оқыту мен тәрбиенің өзара байланысы, оқыту мен тәрбиелеу ұғымы, мектепке дейінгі тәрбие мақсаттары. Жан-жақты дамыған тұлғаны тәрбиелеу. Білім беру - оқыту мен тәрбиенің нәтижесі ретінде.

1. Мектепке дейінгі білім берудегі инновациялық технологиялар.

Мектепке дейінгі білім берудегі инновациялық технологиялар: түсінігі, мақсаты, мазмұны. Инновациялық технологиялар-педагогтың кәсіби қызметінің құралы ретінде. Балабақшадағы денсаулық сақтау технологиялары. Танымдық және жобалық-зерттеу қызметі. Жобалық-зерттеу технологиялары. Ақпараттық-коммуникациялық технологиялар. Тұлғаға бағытталған технологиялар. Ойын технологиясы.

1. ҚР мектепке дейінгі білім беру жүйесі үшін кадрлар даярлау мәселелері.

ҚР мектепке дейінгі білім беру. Мектепке дейінгі білім беру Қазақстан Республикасының жалпы білім беру жүйесінің құрамдас бөлігі ретінде педагогтердің кәсіби құзыреттілігін дамыту мәселелері. МДҚ педагогының заманауи бейнесі мен ұжымы. Балабақша педагогының шығармашылығы. Инклюзивті білім беру жағдайында педагог кадрларды даярлау мәселелері.

1. Инновациялық типтегі педагогикалық процесті басқару.

Инновациялық типтегі педагогикалық процесті басқару. Мектепке дейінгі білім беру мекемесінің тәрбиешісінің инновациялық әлеуеті: мәні, құрылымы, даму ерекшеліктері. Мектепке дейінгі білім беру ұйымының инновациялық қызметін басқару. Мектепке дейінгі білім беру мекемесі тәрбиешісінің инновациялық қызметке дайындығы.

1. Мектепке дейінгі білім беру мекемесінде менеджментті ұйымдастыру.

Мектепке дейінгі білім берудегі менеджмент. Менеджментті дамыту үшін жағдай жасау: педагогикалық процестегі инновациялар, мұғалімнің кәсіби деңгейін арттыру, әлеуметтік серіктестік, экономикалық қызметтің жаңа түрлері.

1. Мектепке дейінгі білім берудің қазіргі мазмұны.

Мектепке дейінгі білім беру - барлық білім беру жүйесінің негізі ретінде. Интеграция оқытудың мақсаты ретінде. ерте және мектеп жасына дейінгі балаларды тәрбиелеу. Мектеп жасына дейінгі балалардың әр түрлі іс-әрекеттегі шығармашылық қабілеттерін дамыту.

1. Қазақстан Республикасындағы мектепке дейінгі тәрбие мен оқыту жүйесін жаңғырту (модернизация).

Қазақстан Республикасындағы мектепке дейінгі тәрбие мен оқыту жүйесін жаңғыртудың негізгі бағыттары. Білім беру қызметін реттеудегі стандарттардың орны мен рөлі. Педагог мамандығының беделі.

1. Конфликтология ғылым ретінде. Педагогикалық дау-дамайдың объектісі және пәні.

Конфликтология туралы жалпы түсінік. Басқарудағы қақтығыстар. Конфликтология ғылым ретінде. Оның пәні, міндеттері. Дау-дамайдың жіктелуі. Дау-дамайдың құрылымы.

1. Педагогикалық үдерістегі дау-дамай.

Педагогикалық дау-дамайдың мәні мен себептері. Оқыту мен тәрбиелеудегі дау- дамайлар. Педагогикалық дау-дамайдың объективті себептері. Педагогикалық дау-дамайдың субъективті себептері. Дау-дамайдң қызметтері (функциялары). Дау-дамайға қатысушылардың негізгі психологиялық түрлері: деструктивті, конструктивті, конформды.

1. Педагогикалық дау-дамайды шешу жолдары.

Педагогикалық дау-дамайды шешудің жолдары мен тәсілдері. Педагогикалық дау- дамайдың ерекшеліктері: өзара әрекеттесу- дау-дамайды шешудегі соңғы кезең.

3 модуль Балалар психологиясы

1. **Балалар психологиясы пәні, мақсаты, міндеттері. Баланың психикалық дамуының негізгі мәселелері.**

Балалар психологиясы пәні және балалық шақ. Балалар психологиясы – баланың психикалық дамуы туралы ғылым. Балалық шаққа тән ерекшеліктер. Балалық шақ әлеуметтік-мәдени феномен ретінде. Балалық шақтың тарихи негізі. Балалар психологиясының негізгі ұғымдары мен баланың психикалық даму теориясы. Психиканың даму факторлары мен заңдылықтары.

1. Балалар психологиясы тарихы.

Балалар психологиясының ғылым ретінде ХІХғасырдың соңы мен ХХ ғасырдың басында дамуы. Ст.Холл және оның педалогия тұжырымдамасы. Балалар психологиясының жеке ғылым ретінде дамып қалыптасуы. Балалар психологиясының психологиялық ғылымдар жүйесіндегі орны. Балалар психологиясының құрылымы. Балалық шақтағы дамудың психоаналитикалық тұжырымдамасы(З.Фрейд).

1. Балалар психологиясының зерттеу әдістері.

Балалар психологиясының негізгі зерттеу әдістері –бақылау және эксперимент. Зерттеудің қосалқы әдістері. Іс-әрекет нәтижесін талдау әдісі. Психологиялық зерттеулерді ұйымдастыру. Материалды өңдеу. Бала дамуын психологиялық-педагогикалық зерттеу. Балабақша тәрбиешісінің баланы зерттеуі.

1. Психикалық даму көрсеткіштері. Дамытушы тәрбие жағдайлары.

Баланың психикалық дамуындағы биологиялық және әлеуметтік факторлардың рөлі. Баланың психикалық дамуының жағдайлары мен қозғаушы күші. Даму және өсу туралы түсінік. Ж.Пиаженің когнитивті даму теориясы. Жоғары психикалық функциялардың мәдени-тарихи даму теориясы (Л.С.Выготский). Баланың анасына жақындық теориясы (Д. Боулби).

1. Балалық шақ периодизациясы мен даму кезеңдері.

Онтогенездегі психикалық даму периодизациясы. Л.С.Выготский бойынша психикалық даму кезеңдері. Жаңа туған шақтағы дағдарыс. Нәрестелік кезең (2 айдай-1 жасқа дейін). Бір жастағы дағдарыс. 3 жастағы дағдарыс. Мектепке дейінгі кезең (3-7 жас). 7 жастағы дағдарыс. Кіші сынып жасы (8-12 жас). 13 жастағы дағдарыс.

Д.Б.Эльконин бойынша психикалық даму кезеңдері.

1. Әр түрлі іс-әркет барысындағы бала дамуы. Тұлға дамуындағы іс-әрекеттің

**рөлі.**

Тұлға дамуындағы іс-әрекеттің рөлі. Тұлға дамуындағы жетекші әрекеттің маңызы

(А. Н. Леонтьев). Оқыту мен даму мәселелері. Жетекші әрекет проблемасы. Ойын, оқу және еңбек әрекеттері.

1. Әр түрлі іс-әрекет түрлерінің сипаттамасы және олардың бала дамуындағы

**рөлі.**

Баланың іс-әрекетінің әртүрлілігі және оның психикалық дамудағы рөлі. Жетекші

әрекет құрылымы. Баланың заттық-манипулятивті әрекеті. Баланың ересектермен қарым- қатынас барысында дамуы. М.И.Лисинаның қарым-қатынас даму генезисі. Ойынның баланың психикалық дамуындағы рөлі. Ойын түрлері және мектеп жасына дейінгі баланың басқа да іс-әрекет түрлері.

1. Жаңа туған және ерте нәрестелік шақ.

Нәрестелік кезең және нәрестенің даралық ерекшелігі. Нәресте дамуындағы әлеуметтік жағдаят ерекшелігі. Ересектердің қарым-қатынасының нәресте дамуын әсері.

«Жандану комплексі» нәрестенің алғашқы әлеуметтік қажеттілігі ретінде. Өмірінің алғашқы жылындағы нәрестенің танымдық белсенділігі. Баланың жас кезеңдеріне сай психикалық дамуы.

1. Түйсік және қабылдау. Әр түрлі жас кезеңіндегі баланың зейінінің дамуы.

Нәрестенің түйсік және қабылдауының дамуы. Балалық шақтағы түйсік және қабылдауының дамуы. Мектеп жасына дейінгі баланың зейіні мен ықыласының дамуы. Ерте сәбилік шақтағы жаңа өзгерістер.

1. Қиял мен естің дамуы.

Мектеп жасына дейінгі баланың ес үрдісінің дамуының ғылыми-теориялық негізі. Мектеп жасына дейінгі кезең – баланың ес үрдісінің сәтті даму кезеңі (Л.С. Выготский**)**. Мектеп жасына дейінгі баланың таным үрдістерінің дамуы.

1. Ойлаудың жалпы мазмұны. Ойлау түрлерінің дамуы.

Ойлау туралы жалпы түсінік. Баладағы көрнекілі-қозғалысты ойлау. Көрнекілі- бейнелі және сөздік-логикалық ойлау. Мектеп жасына дейінгі баланың ойлау үрдісінің дамуы. Ж.Пиаженің интеллектуалды даму периодизациясы(1966).

1. Бала тілінің дамуы. Әр түрлі іс-әрекетте бала тілінің дамуы.

Бала тілі дамуындағы қарым-қатынастың рөлі. Мектеп жасына дейінгі баланың байланыстыра сөйлеуі. Е.И.Тихеева - мектеп жасына дейінгі баланың тілін дамыту теориясы мен әдістемесінің негізін салушы. Бала тілі дамуындағы ойыншықтың маңызы. Баланың тілі дамуының кезеңдері. Баланың жағдайлы-іскер қарым-қатынасы мен заттық әрекеті (К.Бюлер, В.Штерн, Ж.Пиаже).

1. Тұлғаның жалпы дамуы. Тұлға туралы жалпы түсінік. Тұлға құрылымы.

Тұлға және оның құрылымы туралы түсінік. Тұлғаның танымдық, эмоционалды- еріктік іс-әрекеті. Тұлғаның психологиялық құрылымы: темперамент, ерік сапалары, қабілет, мінез, эмоция, мотивациялар. Тұлғаның белсенділігі мен бағыттылығы. «Индивид»,

«даралылық», «тұлға» түсініктерінің сәйкестілігі. Адам субъект ретінде.

1. Психологиядағы тұлға теориялары. Баланың психикалық дамуының қозғаушы күштері.

Тұлға туралы жалпы түсінік. Тұлға құрылымы. Психологиядағы тұлға туралы негізгі теориялар. Л.С.Выготскийдің жоғары жүйке жүйесі туралы түсінігі. Бала дамуы теориясы. Баланың психикалық дамуының қозғаушы күші.

1. Жаңа туған шаққа тән психикалық ерекшеліктер. Жаңа туған шақтағы

**«дағдарыс».**

Бала тіршілік иесі ретінде. Сезім мүшелерінің дамуы. Баланың дамуының әлеуметтік жағдайы, жетекші әрекет, жас кезеңдеріндегі жаңа өзгерістер, бала дамуындағы дағдарыстар. Бала дамуының негізгі салалары (дене, эмоционалды, интеллектуалды, әлеуметтік,) мен олардың өзара байланысы.

1. «Жандану комплексі» туралы түсінік. Нәрестенің ересектермен қарым- қатынасы.

Ересектердің қарым-қатынасының нәресте дамуына әсері. «Жандану комплексінің» негізгі компоненттері: көздің бір нысанаға шоғарлануы, күлімдеу, қимылды әрекеттер, вокализация. Нәрестенің алғашқы сөзінің пайда болуы.

1. Мектеп жасына дейінгі кезеңде бала тұлғасының дамуы. Мектеп жасына дейінгі бала қиялының даму ерекшеліктері.

Мектеп жасына дейінгі баланың тұлға ретінде даму мәселелері (Д.Б. Эльконин, Л.И. Божович, А.В. [Запорожец](https://sibac.info/conf/pedagog/xx/29148), П.Я. Гальперин, В.С. Мухина. А.Н. Леонтьев). Мектеп жасына дейінгі кезеңдегі жаңа өзгерістер. Мектеп жасына дейінгі баланың тұлғалық дамуы. Мектеп жасына дейінгі бала дамуына ересектердің ықпалы.

1. Ойын – мектеп жасына дейінгі баланың жетекші әрекеті ретінде.

Ойын әрекетінің эволюциясы. Ойын әрекетінің даму кезеңдері. Ойын түрлері. Ойын компоненттері (Д.Б. Эльконин). Ойын әрекетінің қызметтері. Балалар ойынының әлеуметтік сипаты (А.Н. Леонтьев, Д.Б. Эльконин, Р.И. Жуковская).

1. Мектеп жасына дейінгі баланың танымдық сапаларының даму ерекшеліктері.

Мектеп жасына дейінгі баланың танымдық сапаларының дамуы. Сенсорлы даму. Мотивация аясының дамуы. Мектеп жасына дейінгі кезеңдегі жаңа өзгерістер. Қиял, ойлау және тілдің өзара бірлігі, тілдің интеллектуалды, коммуникативті қызметтері.

1. Баланың қарым-қатынас формалары (М.И. Лисина бойынша).

Қарым-қатынастың жағдайлы-тұлғалық формасы. Қарым-қатынастың жағдайлы-іскер формасы (6 айдан 3жасқа дейінгі аралықта). Қарым-қатынастың жағдайдан тыс-танымдық формасы. (3-5 жас). Қарым-қатынастың жағдайдан тыс-тұлғалық формасы. (5-7 жас).

1. Баланың мектепте оқудағы психологиялық даярлығы.

Баланың мектепте оқудағы психологиялық даярлығы. Психологиялық дайындық компоненттері. Баланың мектепте оқудағы интеллектуалды дайындығы. Баланың мектепте оқудағы жекелей дайындығы. Баланың мектепте оқудағы әлеуметтік-психологиялық (коммуникативті) дайындығы. Бала тілі – оның мектепте оқуға дайындығының көрсеткіші ретінде.

1. Жеті жастағы «дағдарыс». Баланың мектепте оқуға психологиялық даярлығының критерийлері (Л.С. Выготский, Л.И. Божович, Е.Е. Кравцова).

Дамудың әлеуметтік жағдайы. Мотивация және өзіндік бағалау. 6-7 жастағы баланың мектепте оқуға дайындығын диагностикалау. Баланың ақыл-ой саласын зерттеу. Баланың тілдік дамуын зерттеу.

1. Ж. Пиаженің ақыл-ой дамуы тұжырымдамасы.

Пиаже бойынша когнитивті даму кезеңдері: сенсомоторлы кезең (туғаннан 2 жасқа дейін), іс- әрекет орындауға дейінгі кезең (2-7 жас). Нақты әрекеттер орындау кезеңі (7-11 жас) және формальды операция орындау кезеңі(11 жастан жоғары).

1. Психиканың қоғамдық-тарихи даму тұжырымдамасы (Л.С. Выготский).

Жоғары психикалық қызметтердің дамуы туралы ілім. Баланың ересектермен өзара қарым-қатынасы оның психикалық дамуының негізгі жағдайы ретінде. Жоғары психикалық функциялар туралы түсінік. Адам және табиғат. Адам және оның психикасы. Адам және оның сөйлеу тілі.

1. Баланың мектепте оқуға психологиялық даярлығы.

Ақыл-ой дайындығы. Тұлғалық даярлық. Мектепте оқудағы ерік-сапаларының даярлығы. Баланың мектепте оқудағы психологиялық даярлығы. Психологиялық дайындық компоненттері. Баланың мектепте оқудағы интеллектуалды дайындығы. Баланың мектепте оқудағы жекелей дайындығы.

1. Баланың мектепте оқудағы әлеуметтік-психикалық даярлығы.

Баланың мектепте оқудағы әлеуметтік-психологиялық (коммуникативті) даярлығы. Бала тілі

– оның мектепте оқуға дайындығының көрсеткіші ретінде.

1. Мектеп жасына дейінгі баланың психолого–педагогикалық сипаты.

Мектепке дейінгі кезең: кіші мектеп жасына дейінгі кезең (3–4 жас), орта мектепке дейінгі шақ (4-5 жас), ересек мектепке дейінгі кезең (5-6 жас). Мектеп жасына дейінгі балаға тән психологиялық ерекшеліктер. Мектеп жасына дейінгі баланың танымдық іс-әрекеті. Мектеп жасына дейінгі баланың эмоционалды дамуы. Мектеп жасына дейінгі баланың тұлғалық дамуы.

1. Мектеп жасына дейінгі кезеңге тән жаңа өзгерістер.

Мектеп жасына дейінгі баланың қиялының дамуы. Мектеп жасына дейінгі баланың тілінің дамуы. Ойын - мектеп жасына дейінгі баланың негізгі іс-әрекеті ретінде. Мектеп жасына дейінгі баланың танымдық саласының дамуы. Мектеп жасына дейінгі баланың қоршаған орта туралы түсінігі.

1. Мектеп жасына дейінгі баланың өзіндік бағалауы.

Мектеп жасына дейінгі баланың өзіндік бағалауының қалыптасуына ересектердің ықпалы. Баланың іс-әрекетінің әртүрлілігі және оның психикалық дамудағы рөлі. Жетекші әрекет құрылымы. Балада адамгершілік сапаларының қалыптасуы мен ересектер мен құрбыларының берген бағасына сыни қарауы. Өзіндік сана дауына жетекшілік.

1. Жеті жастағы «дағдарыс».

Дамудың әлеуметтік жағдайы. Мотивация және өзіндік бағалау. 6-7 жастағы баланың мектепте оқуға дайындығын диагностикалау. Баланың ақыл-ой саласын зерттеу. Баланың іс- әрекетінің әртүрлілігі және оның психикалық дамудағы рөлі. Баланың тілдік дамуын зерттеу.

Ұсынылатын әдебиеттер тізімі Негізгі әдебиеттер

1. Қазақстан Республикасының «Білім туралы» Заңы. – Астана, 2015 ж.
2. Педагог мәртебесі туралы Қазақстан Республикасының Заңы 2019 жылғы 27 желтоқсандағы № 293-VІ ҚРЗ.
3. Білім берудің барлық деңгейінің мемлекеттік жалпыға міндетті білім беру стандарттарын бекіту туралы. Қазақстан Республикасы Білім және ғылым министрінің 2018 жылғы 31 қазандағы № 604 бұйрығы. Қазақстан Республикасының Әділет министрлігінде 2018 жылғы 1 қараша № 17669
4. Мектепке дейінгі тәрбие мен оқытудың үлгілік оқу бағдарламаларын бекіту туралы Қазақстан Республикасы Білім және ғылым министрінің м.а. 2016 жылғы 12 тамыздағы № 499 бұйрығы. Қазақстан Республикасының Әділет министрлігінде 2016 жылы 14 қыркүйек

№ 14235

1. Мектепке дейінгі педагогика: Оқу құралы/ Жұмабекова Ф. Н.- А: Фолиант, 2016.-336 б.
2. Мухина В.С. Мектеп жасына дейінгі балалар психологиясы. - А, 2015., 190б
3. Дэвид Майерс (David Myers, Jean Twenge) Әлеуметтік психология ISBN-10: 0077861973 McGraw-Hill Education., 2014. 688б
4. Дошкольная педагогика [Текст]: Учебное пособие /Р.К Бекмагамбетова, С.Н. Жиенбаева, А.Д.Сыздыкбаева –Алматы 2018
5. Жубатырова, Б.Д.Дошкольная педагогика [Текст]: Учебное пособие / Б.Д. Жубатырова.- Алматы: ТехноЭрудит, 2018.- 388 с.
6. Балажанова, Ж.Б., Ташкенбаева, С.М., Мектепке дейінгі педагогика: Оқу құралы. - Шымкент: ОҚМПИ, 2016
7. Асылбекова М.П. Балалар психологиясы: Оқу құралы. Алматы-2018ж., 188б.
8. Үсембаева Р.Б. Психология: Оқулық-Алматы. ТехноЭрудит 2020., 252б.

Қосымша әдебиеттер

1. Жубатырова, Б.Т. История дошкольной педагогики [Текст]: Учебно-методическое пособие

/ Б.Т. Жубатырова.- Алматы: ТехноЭрудит, 2018.- 196 с.

1. Мендаяхова, Қ., Тайтелиева, Л.Р. Педагогика тарихы (жалпы және мектепке дейінгі) : Оқулық. . - Алматы: Отан, 2016. - 153 б
2. История дошкольной педагогики [Текст]: Уч.пособ. для студ.пед.ин-тов/Под.ред. Л.Н.Литвина.- М.: Просвещение, 2019.- 352с
3. Иманбеков, М.М. Мектепке дейінгі білім беру тәрбиелеудегі қазіргі педагогикалық технологиялар [Мәтін]: Оқу құралы.
4. Бекмагамбетова, Р.К. Воспитание детей дошкольного возраста в условиях семьи [Текст]: Учебное пособие / Р.К. Бекмагамбетова.- Алматы, 2016.- 216с.
5. Елькеева, А.Б., Преемственность дошкольного и начального образования [Текст]: Учебное пособие / А.Б. Елькеева.- Алматы, 2016.- 140с
6. Эллиот Аронсон (Elliot Aronson) Көпке ұмтылған жалғыз. Әлеуметтік психологияға кіріспе ISBN-10: 1429233419 Worth Publishers 2014., 431б
7. Шкутина, Л.А. Психолого-педагогические основы игры [Текст]: Учебное пособие / Л.А. Шкутина, А.Н. Санхаева.- Алматы: Эверо, 2015.- 170с.
8. Құсайнова М.А. Педагогикалық және жас ерекшелік психологиясы. Алматы 2018.