

****



**ТҮСІНІК ХАТ**

Кешенді емтихан бағдарламасы- «6В02302 – Филология» БББ паспорты мен модульді оқу жоспарына және пәннің оқу бағдарламасына сәйкес құрастырылған. «Тіл біліміне кіріспе», «Жалпы тіл білімі», «Когнитивті лингвистика» пәндерінің мазмұнын қамтиды. Бағдарламада берілген сұрақтар кешені қазақ филологиясының негіздерін оқытудың бүгінгі таңдағы өзекті мәселелеріне, лингвистика ғылымының қазіргі жағдайы мен өзекті мәселелеріне орай тұжырымдалған.

Бағдарлама мазмұнындағы сұрақтар кешені студенттің қазақ филологиясының негіздерінен алынған білім нәтижелерін зерделеу мақсатында тұжырымдалды. Кешенді емтихан тапсырушы студент мынадай бағдарлардағы дайындық дәрежесін көрсетеді:

- қазақ тілінің салалары ғылымының қалыптасу жолы мен даму тарихы;

- лингвист ғалымдарының қазақ тілінің салаларындағы зерттеу еңбектері;

- ұлттық тіл дамуының өзіндік ерекшеліктері;

- білімі және түсінігін кәсіби деңгейде қолдану, зерттелетін саладағы проблемаларды шешу және дәлелдерді қалыптастыру;

Студент қазақ филологиясының негіздерін меңгере отырып, сол ұғымдарды қалай меңгертудің жолдарын зерделей алуы қажет, тіл біліміндегі танымдық теорияның ғылыми негіздерін, оның басты тұжырымдары мен негізгі қағидаларын, ғылым дамуының қазіргі жағдайы мен өзекті үрдістері бойынша білім-пайымын таныта алуы қажет.

**1-Модуль. Тіл біліміне кіріспе**

**Тіл білімінің зерттеу обьектісі, зерттеу нысаны**

Тіл білімі лингвистика (грек linqua - тіл), тіл және онын даму заңдары туралы ғылым. Тіл білімінің зерттеу нысанасы - тіл. Тіл - адамның табиғи тілі. Тіл - таңбалар жүйесі. Тіл - қоғамның ең маңызды байланыс құралы. Әрбір тілдің дыбыс жүйесі, сөздік құрамы және грамматикалық құрылысы болады. Осыдан келіп тіл білімінің салалары шығады. Тілдің осы аталған әртүрлі жақтары тіл білімінің тиісті салаларында қарастырылады. Мысалы, тілдің дыбыс жүйесі тіл [білімінің фонетика саласында](https://emirsaba.org/i-tarau-fonetika.html), сөздік құрамы лексикология саласында сөз етіледі. Тіл білімінің осы аталған салаларының әрқайсысы өз ішінде тағы да бірнеше тармақтарға бөлінеді.

**Тіл білімінің басқа ғылымдармен байланысы**

Тіл білімінің ғылым жүйесінде алатын орны ерекше. Себебі кез келген ғылым тіл арқылы түсіндіріледі, тіл арқылы игеріледі. Ғылым атаулы екіге бөлінеді: қоғамдық (әлеуметтік) ғылымдар және жаратылыстану ғылымдары Тіл білімі қоғамдық (әлеуметтік) ғылым. Тіл білімі – дербес ғылым. Ол әр түрлі қоғамдық және жаратылыстану ғылымдарымен де қарым-қатынаста, өзара байланыста болады. Тіл білімі - тарих, археология, этнография, әдебиеттану, психология, педагогика, логика, философиямен байланысты. Тіл білімі жаратылыстану ғылымдары: физиология, физика, математика, география, кибернетикамен байланысты т.б. Тіл білімінің теориялық мәні – тіл ғылыми тұрғыда зерттелінеді, соның нәтижесінде тілдің табиғаты, оның даму заңдылықтары айқындалады, ондағы тілдік категориялар сараланады.

**Тіл білімінің тараулары мен салалары**

Кез келген тіл үш түрлі құрылымнан, қалыптасқан жүйелер жиынтығынан құралады. Тілдің дыбыстық жүйесін – фонетика, тілдің сөз байлығын – лексикология, тілдің грамматикалық құрылысын – грамматика болып ірі үш тарауға бөлінеді. Аталған салалар өз ішінен бірнеше салаларға, тармақ, тармақшаларға бөлінеді. Бұлардың бәрі тілді жан-жақты зерттеу негізінде, тілдік фактылардың әр қырынан күллі сырын ашып, айқындап зерттеп, оларды ғылыми және практикалық тұрғыдан түсіндіреді. Тіл және оның әр түрлі салалары тілдің ішкі даму заңдары бойынша дамып, жетіліп отырады, әрі даму сипаты мен қарқыны түрліше болуы мүмкін. Осы тұрғыдан, тілді белгілі бір дәуірде өмір сүріп тұрған қалпын қарастырып, сипаттама беретін тіл білімі сипаттамалы немесе синхрониялық тіл білімі деп, ал тілдің шығу тарихы мен дамуы тұрғысынан зерттейтін тіл білімі салыстырмал- тарихи немесе диахрониялық тіл білімі деп аталады.

**Тілдің анықтамасы мен қоғамдық қызметі**

Тілдің табиғатын (мәнін) танып білу үшін оның ең басты қасиетін айқындап алудың маңызы айрықша. Тілдің табиғатын айқындайтын ең басты қасиеті делініп, оның қатынас құралы болу қызметі аталады. Тілді қоғамдық құбылыстардың қатарына жатқызуға негіз болатын басты белгі оның қоғамға қызмет ету белгісі екендігі жоғарыда айтылды. Бірақ, тілдің қоғамға қызмет етуі басқа қоғамдық құбылыстардың, мысалы, базис пен қондырманың, қоғамға қызмет етуінен өзгеше болады. Базис қоғамға экономикалық жағынан қызмет етсе, қондырма қоғамға саяси, заңдық, эстетикалық және басқа [идеялар арқылы қызмет етеді](https://melimde.com/grafikali-organajzerlerdi-ataularin-oni-sipattamalarimen-sejke.html), қоғам үшін тиісті көзқарастардың нормаларын жасап береді. Демек, тілден басқа қоғамдық құбылыстар, мысалы, базис пен қондырма, қоғамға белгілі бір салада қызмет етеді. Ал тілдің басқа қоғамдық құбылыстардан айырмасын көрсететін айрықша ерекшелігі мынада: тіл қоғамға қызмет еткенде , адамдардың қатынас құралы, пікір алысу құралы, бірін-бірі түсінісу құралы ретінде адамдардың ісі мен әрекетінің барлық саласында: өндіріс пен экономикалық қатынастар саласында да, саясат пен мәдениет саласында да, қоғамдық өмір мен күнделікті тұрмыста да бірлесіп жұмыс істеуге мүмкіндік беретін құрал ретінде қызмет етеді.Демек, тіл адамның ісі мен әрекетінің барлық саласын қамтиды, осыған орай, оның қимыл өрісі өте кең және әр жақты болады. Тілдің ерекшелігі оның ең басты қызметі – қатынас құралы болуынан келіп туады.

**Жалпы тіл білімі және жеке тіл білімі**

Жалпы тіл білімі-жалпы тілдерге ортақ, универсалды мәселелерді зерттейтін тіл білімінің бір саласы. Жалпы тіл білімінің теориялық топшылаулары мен қорытындылары жеке тілдерді зерттеу үшін қажет. Ал жалпы тіл білімі жеке тілдерді зерттеуге бағыт-бағдар сілтейді. Жеке тіл білімі-жеке, нақты, туыстас тілдер тобын зерттейді. Туыстас тілдер тобын тюркология (түркі тілдер). Славянистика (славян тілдері), германистика (герман тілдер) т.с.с. зерттейді. Белгілі бір тілдің жүйесі мен құрылысын және оның даму зандарын айқындайтын жеке тіл білімі (мысалы, қазақ тіл білімі немесе орыс тіл білімі) бар да, ғылым ретіндегі тіл білімінің теориясы болып саналатын жалпы тіл білімі бар.

**Тілдердің даму заңдылығы**

Тіл дамуының өзіндік заңдылығы бар, оның өзгеріске ұшырауына себепші, түрткі болатын жағдайлары болады. Тілде болатын өзгерістердің біразы оны қолданушы қауымның еркінен тыс, тілдің өзіндік ішкі даму заңы бойынша іске асады. Тілдің ішкі даму заңы жалпы тілдік болуы да, жеке, нақтылы бір тілдік болуы да мүмкін. Бірақ бұл екеуі бір-бірімен тығыз байланысты. Тілдер дамуындағы жалпы заңдылыққа төмендегілер жатады:Бірте-бірте эволюциялық жолмен даму. Тілдік қабаттардың барлығы бірдей дәрежеде, біркелкі дамымайды, жағдайға, өмір талабына сәйкес әр түрлі қарқында, әр түрлі сапада дамиды. Бірақ тілдің жеке қабатында болған өзгеріс, белгілі мөлшерде болса да, тілдік жүйеге әсерін тигізбей тұра алмайды. Олай болмағанда тілді әрбір қабаттары, элементтері бір-біріне байланысты, тәуелді, өзара шарттас болып келетін бір бүтін жүйе деуге де болмас еді.

**Тілдің мәні. Тілдің қоғамдық мәні. Тілдің негізгі қызметі**

Тіл мен қоғамның өзара тығыз байланысы – екі жақты байланыс. Біріншіден тілсіз ешбір қоғам өмір сүре алмайды. Тіл жоқ жерде адамдардың қоғамда бірлесіп еңбек етуі, қоғамдық өндірісті ұйымдастыруы оны дамытуы мүмкін емес. Демек қоғамның өмір сүруі адамдардың бірлесіп еңбек етуі үшін қатнас құралы, пікір алысудың құралы – тіл қажет. Тіл – адам баласы қоғамының өмір сүруінің және дамуының қажетті шарты. Екіншіден, тіл қоғам бар жерде ғана өмір сүреді. Қоғам – тілдің өмір сүруінің шарты, қоғамнан тыс, адамдардың ұжымынан тыс тіл жоқ. Қоғамның өмір сүруі адамдардың бірлесіп еңбек етуі үшін қоғам соншалықты қажет.

**Тіл мен ойлау. Тіл мен сөйлеу**

Тіл және ойлау - бір-бірінен өзінің мәні, өздік белгілерімен ерекшеленетін, коғамдық қызметтің өзара тығыз байланысты екі түрі. Қазіргі заманда бұл мәселемен әр түрлі ғылым саласындағы ғалымдар айналысуда. Ойлау - аса күрделі психикалык процесс. Бұлардың ішінде логика мен психологияның орны ерекше. Психология түрлі жас мөлшердегі адам ойының пайда болуы, дамуы, қалыптасуы жолдарын, яғни жеке адамның ойлау ерекшеліктерінің заңдылықтарын карастырса, логика - бүкіл адамзатқа ортақ ой әрекетінен заңдары мен формаларын айқындайды, адам ойының нақты нәтижесі болып табылатын ұғым, пікір, дәлел, ой формаларының табиғатын зерттейді. Ойлау ерекшеліктерін таным мен ой процесінің сатысы ретінде зерттеу, ойлау білім мен тікелей байланысты екендігін көрсетеді. Тіл дегеніміз - сөздік белгілердің жүйесі. Ал белгі - шындық пен болмысты білдіретін бөлшек. Тіл арқылы ойымды басқа біреуге жеткіземіз. Ақыл-ой жетістігі болып табылатын, акиқат, өмірдің бейнелуін қамтамасыз ететін ең жоғарғы таным-түйсік адамға ғана тән және ол-сөйлеу актісімен тікелей байланысты форма.

**Тілдің таңбалық, құрылымдық және жүйелік сипаттары**

Тіл таңбалар жүйесінен тұрады. Таңбаның екі түрі: тілдік таңба, шартты таңба. Олардың ұқсастықтары мен айырмашылықтары. Тілдік таңбаның екі негізгі қасиеті дыбыстардың көмегімен кез келген сөздік белгіні жеткізу.  Сондықтан бір зат әр түрлі тілдерде әр түрлі аталады. Құрылым дегеніміз-бүтін нәрсенің элементтерінің арасындағы қатынастар схемасы. Тіл бүтіннің әр тектес элементтердің ара қатынасынан және бірлігінен тұрады. Тілдің құрылымы тілдік бірліктер дыбыс, морфема, сөз, сөз тіркесі, сөйлем.  Жүйе - өзара байланысты бір тектес элементтердің бірлігі.

**Тілдің тарихи дамуы**

Тілдің пайда болып қалыптасу процесі глоттогенез деп аталады. Тілдің пайда болуы туралы әртүрлі теориялар бар. Адамзат тілінің шығуы-алғашқы адамдардың пайда болуымен байланысты. Тілдің шығуы туралы сөз еткенде ең алдымен екі түрлі мәселе басшылыққа алынады. Бірі-жалпы адамзат тілінің шығуы, екіншісі-жеке, нақты тілдердің шығуы. Әрине жеке тілдердің пайда болуы кейінгі дәуірлердің үлесіне жатады. Тілдің алғашқы негіздерін адамның пайда болуы процесімен байланыстыра қараған дұрыс екеніне көз жеткізуге болады. Тіл қоғамдық құбылыс. Сондықтан оның тарихы мен дамуы қоғамның тарихы мен дамуына тікелей байланысты болады. Осыдан тілді және оның даму заңдарын сол тілді иеленушілердің тарихы мен тығыз байланысында қарастыру міндеті келіп туады. Қоғам тілдің дамуына әсер етеді, бірақ тілдің дамуы қоғамның даму заңдары бойынша емес, өз дамуының ішкі заңдары бойынша іске асады. Тілдің даму заңдары қоғамның даму заңдарына сәйкеспейді. Тілдің дамуы туралы қате көзқарастар болды.

**Қазіргі қоғамның даму кезеңіндегі әдеби тілдер**

Әдеби деген термин латынның litteratura деген сөзінен қалыптасқан. Ол гректің грамматика (grammatica) сөзінің баламасы ретінде жаза білу, оқи алу деген мағынада қолданылған. Көне римдіктер litteratus деп әріпті тани алатын, яғни кітап оқи алатын сауатты адамды атаса да, кейін келе бұл сөз жаңа мағынада қолданыла бастайды, ол-тек оқи алатын, жаза білетін ғана емес сонымен бірге жоғарғы білімді деген де мағына . Осындай мағыналық дамудың нәтижесінде бұл термин қазіргі Еуропа халықтарының тілінде сұрыпталған, сымбатталған, жүйеге түскен деген мағынада қолданылып жүр. Әдеби тілдің тұрақты нормаланып қалыптасуында, сұрыпталып, икемделіп, сымбатталуында, жетілуінде, жанрлық – стильдік тармақтарының орнығып , дамуында жазба әдебиеттің алатын орны ерекше.

**Тілдердің өзара қарым-қатынасы. Субстрат, суперстрат, интерстрат құбылыстары**

Тілдердің араласуы белгілі бір тарихи кезеңде екі тілдің қарым-қатынасқа түсіп, бір-біріне әсер етуі де, кейіннен бір-бірінен қайта ажырасып, әрқайсысының өз даму жолына түсуі, өз бетімен өркендеуі. Яғни, екі тілдің қарым-қатынасқа түсуі нәтижесінде бір-бірімен әбден сіңісіп кетуі. Тілдердің тоғысуы этникалық топтардың, тайпалардың араласып-құраласып кетуіне, сондай-ақ, бір халықтың [екінші бір халықты жеңіп](https://melimde.com/testti-depterge-jaz-75-dauissiz-dibistardi-anitamasin-belgilei.html), бағындырып, өзіне қаратып алуына байланысты болады. Тілдердің тоғысуы туыстас халықтар тілдері арасында да, туыстығы жоқ, тілдері о бастан-ақ бөлек-бөлек халықтар арасында да болуы мүмкін. Әр түрлі халықтар бір-бірімен қарым-қатынаста өмір сүреді. Халықтардың арасындағы қарым-қатынас түрлі-түрлі салада – экономикада, сауда, мәдениет т.б салаларда- болуы мүмкін. Халықтардың өз ара бір-бірімен қарым-қатынас жасауының барысында олардың тілдеріде бір-бірімен қарым-қатынасқа түсіп, бір тілден екінші тілге, екінші тілден үшінші тілге тілдік элементтер де ауысады. Субстрат - екі тілдің тоғысуы кезінде женген тілдін құрамында сақталып қалған женілген тілдің іздері. Субстрат жергілікті байырғы тұрғындардын келімсектермен [этникалық араласуы](https://kk.wikipedia.org/w/index.php?title=%D0%AD%D1%82%D0%BD%D0%B8%D0%BA%D0%B0%D0%BB%D1%8B%D2%9B_%D0%B0%D1%80%D0%B0%D0%BB%D0%B0%D1%81%D1%83%D1%8B&action=edit&redlink=1" \o "Этникалық араласуы (мұндай бет жоқ)) нәтижесінде қостілділік арқылы туған тілдік ықпалды білдіреді.

**Фонетиканың мақсаты мен міндеті, қарастыратын мәселесі**

Фонетика (грек. phônçtіkуs –дыбыстық, дауыстық) – тіл білімінің тілдің дыбыстық жағын зерттейтін саласы. Тіл білімінің басқа салаларымен салыстырғанда фонетика өз нысанының тілдік қана емес, материалдық жағын да – дыбыстарды жасайтын адамның дыбыстау (артикуляция) жүйесін, яғни айтылым базасын, дыбыстың айтылымын (акустикасын), естілімін (перцепциясын) қарастырады.Осыған байланысты қазіргі фонетиканың нысаны ретіндегі тіл дыбыстары тілдік (функционалдық), жасалымдық, айтылымдық, естілімдік жағынан қарастырылады.Өмірде кездесетін дыбыстар көп. Жел соқса да, дыбыс шығады, бормен тақтаға жазсақ та дыбыс шығады. Бұл – зат пен екінші заттың соқтығысуынан болып жатқан физикалық дыбыстар. Ал фонетиканың тексеретіні – тіл дыбыстары, сөйлеу дыбыстары. Адам баласы бірімен-бірі сөйлесу арқылы қатынас жасайды, пікір алысады. Ал осы қатынас жасау, пікір алысу сөйлеу арқылы іске асады. Буын жеке дыбыстардан, сөз буыннан, сөйлем сөздерден құралады. Демек, сөз дыбыстардан тұрады, ол – тіл дыбыстары.

**Буын, оның түрлері. Екпін және оның түрлері**

Қазақ тілінде буын ішіндегі дыбыс саны төрт түрлі болады. Дауысты дыбыстардың жуан,жіңішкелігімен байланысты буындар жуан және жіңішке болып та бөлінеді. Сөйтіп, айтылғанда үзіліп-үзіліп шығатын, құрамында дауысты дыбыстың қатысымен бөлініп айтылатын сөздің бөлшегі буын деп аталады. Қазақ тілінде дауысты дауыстар мен дауыссыз дыбыстардың алмасып отыруына байланысты буын үш түрге бөлінеді. Екпін сөз екпіні, ой екпіні, тіркес екпіні, дыбыс екпіні деп бөлінеді. Дыбыс екпіні — сөз ішінде дыбыстың бөлектеніп, көтеріңкі дауыспен немесе созып айтылуы.

**Фонема ұғымы. Дыбыс және фонема. Фонеманың қызметі**

Фонема, сондай-ақ морфема туралы ілімнің алғаш(1870) негізін салған орыс және поляк тілін зерттеуші И.А.Бодуэн де Куртенэ. Фонеманың көршілес келген әр түрлі фонемалардың тигізген әсеріне пайда болған реңкі. Тіл білімінде фонема туралы мәселенің өзіне тән тарихы бар. Фонема туралы ілім орыс  лингвистикасында өткен ғасырдын жетпісінші жылдарында пайда болған. Фонема теориясының алғаш негізін қалаған лингвист – орыс ғалымы и.  Бодуен де Куртанэ (1845-1929). Оның ғылыми – зерттеу  жұмыстарының әр дәуірінде фонема туралы түсінік өзгеріп отырды. Мысалы, Бодуан де Куртанэ алғашында фонеманы этимология – морфологиялық құбылыс деп қараса, кейінгі кездерде фонемаға психологиялық анықтама береді. Бодуен де Куртенэнің фонема туралы ілімін ары қарай дамытқан оның шәкірті акад. Л.В. Щерба болды.Л.В. Щерба сөздер және формаларды  ажырататын реңкі фонема деп атайды.

**Жазу және оның даму кезеңдері**

Жазудың жүйесі таңбалардың жиынтығынан құралады. Ол таңбалар бүтіндей сөзді, не буынды, немесе дыбысты белгілейді. Әрбір жазбаша таңбаның графикалық формасы, белгілі бір мағынасы болады. Жазу жүйесіндегі таңбалардың не бүтіндей хабарды, не жеке сөзді, не буынды, не дыбысты белгілеуіне қарай, жазу 4 түрлерге бөлініп қарастырылады. Жазу өте ерте заманда жасалып, мыңдаған жылдар бойы өзгеріп, дамып кеді. Жазудың мыңдаған жыл бойына дамып жетілуімен бірге, оның принциптері де өзгеріп отырды. Жазудың жүйесі таңбалардың жиынтығынан құралады. Ол таңбалар бүтіндей сөзді, не буынды, немесе дыбысты белгілейді. Әрбір жазбаша таңбаның графикалық формасы, белгілі бір мағынасы болады.

**Лексикологияның міндеті мен зерттейтін саласы**

Лексикология сөзді және сөздердің жиынтығы – тілдің сөздік құрамын (лексикасын) зерттейді. Сөз лексикологияда лексикалық единица ретінде қарастырылады. Лексикалық единицалардың жиынтығынан тілдің сөздік құрамы құралады. Әрбір тілдің сөздік құрамындағы сөздер қаншама көп және алуан түрлі болғанымен, олар бір-бірімен байланысты, өз ара шарттас элементтердің жүйесі ретінде өмір сүреді және дамиды. Осыған орай, лексикологияда тілдің сөздік құрамы лексикалық жүйе ретінде құралады да, сөз тілдің лексикалық жүйесінің элементі ретінде қаралады. Жалпы қатынас құралы ретіндегі тіл атаулының лексикалық жағына тән құбылыстар мен жалпылама заңдылықтар мен ұғымдар жалпы лексикологияда қарастырылса, лексикалық құбылыстар мен жалпы заңдылықтардың жеке, нақтылы тілдердің лексикасына икемделіп көрініс табуы және әрбір тілдің сөздік құрамы мен оның дамуы, өзіндік ерекшеліктері жалқы лексикологияда қарастырылады.

**Сөздің көп мағыналылығы. Омонимдер және олардың түрлері**

Тіліміздегі ұзақ уақыт бойы қолданылып келе жатқан байырғы сөздер жаңа сөз, жаңа мағыналар жасауға ұйытқы (негіз) болады. Олар бұрынғы тура мағынасының үстіне жаңадан бір не бірнеше қосымша, яғни тура мағыналарға ие болып жатады. Соның нәтижесінде сөздік қордағы сөздер сан жағынан да дамып, жетіліп, тілдің байлығы артады. Сөздің екі я одан да көп мағынаға ие болуын сөздің көп мағыналылығы дейміз. Көп мағыналы сөздер бір негізден таралады да, бір сөз табына қатысты болады. Омонимдік қатарға енетін сөздердің өзгеру, түрлену, түрлену жүйелерінің бір-біріне қаншалықты дәрежеде сәйкес келуіне қарай омонимдер лексикалық омонимдер, лексика-грамматикалық омонимдер және аралас омонимдер деп аталады.

**Сөзжасам және грамматика. Тілдің грамматикалық құрылысы**

Грамматика тілдің грамматикалық құрылысын зерттейді. Грамматикалық құрылыс – белгілі бір тілдегі грамматикалық қатынастардың жүйесі. Грамматика бір-бірімен байланысты екі сала – морфология мен синтаксистен құралады. Морфология – сөздердің морфологиялық құлылымы мен типтері, морфема мен оның түрлері, сөздердің түрленуі, олардың фоормалары және сөздердің лексика-грамматтикалық топтары туралы ілім. Ал синтаксис – сөз тіркесі мен сөйлем, олардың құрылымы мен түрлері, сөздердің сөйлемде тіркесуі туралы ілім. Грамматика сөздердің өзгеруін, түрленуін, олардың сөйлемде тіркесу формалары мен заңдылықтарын зерттейді. Сөздер бір-бірімен грамматикалық қатынасқа түскенде ғана, олардан сөз тіркестері мен сөйлемдер жасалады.

**Этимология ұғымы. Ғылыми этимологияның маңызы мен ұстанымдары**

Этимологияның зерттеу нысанына, негізінен тілдегі жеке сөздер, сөз тіркестері, грамматикалық тұлғалар жатады. Этимологиялық зерттеу нысаны тек мағынасы ұмыт болуына, не күңгірттенуіне байланысты жеке дара қолданылмайтын сөздер, тұлғалар ғана емес, сонымен қатар тілімізде дербес те жүйелі түрде қолданылатын жалпы лексика-грамматикалық мағынасы айқын сөздер мен сөз тұлғалары да бола береді. Этимологиялық зерттеулер мақсаты мен нысанына қарай әр алуан тәсілдер мен принциптерге сүйенеді. Солардың ішінде жиі қолданылатындары: тарихи-салыстырма тәсілі, морфемдік-модельдік талдаулар. Этимологиялық зерттеулер мен сөздіктер алдына қойған мақсатына байланысты бір тілге, не бір топтағы туыстас бір-неше тілдерге бағындырылады. Ғылыми этимологиялық зерттеулерде белгілі бір сөздің – морфеманың алғашқы мағынасын, сырын, қандай өзгерістерге түскенін айқындау үшін бес түрлі принцип – зерттеу тәсілі қолданылады.

**Фразеологизмдер туралы ұғым. Фразеологиялық оралым және олардың түрлері**

[Фразеологиялық](https://kk.wikipedia.org/wiki/%D0%A4%D1%80%D0%B0%D0%B7%D0%B5%D0%BE%D0%BB%D0%BE%D0%B3%D0%B8%D1%8F" \o "Фразеология) оралымдар кемінде екі сөздің тіркесуінен жасалған, [мағынасы](https://kk.wikipedia.org/wiki/%D0%9C%D0%B0%D2%93%D1%8B%D0%BD%D0%B0" \o "Мағына) бір тұтас, құрамы мен құрылымы тұрақты, даяр қалпында қолданылатын тілдік бірліктер. Фразеологиялық оралымдар тілде басқа бірліктермен, атап айтқанда, бір жағынан, сөзбен, екінші жағынан, еркін [сөз тіркесімен](https://kk.wikipedia.org/wiki/%D0%A1%D3%A9%D0%B7_%D1%82%D1%96%D1%80%D0%BA%D0%B5%D1%81%D1%96" \o "Сөз тіркесі) шектесіп жатады. Фразеологиялық оралымдарды сөзден де, еркін сөз тіркесінен де ажырату үшін оған тән басты белгілер мен қасиеттерді айқындап алу қажет. Фразеологиялық оралым тұрақты қасиетімен сипатталады. «Фразеологизм» термині әртүрлі типтегі бірнеше тіркестерді камтиды. Олар: атауыш қызметінде қолданылатын [идиомалар](https://kk.wikipedia.org/wiki/%D0%98%D0%B4%D0%B8%D0%BE%D0%BC%D0%B0" \o "Идиома) (ізін суытпай, ақ қарға) ауыз әдебиетінде қалыптасқан мақалдар мен мәтелдер және жеке адамдардың авторлық немесе белгісіз [әдеби шығармалардан](https://kk.wikipedia.org/wiki/%D3%98%D0%B4%D0%B5%D0%B1%D0%B8_%D1%88%D1%8B%D2%93%D0%B0%D1%80%D0%BC%D0%B0" \o "Әдеби шығарма) алынған, немесе ауызша айтылған қысқа нұсқалы нақыл сөздер.

**Грамматикалық категория жайлы ұғым**

Грамматикалық категория деген ұғымның аса кең екендігін мына тәрізді лингвистикалық терминдерден де аңғаруға болады: [сөз таптары категориясы](https://melimde.com/hajrulla-fariza-dot-kolledjden-kejin-2-kurs-soz-taptari-1-4-si.html), морфологиялық категория, синтаксистік категория, зат есім, етістік, сын есім, сан есімдер категориясы т.б. бұл тіркестер біркелкі көптеген единицаларға, топтарға, кластарға тән аса кең ұғым мағынасында қолданылып тұр.Қысқасы, грамматикалық категория дегеніміз-жалпы лингвистикалық единицаларға немесе олардың жеке бір топтарына тән ең негізгі белгілердің бірі.Грамматикалық категориясының ең бір ірісі- морфологиялық категория, екінші бірі-синтаксистік категория.Морфологиялық категория-тілдің грамматикалық құрылысы мен лексикалық бейнесінің көрсеткіші.

**Грамматикалық мағынаның берілу түрлері мен тәсілдері**

Грамматикалық мағына мен лексикалық мағынаның арақатынасы  
Тілдегі әрбір сөздің (белгілі ұғымды білдіре алатын мәнді сөздің) нақты лексикалық мағынасымен бірге жалпы грамматикалық мағынасы да болады. Сөздің лексикалық мағынасы – нақты, ұғымдық мағына, яғни бір сөзден екінші сөзді айыратын реестрлік сөздік мағынасы болса, грамматикалық мағына — сөздің тым жалпы мағынасы, сол сөздің әр түрлі тұлғалар арқылы түрленуінің нәтижесінде немесе басқа сөздермен әр алуан қарым-қатынасқа түсу салдарынан пайда болатын және сөздердің бір-бірінен бөлмей, керісінше белгілі бір грамматикалық топтарға ортақ қасиеттер арқылы біріктіретін жалпы мағыналары болып табылады. Грамматикалық мағына, айналып келгенде, сөздің лексикалық мағынасымен тікелей байланысты болады.

**Сөз таптары, шығуы мен дамуы**

Сөз таптары толық мағыналы сөздер және [көмекші сөздер](https://kk.wikipedia.org/wiki/%D0%9A%D3%A9%D0%BC%D0%B5%D0%BA%D1%88%D1%96_%D1%81%D3%A9%D0%B7%D0%B4%D0%B5%D1%80" \o "Көмекші сөздер) болып табылады. [Типологиялық](https://kk.wikipedia.org/wiki/%D0%A2%D0%B8%D0%BF%D0%BE%D0%BB%D0%BE%D0%B3%D0%B8%D1%8F) тұрғыда [есімдік](https://kk.wikipedia.org/wiki/%D0%95%D1%81%D1%96%D0%BC%D0%B4%D1%96%D0%BA) пен [сан есімді](https://kk.wikipedia.org/wiki/%D0%A1%D0%B0%D0%BD_%D0%B5%D1%81%D1%96%D0%BC) жеке сөзтабы ретінде қарастыру күмәнді деп есептеледі. Олар синтаксистік функциясы мен мағынасы жағынан әр текті және басқа сөз таптарына қатысты болып келеді. толық мағыналы сөздер және [көмекші сөздер](https://kk.wikipedia.org/wiki/%D0%9A%D3%A9%D0%BC%D0%B5%D0%BA%D1%88%D1%96_%D1%81%D3%A9%D0%B7%D0%B4%D0%B5%D1%80) болып табылады. [Типологиялық](https://kk.wikipedia.org/wiki/%D0%A2%D0%B8%D0%BF%D0%BE%D0%BB%D0%BE%D0%B3%D0%B8%D1%8F) тұрғыда [есімдік](https://kk.wikipedia.org/wiki/%D0%95%D1%81%D1%96%D0%BC%D0%B4%D1%96%D0%BA) пен [сан есімді](https://kk.wikipedia.org/wiki/%D0%A1%D0%B0%D0%BD_%D0%B5%D1%81%D1%96%D0%BC) жеке сөзтабы ретінде қарастыру күмәнді деп есептеледі. Олар синтаксистік функциясы мен мағынасы жағынан әр текті және басқа сөз таптарына қатысты болып келеді. Сөз таптары бір-біріне ауысып жатады. Ол ауысу сөздердің лексикалық мағыналары мен грамматикалық мағыналарының өзгеруі нәтижесінде іске асады. Бір сөз табының екінші бір сөз табына ауысуына қарай ғылымда олардың атаулары да әр түрлі болып келеді.

**Синтаксис мәселелері. Сөздердің байланысу амалдары мен формалары**

Синтаксис — [сөз тіркесі](http://kk.wikipedia.org/wiki/%D0%A1%D3%A9%D0%B7_%D1%82%D1%96%D1%80%D0%BA%D0%B5%D1%81%D1%96) туралы, [сөйлем](http://kk.wikipedia.org/wiki/%D0%A1%D3%A9%D0%B9%D0%BB%D0%B5%D0%BC) туралы ғылым. Сөздердің сөйлемде байланысуының белгілі заңдылығы бар, сөздер бір-бірімен белгілі бір тәсілдермен байланысады.  Сөйлеу дағдысы бойынша сөздер өзара белгілі бір жүйемен тіркеседі. Сол тіркестердің де, сөйлемдердің де өз жүйелері, өз заңдары болады. Қазақ тілінде сөйлемдегі сөздер төрт түрлі тәсіл арқылы байланысады: жалғаулар арқылы; шылаулар арқылы; сөздердің орын тіртібі арқылы және интонация арқылы. Осы амалдарды біз былай топтап атаймыз: қосымшалар синтетикалық тәсілдер деп, шылаулар, сөздердің орын тәртібі, интотацияны аналитикалық тәсілдер деп аталады. Осы аталған тәсілдерді қолданып сөз тіркестерін құрауда тілдің қалыптастырған формасы бар. Сөздердің тіркесу формасы 5 түрлі: 1) қиысу, 2) матасу, 3) меңгеру, 4) қабысу, 5) жанасу.Синтаксис сөйлеудің калыптасу ережелерін зерттейді.  Сөйлемде сөздердің бір-бірімен байланысуы негізінде сөз тіркесі жасалады. Толық мағыналы кем дегенде екі сөздің өзара сабақтаса, бірі екіншісіне бағына байланысуын сөз тіркесі деп атайды. Тіркестегі бағындырып тұрған сөз басыңқы деп, басыңқыға бағынып тұратын сөз бағыныңқы деп аталады.

**Тілдің шығуы мен дамуы және тілдердің өзара әсерлері**

Тілдің шығуы - адамзат қоғамының пайда болуымен байланысты, алғашқы адамдамың сөйлеу мүшелерімен дыбыстарды бірінен соң бірін ажырата айтуы арқылы қарым-қатынас қажеттілігінің өтелуі. Тіл қоғамда пайда болды, оны дамытатын - қоғам, халық. Тілсіз қоғам, қоғамнан тыс тіл болмайды. Адамды адам еткен - тіл. Тілдің шығуы - адамның әлеуметтік тіршілік иесіне айналуының алғы шарты. Дыбыстап сөйлеудің пайда болуы адамға тән екінші сигнал жүйесін қалыптастырды (сөз тітіркендіргіш қызметін атқарды, реакция туғызды). Сөздің пайда болуы адамдар арасындағы қатынасты жетілдіріп, қоршаған орта құпиясын ашатын ойлаудың жаңа сатысын туғызды. Тілдің шығуы туралы мәселені сөз еткенде, ең алдымен, екі түрлі проблеманы бір-бірімен ажыратып алу қажет. Тілдің шығуы туралы мәселе Ф. Энгельстің «Маймылдың адамға айналу процесіндегі еңбектің рөлі», «Семьяның, жеке меншіктің шығуы» деген еңбектерінде ғылыми тұрғыдан жан-жақты қолданып, бұл мәселе жайында материалистік теория әрі қарай дамытыла түсті. Ол еңбектерде тілдің шығуы жалпы адам баласының пайда болу мәселесімен тығыз байланыста қарастырылады.

**Қазақ тілінің семантикасы**

Семантика гректің Sёmапtіkоs (белгілеуші) деген сөзінен алынған, қазір сөз мағынасы деген түсінікпен тең дәрежеде қолданылып жүр. Сондықтан да оқулықтарда семантикаға сөз мағынасын зерттейтін лексиканың бір саласы деген анықтама беріледі. Сөз мағынасы тіл білімінің барлық саласының өзекті мәселелерінің бірі болып саналады.Семантика ғылым ретінде 19 ғасырдың 2-жартысынан бері [В. фон Гумбольдт](https://kk.wikipedia.org/w/index.php?title=%D0%92._%D1%84%D0%BE%D0%BD_%D0%93%D1%83%D0%BC%D0%B1%D0%BE%D0%BB%D1%8C%D0%B4%D1%82&action=edit&redlink=1" \o "В. фон Гумбольдт (мұндай бет жоқ)) идеясының негізінде [X. Штейнталь](https://kk.wikipedia.org/w/index.php?title=X._%D0%A8%D1%82%D0%B5%D0%B9%D0%BD%D1%82%D0%B0%D0%BB%D1%8C&action=edit&redlink=1" \o "X. Штейнталь (мұндай бет жоқ)), [А. А. Потебня](https://kk.wikipedia.org/w/index.php?title=%D0%90._%D0%90._%D0%9F%D0%BE%D1%82%D0%B5%D0%B1%D0%BD%D1%8F&action=edit&redlink=1" \o "А. А. Потебня (мұндай бет жоқ)), [В. Вундттың](https://kk.wikipedia.org/w/index.php?title=%D0%92._%D0%92%D1%83%D0%BD%D0%B4%D1%82&action=edit&redlink=1" \o "В. Вундт (мұндай бет жоқ)) күрделі еңбектері жарық көрген сондами бастады. Бұл еңбектерде Семантиканың [психологиялық](https://kk.wikipedia.org/wiki/%D0%9F%D1%81%D0%B8%D1%85%D0%BE%D0%BB%D0%BE%D0%B3%D0%B8%D1%8F" \o "Психология) және [эволюциялық](https://kk.wikipedia.org/wiki/%D0%AD%D0%B2%D0%BE%D0%BB%D1%8E%D1%86%D0%B8%D1%8F" \o "Эволюция) деп аталатын бірінші кезені айқындалған. Ол кезеннің басты ерекшелігі — онда [мәдениетке](https://kk.wikipedia.org/wiki/%D0%9C%D3%99%D0%B4%D0%B5%D0%BD%D0%B8%D0%B5%D1%82" \o "Мәдениет) кен [эволюциялық](https://kk.wikipedia.org/wiki/%D0%AD%D0%B2%D0%BE%D0%BB%D1%8E%D1%86%D0%B8%D1%8F" \o "Эволюция) көзқарас пайда болды және тіл Семантикасы халық психологиясына жақындастырылып қаралды. Семантиканың салыстырмалы-тарихи деп аталатын 2-кезеніңде ол "[семасиология](https://kk.wikipedia.org/wiki/%D0%A1%D0%B5%D0%BC%D0%B0%D1%81%D0%B8%D0%BE%D0%BB%D0%BE%D0%B3%D0%B8%D1%8F" \o "Семасиология)" деген атпен [тіл білімінің](https://kk.wikipedia.org/wiki/%D0%A2%D1%96%D0%BB_%D0%B1%D1%96%D0%BB%D1%96%D0%BC%D1%96" \o "Тіл білімі) жеке саласы ретінде бөлініп шықты.

**Тілдердің генеологиялық классификациясы**

Тілдердің генеологиялық (туыстық) классификациясы деген дүние жүзі тілдерін өзара бір-бірімен туыстығына қарай салыстырмалы-тарихи тұрғыдан топтастыру. Соған байланысты алынған тілдердің топтары тілтану ғылымында тіл жанұялары деп аталады, олар өзінің ішінен жақын туыстығына қарай бірнеше топтарға бөлінеді. Тіл жанұялары алыстан бірігетін макрожанұяларға топтастырылады. Қазіргі кезде әлем тілдері төмендегідей тіл жанұяларына бөлінеді: 1. Үндіевропа тілдеріне қазіргі үнді (хинди, урду, бенгаль, маратхи), иран (иран, тәжік), роман (француз, испан, португал, итальян, румын), славян (орсы, поляк, чех, словак, украин, белорус, серб, хорват), герман (неміс, ағылшын, дат, швед, норвег, галл), балтық (латыш, литван), грек, албан, келть, армян, нуристан тіл жанұялары жатады. Сонымен бірге өлі тіл жанұялары анатлия, тохар, иллирия, скиф, кушан т.б. енгізіледі. Тілдердің генеологиялық классификациясы салыстырмалы – тарихи тіл білімінің деректері мен жетістіктеріне сүйене отырып, дүние жүзіндегі тілдерді олардың шығу тегінің бірлігіне, материалдық туыстастығына қарай түрлі тілдік семьяға, топтарға бөліп топтастырады.

**Тілдердің типологиялық классификациясы**

Тілдерді фонетикалық грамматикалық құрылысына қарай бірнеше типке бөлуге болады. Сондықтан тілтану типологиясы, немесе салғастырмалы лингвистика ғылымы тілдерге әртүрлі тұрғыдан келеді: 1. Фонетикалық типология 2. Синтаксистік типология. 3. Морфологиялық типология Бұлайша топтастырудың тілдер арасындағы туыстыққа тікелей қатысы жоқ. Алдымен фонетикалық типология жөнінде. 1. Тілдер дыбыс құрылысты және буын құрылысты болып бөлінеді. Дыбыс құрылысты тілдерді сөздер дыбыстардан құралса, буын құрылысты тілдерде буындардан құралады. Буындар одан әрі бөлшектенбейді, ол тек инициаль (буынның басы) және финальға (буынның соңы) бөлшектенеді.

**Синхрония мен диахрония**

Тiл бiлiмi тiлдiң белгiлi бiр дәуiрдегi қалпын және оның өзгеруi мен дамуын зерттейдi. Синхрония деген термин тілдегі құбылыстардың [белгілі бір дәуірдегі қалпын](https://melimde.com/koshbasshili-anitamasi.html), яғни Ф.де [Соссюрдің сөзімен айтқаңда](https://melimde.com/atameken-atameken--tufan-jer-olke-trki-auimina-orta-ata-sozime.html), оның "бір [мезгілдік](https://melimde.com/steu-zatti-er-ili-imili-men-isini-er-trli-cindibejnelikmekendi.html)" күйін [қарастыру дегенді білдірсе](https://melimde.com/2021-jil-inklyuzivti-bilim-beru.html), диахрония деген әр түрлі кезде бірінен кейін бірі болатын тілдік құбылыстарды қарастыру дегенді білдіреді. Синхрония бойынша, бір мезгілде қатар өмір сүріп тұрған тілдік құбылыстардың арасындағы [қатынастар қарастырылады да](https://melimde.com/deris-15-elemdik-sayasat-jene-azirgi-haliarali-atinastar.html), диахрония бойынша әлгі тілдік құбылыстардың тарих (уақыт) бойындағы өзгерістері қарастырылады. Диахрониялық лингвистика тілдік құбылыстарды олардың нақты тарихи дамуымен байланысты зерттеу нәтижесінде пайда болған. [20 ғасырдың](https://kk.wikipedia.org/wiki/20_%D2%93%D0%B0%D1%81%D1%8B%D1%80) 2-жартысынан бастап диахрониялық лингвистика тіл жүйесіндегі [диахрондық](https://kk.wikipedia.org/wiki/%D0%94%D0%B8%D0%B0%D1%85%D1%80%D0%BE%D0%BD%D0%B8%D1%8F) өзгерістерді, онда олардың алатын орнын зерттеуге бағытталды.

**2- Модуль. Жалпы тіл білімі**

**«Жалпы тіл білімінің» зерттеу объектісіне мақсат міндеттері.**

Жалпы тіл білімі тіл ғылымының теориялық саласы ретінде 19 ғасырдан бері қалыптаса бастады. Жеке тілдер жөніндегі ғылым бұдан көп бұрын пайда болғанымен, олар бір-біріне байланыссыз, жеке-жеке қаралды. Жалпы тіл ғылымы тілдің құрамын, функциялық сипаттарын, даму заңдылықтарын, сыртқы дүниемен, қоғаммен, мәдениетпен байланысын жан-жақты зерттейді. Зерттейтін объектісі - жалпы тілдік заңдылық болғандықтан, одан шығатын теориялық тұжырымдар да тіл атаулының барлығына немесе басым көпшілігіне бірдей қолдануға болатын жалпы тілдік теория болмақ. Сөйтіп, жалпы тіл білімі - тіл туралы ғылымның бағыт-бағдарын белгілейтін жалпы теориялық пән. Оның негізгі мақсаты - тіл білімінің ең өзекті, ең негізгі проблемаларына жүйелі талдау жасап, олардың өзіндік сипаттарын айқындау.

**ХХ ғасыр тіл біліміндегі Фердинанд де Соссюр** **концепциялары**

Соссюр алғашқылардың бірі болып тіл біліміндегі синхрониялық бағыт пен диахрониялық зерттеулерді ажыратты. Бұл лингвистика ғылымындағы төңкеріс ретінде бағаланды. Соссюр тұжырымдары ХХ ғасырдағы ең маңызды лингвистикалық зерттеулердің жүзеге асуына мүмкіндік берді.Соссюрдің маңызды еңбектері қатарында 1916 жылы жарық көрген «Жалпы лингвистика курсы» зерттеуін атаймыз. Шәкірттерінің ғалым жазбалары мен дәрістерін жинақтау барысында дайындаған бұл кітабы бүгінде лингвист ғалымдар арасында кеңінен танымал. Шарль Балли мен Альберт Сеше сияқты шәкірттерінің арқасында Соссюрдің ойлары мен идеялары ғылыми қауымға жол тартты. Сөйтіп зерттеушінің тіл табиғаты мен лингвистиканың мақсат-міндеттері туралы құнды пікірлері маңызы зор жаңа бағыттың негізін қалады.

**Фердинанд де Соссюрдың тіл біліміне қосқан үлесі**

Фердинанд де Соссюрдің тіл біліміне қосқан үлесін, көтерген проблемалары мен өзіндік концепцияларын танытатын еңбегі «Жалпы лингвистикалық курс» деген кітабы. Бұл еңбек де Соссюр қайтыс болғаннан кейін 1916 жылы басылып шықты. Кітап Фердинанд де Соссюрдің өмірінің соңғы 5—6 жылдары ішінде Женева университетінде оқыған лекцияларынан жазылған конспектілер негізінде құрылған. Оны құрастырушылар — де Соссюрдің шәкірттері француз лингвистері А. Сеше мен Ш. Балли. Фердинанд де Соссюрдың атын бүкіл дүниежүзіне жайған, лингвистика әлемінде оны даңққа бөлеген бұл еңбегі кіріспеден және бес бөлімнен құралған. Оның 1-бөлімі «Жалпы принциптер », 2-бөлімі «Синхрондық лингвистика», 3-бөлімі «Диахрондық лингвистика», 4-бөлімі «Географиялық лингвистика», 5-бөлімі «Ретроспективтік лингвистика мәселелері» деп аталады. Әр бөлім өз ішінен бірнеше тарауларға бөлінеді.

**Лингвистикадағы өрістік тәсіл**

Тіл білімінде өріс терминін ең алғаш қолдаған Г.Ипсен болса, ал лексиканы семантикалық өрістер арқылы зерттеудің теориялық негізін салушы Й. Трир болды. Ғалым озінің ғылыми зерттеу еңбектерінде сөздік құрамның белгілі бір ұғымға топтасқан және бір – бірімен тығыз байланыста болатын сөздердің тобынан құралатындығын атап көрсетті. Ол сөздің жеке тұрып ешқандай мағынаға ие болмайтындығына, оның маынасы тек өріс құрамында ғана анықталатындығына назар аударды. Ғалымның бұл теориясы сынға түссе де, лингвистика саласындағы сәтті қадамдардың бірі болып, басқа ғалымдардың осы мәселеге қызығушылығын арттырды. Й. Трирдің бұл идеясын кейіннен В.Порциг, А.Мартине, А.В.Суперанская, Г.С.Щур, А.М.Кузнецов, Ю.Н.Караулов, Ю.Д.Апресян сияқты ғалымдар жалғастырды. Сондай – ақ лексика – семантикалық өрістерді лексика – семантикалық топтар ретінде қарастырған ғалымдар да бар, А.Уфимцева, Ю.Н.Караулов, А.Е.Карлинский т.б.

**Қазіргі лингвистикадағы ғылыми парадигмалар**

Тілді парадигмалық аспектіден қарастырудың линвистикалық негізі Ф.де Соссюрдің идеясынан бастау алатындығы белгілі.

«Парадигма» термині екі ұғымда жұмсалады. Біріншісі – «синтагма» терминімен байланысты қарастырылып, синтагма арқылы анықталатын түрі.Аталған парадигма түрінің мүшелері тізбек бойында бір ғана синтаксистік позицияда, бір ғана орында тұрып, бірдей дистрибуцияда (тілдік қоршауда) бірін бірі ауыстыра алады. Бұл парадигма түрі кең мағынада қолданылады, айталық, лексика-семантикалық топ, лексика-грамматикалық қатар, біркелкі сөзформалар және т.б.

Екінші түрінің сыңарлары тізбек бойында бір ғана орында тұрмайды, дистрибуциясы әр түрлі, сондай-ақ бірін бірі алмастыра алмайды. Бұл – жалпыға мәлім парадигманың дәстүрлі түрі. Мұнда парадигманы үлгі, мысал немесе бір сөздің түрлену жүйесі (септелуі, жіктелуі, тәуелденуі) ретінде қарастырады. Барлық лингвистикалық әдебиеттерде – сөздіктер, оқулықтар мен оқу құралдарында парадигманың осы түрі айтылған.

**Тіл біліміндегі функционалды зерттеулер**

Функционалдық грамматиканың негізінің қалануына О.Есперсен зерттеулері мен басқа да ғалымдардың еңбектерінің игі ықпалы болды. Функционалды грамматиканың теориялық негізін қалап әрі дамытқан грамматиканы бірнеше ғылым салаларымен атап айтқанда, психологиялық, типологиялық және прагматикалық түрлері жайында айтқан С.Дик еді. Ал алғаш рет «мағыналық категория» терминін ғылыми айналымға ендіріп О.Есперсен қолданды. Ал қазақ әдеби тілінің грамматикалық бірліктердің қолданылу ерекшелігіне ерекше мән беріліп, ұғымдардың өзара қатынасына, олардың тілдегі қолданысына қазақ ғалымдары А.Байтұрсынұлы, Т.Шонанов, Қ.Кемеңгерұлы, Қ.Жұбанов, С.Аманжолов үлкен еңбек сіңірді. Ғалымдардың еңбектерінде функционалдылық бағыттың негізі қаланды. Бұл бағыттардың ортақ идеясы адамдық факторды басты қағида етіп ала отырып, ақиқаттың тілдік концепциялары мен субьектілік концепцияларды ақиқат ретінде тану мәселелерінің ерекше моделін жасауды басты ұстаным етіп алады.

**Әлемдік тіл біліміндегі функционалды-грамматикалық тұжырымдамалар**

Қазақ тіл білімінде функционалды грамматика саласы өз деңгейінде қарастырылып жатыр, дегенмен әлі де ғалымдардың зерттейтін нысандары жетерлік. Функционалды грамматика мен функционалды семантикалық өріс теориясы бойынша қарастыратын белгілі орыс ғалымы А.В Бондарконың зерттеулерінде кеңінен жазылып, оның ашқан жаңалықтары қазақ тіл біліміне де тың зерттеулер туғызуда.Тілдік бірліктердің сан алуан функционалды-семантикалық қырларын ашып, олардың сөйлеу әрекеттеріндегі түрлі қызметтерін айқындайтын функционалды грамматиканың іргесін қалаған профессор А.В. Бондарко болса, оның жасаған теориясы бүгінгі таңда кеңі нен дамып келе жатқан ғылым саласы ретінде танымал болып отыр. Сондай-ақ, бұл бағыт бойынша И.И. Мещанинов, О. Есперсен, И.А. Бодуэн де Куртенэ, В.В. Виноградовтардың еңбектерінен бастау алады. Ал, қазақ тілінің функционалды грамматикасы А. Байтұрсынұлы атындағы Тіл білімі институтында іргелі зерттеу тақырыптарының бірі болды. Осы бағытта институттың жас ғалымдары Б.Қапалбеков таксис категориясын, О.Жұбаева персоналдылық категориясын, А. Жаңабекова темпоралдылық категориясын, А. Солтанбекова «Шақтық локалдылық бейлокалдылық» категориясын зерттеп, аталған функционалды-семантикалық категориялардың жеке мәселелеріне байланысты ғылыми мақалалар жариялады.

Соңғы кезде тіл білімінде грамматика жеке деңгей ретінде морфология мен синтаксисті ғана қарастырумен шектелмей, тілдің лексика, сөзжасам салаларын да қамтитын, кең ауқымды функционалды-семантикалық категорияларды зерттей бастады. Бұл категорияларды О. Есперсен ұғымдық категория деп атаған болатын. Ұғымдық категориялардан бастау алатын бұл семантикалық категориялар ақиқат өмірдегі, болмыстағы жалпы халыққа ортақ ұғымдарды жалпы тілдік категорияларға біріктіріп, ұғымның тілдегі көрінісін сипаттайды.

**Функционалды лингвистиканың негізін салушы Прага лингвистикалық үйірмесі**

[Прага](https://melimde.com/?q=%D0%9F%D1%80%D0%B0%D0%B3%D0%B0) мектебі. Бұл мектеп өзіндік бағыты бар лингвистикалық үйірме ретінде 1926 жылы қалыптасқан. Оны қалыптастырушы чех ғалымы профессор В.Матезиус (1882-1945). Үйірме құрамында Б.Гавранек, Б.Трика**,** В.Скаличка, орыс эмигранттары С.Карцевский, Р.Якобсон,Н.Трубецкой,т.б.болған.  
 Үйірме 1929 жылдан бастап "Прага лингвистикалық үйірмесінің еңбектері" деген жинақ шығарып тұрады. Мектептің теориялық бағдарламасының мазмұны "Прага лингвистикалық үйірмесінің тезисі" деген атпен осы жинақтың бірінші томында жарияланады. Бұлар тіл білімінің негізгі объектісі – тілдің құрылым жүйесі мен тілдік элементтердің қызметін [зерттеу дегенді баса айтты](https://melimde.com/makiavelli-adam-sayasi-januar-degendi-kim-ajtti-aristotele-bar.html)**.** Әрбір элемент өзінің тілдік жүйеде атқаратын қызметіне қарай бағалану керек.

**Қазіргі лингвистикадағы семиотикалық зерттеулер**

Семиотика ғылымының негізін американың философтар Чарльз Сэндерс Пирс пен Чарльз Моррис және швейсарлық лингвист Фердинанд де Соссюр қалаған. Чарльз Пирстің семиотика туралы еңбегі 1930 жылдары шыға бастады. Пирс семиотикалық түсініктерге (таңба, белгі) сипаттама берген. Ол семиотика ғылымы еркеше ғылым саласы екенін дәлелдеуге тырысқан және семиотикадағы таңба мен белгілерді жіктеп үш топқа бөлген Бірінші топ таңбалық – иконы. Бұл таңба мен таңбалық объект арақатынасы. Мысалы: «портрет» нақты адамды бейнелеу. Екіншісі таңбалық – индексы. Кеңістік пен уақыт аралығындағы таңба мен белгіленетін объект. Оған мысал келтірер болсақ: «түтін» оттың белгісі, «жол көрсеткіштер». Үшінші топ таңбалық – символ. Таңба мен объектің арасындағы конвенционалды келісім.

**ХХІ ғасырдағы тіл білімінің жаңа бағыттары**

Тіл ғылымының жаңа бағыттары бойынша қалыптасқан Антропоөзектік бағыттарға этнолингвистика, психолингвистика, социолингвистика, когнитивтік лингвистика және лингвомәдениеттану. Қазіргі таңда қазақ тіл білімінің мәселелері осы бағыттардың негізінде зерттеліп, қазақ тілінің жүйелі-құрылымдық қызметімен қатар, танымдық қызметтерінің шеңбері кеңейе түсті. Тілді антропоөзектік тұрғыдан зерттеуге негіз болатын бұл салалардың барлығы түптеп келгенде мынадай мәселелерді шешуді көздейді: адамның тілге қалай ықпал жасайтынын анықтау және тілдің адам санасына, ойлауына, мәдениетіне қандай әсер ететінін, қандай қызмет ететінін анықтау мәселелерін шешуге тырысады.

**Орта ғасыр лингвистикасына тән негізгі сипаттар**

Орта ғасырдың өзіндік ерекшелігі - әр түрлі діндердің туып, дүниежүзілік діндерге айналуы. Ондай діндер қатарына ислам, будда, христиан діндерін жатқызуға болады.Дүниежүзілік діндердің тарауымен қатар, сол діндердің сүннет-парызын,шариғатын уағыздайтын жазбалар да тарады. Ол жазбалар тілі киелі, қасиеттітіл, пайғамбарлар тілі деп жарияланды. Жергілікті халықтар ол тілдежазылған аят-хадистердің мағынасын, тілін түсінбесе де жатқа білді. Бұл тіллингвистикада канондық тіл деп аталды. Канондық тіл бірден-бір дұрыс тілдеп жарияланды, әр халықтың өз ана тілі, сөйлеу тілі, теріс тіл, пендешіліктілі деп аталды. Жазба тіл де, әдеби тіл де канондық тіл деп есептелді.Мысалы, түркі халықтары, сондай-ақ қазақ халқы үшін де канондық тілараб тілі, исламның ең қасиетті кітабы – құранның тілі болды. Еуропахалықтары үшін канондық тіл – латын тілі болды. Бүкіл оқу орындарындағылыми пән ретінде оқылатын да латын тілі грамматикасы болды.

**Қайта өркендеу дәуіріндегі тіл білімінің негізгі проблемалары**

Европа тарихы тұрғысынан алғанда, қайта өркендеу дәуірі XV—XVI ғасырлар арасын қамтиды. Бұл — қоғам дамуында орта ғасырдың аяқталып, жаңа тарихтың, буржуазиялық қоғамның басталған кезі. XIV ғасырдан бастап, алдымен Италияда қалыптасқан «Қайта өркендеу» деген термин феодалдық қатынастың орнына келген капиталистік қоғамдағы буржуазия мәдениетімен тығыз байланысты. Өйткені қайта өркендеу дәуірі — озық ойдың еркін дамуына мейлінше кедергі жасаған, догмалық ережелерге сүйенген орта ғасырлық керітартпа дәстүрден, мешеу мәдениеттен шынайылықты, гуманизмді уағыздайтын жаңа дәуір мәдениетіне өту. Бұл дәуірде орта ғасырда діннің қуғынына ұшырап, елеусіз қалған көне мәдени мұраларға ерекше кеңіл бөлу, оларды қайта көркейту ұраны көтерілді.

**ХІХ ғ. тіл білімінде қалыптасқан тіл білімі мектептері мен ағымдар**

Тіл білімі өзінің бүгінгі көтерілген сатысына ішкі қайшылықтарсыз, талас-тартыссыз бірден жеткен жоқ. Оның даму тарихында әр түрлі ағымдар, пікір- таластары болып отырды. Осындай көзқарастағылар өткен ғасырдың екінші жартысынан бастап өз алдарына лингвистикалық мектептер болып қалыптасты. Олардың қатарына натуралистік, психологиялық, жас грамматикалық деп аталатын лингвистикалық мектептер жатады. Ғылымда натуралистер деп аталатындар – қоғамдық құбылыстарды зерттеуде жаратылыс заңдарын басшылыққа алып, мәселені соған негіздеп шешуге ұмтылушылар.Тіл білімінде натурализм көрнекті неміс ғалымы, А. Шлейхер есімімен байланысты. Натуралистерге қарсы күрес үстінде дүниеге келген екінші бағыт – психологиялық ағым деп аталады. Тіл психологиясының объектісі – адамдардың сөйлеу әрекетіне болатын психикалық процестер. Жас грамматикалық көзқарас ХІХ ғасырдың 70 ж. бастап қалыптасты. Бұл ағымның Германиядағы өкілдері К. Бургман, Г. Остгоф, А Лескин т.б. Францияда М Бреаль, Швейцарияда Ф де Соссюр, Россияда Ф.Фортунатов бастаған Москва лингвистикалық мектебі мен Бодуэн де Куртенэ бастаған Қазан лингвистикалық мектептері болды.  
 **Тіл біліміндегі  лингвосемиотикалық бағыттың қалыптасуы** Жалпы лингвистикадағы көптеген шығармаларда айқын немесе жасырын түрде қабылданған тілдік [таңба туралы ілім өз бастауын](https://dereksiz.org/referat-kz-azasha-referattar-sajti-filosofiyadafi-adam-meseles.html)Ф. де Соссюрден алады. Сондай ­ақ, Ф. де Соссюрдің таңба табиғаты кездейсоқ деген қағидасының айқын көрінісі болмаса да, ол ешкімнің тарапынан дау туғызбайтын қарапайым ақиқат ретінде қабылданды. Бұл тұжырым тез арада мойындалды. Таңбаның табиғаты немесе тілдің қасиеттері жөніндегі кез келген әңгіме тілдік таңбаның кездейсоқ сипаты туралы мәлімдеме жасаудан басталады. Бұл ұстанымның [маңызды болуы соншалықты](https://dereksiz.org/cezim-kshi-koilim-kokte-samfadi-safinish-bojdi-terbedi-jar-etk.html), лингвистиканың қай қырын сараласақ та ол алдымыздан шығады да отырады. Осы ұстанымға барлығының сілтеме жасауы фактісі және оның әрдайым көзге ұрып тұрған факт ретінде қабылдануы – Соссюрдің өзі оны қай мәнде ұғынғанын және дәлел ретінде келтірген деректерінің табиғатын түсінуге итермелейді.

Жалпы лингвистикадағы көптеген шығармаларда айқын немесе жасырын түрде қабылданған тілдік таңба туралы ілім өз бастауын Ф. де Соссюрден алады. Сондай ­ақ, Ф. де Соссюрдің таңба табиғаты кездейсоқ деген қағидасының айқын көрінісі болмаса да, ол ешкімнің тарапынан дау туғызбайтын қарапайым ақиқат ретінде қабылданды. Бұл тұжырым тез арада мойындалды. Таңбаның табиғаты немесе тілдің қасиеттері жөніндегі кез келген әңгіме тілдік таңбаның кездейсоқ сипаты туралы мәлімдеме жасаудан басталады. Бұл ұстанымның маңызды болуы соншалықты, лингвистиканың қай қырын сараласақ та ол алдымыздан шығады да отырады. Осы ұстанымға барлығының сілтеме жасауы фактісі және оның әрдайым көзге ұрып тұрған факт ретінде қабылдануы – Соссюрдің өзі оны қай мәнде ұғынғанын және дәлел ретінде келтірген деректерінің табиғатын түсінуге итермелейді.

Тілді диалектика-динамикалық құбылыс ретінде қарастыру, оның қоршаған әлеммен де, адамдық факторлармен де сабақтастығын зерделеу қазіргі қазақ лингвистикасының ұлттық сипатымен қатар, әлемдік лингвистика деңгейіне көтерілер биігін де айқындауға септігін тигізіп келеді. Осыған орай, қазақ тіл білімінің концептуалдық қоры мен әдіснамалық негізі де құнды зерттеулердің дүниеге келуін қамтамасыз етер алғышарттар қатарын құрауда. Қазақ топырағында қалыптасып, ғылымдар тоғысында шешімін тауып келе жатқан тілтаным теориясының ғылыми негізде дәйектелуі де сол үзілмес байланыстың белгісі болып табылады. Тіл табиғатын адам болмысымен, оның қимыл-әрекетімен ұштастыра талдаған қазақ тілшілерінің тіл мен таным ұғымдарына назар аударуын, олардың тоғысуынан бастау алатын ережелерге мән беруін де заңды сабақтастықтың нәтижесі деп бағалаған дұрыс, өйткені шынайы өмірді қабылдау, оның қыр-сырын ой таразысынан өткізе пайымдау, соның салдарынан жинақталар ақпараттар мен мәліметтерді жадыда сақталар қор ретінде жүйелеу – барлығы тілдік бірліктердің болмысын ішкі және сыртқы әсерлер тұрғысынан талдауға мүмкіндік береді. Сөйтіп, құрылымдық принциптер логикалық және танымдық қағидаларға ұласып, тіл ғылымының өрісі кеңейте түспек.

**Тілтанымдық қағидалардың жалпы теориялық парадигмасы**

Тілді диалектика-динамикалық құбылыс ретінде қарастыру, оның қоршаған әлеммен де, адамдық факторлармен де сабақтастығын зерделеу қазіргі қазақ лингвистикасының ұлттық сипатымен қатар, әлемдік лингвистика деңгейіне көтерілер биігін де айқындауға септігін тигізіп келеді. Осыған орай, қазақ тіл білімінің концептуалдық қоры мен әдіснамалық негізі де құнды зерттеулердің дүниеге келуін қамтамасыз етер алғышарттар қатарын құрауда. Қазақ топырағында қалыптасып, ғылымдар тоғысында шешімін тауып келе жатқан тілтаным теориясының ғылыми негізде дәйектелуі де сол үзілмес байланыстың белгісі болып табылады. Тіл табиғатын адам болмысымен, оның қимыл-әрекетімен ұштастыра талдаған қазақ тілшілерінің тіл мен таным ұғымдарына назар аударуын, олардың тоғысуынан бастау алатын ережелерге мән беруін де заңды сабақтастықтың нәтижесі деп бағалаған дұрыс, өйткені шынайы өмірді қабылдау, оның қыр-сырын ой таразысынан өткізе пайымдау, соның салдарынан жинақталар ақпараттар мен мәліметтерді жадыда сақталар қор ретінде жүйелеу – барлығы тілдік бірліктердің болмысын ішкі және сыртқы әсерлер тұрғысынан талдауға мүмкіндік береді. Сөйтіп, құрылымдық принциптер логикалық және танымдық қағидаларға ұласып, тіл ғылымының өрісі кеңейте түспек.

**Қытай лингвистикасы қарастырған мәселелері. Атау теориясы, «Эрья» сөздігі немесе иероглифтік грамматикасы**

[Қытай-мәдениеті](https://melimde.com/itaj-kone-tarihti-medenietti-filosofiyani-eli-ejelgi-itaj-orke.html), ғылыми ой-пікірі ертеде дамыған, дүниежүзілік мәдениетке зор үлес қосқан ежелгі ел. Қытай тіл білімінің тарихы екі мың жылдан астам уақытты қамтиды. Қытай тіл білімі 19 ғасырдың аяғына дейін басқа елдердегі тіл білімінің әсерінсіз өз бетінше дамыған. Тіл ғылымы тарихында өзіндік дәстүр қалыптастырған. Бірақ Қытай тіл білімі әлемдік тіл ғылымына мәнді үлес қосқан жоқ, ұлттық шеңберден шыға алмады. Қытай жазба ескерткіштері біздің заманнан 15 ғасыр бұрын пайда болған. Олар мал сүйектеріне, әсіресе жауырынға жазылып сақталған.  
Ат қою теориясы мен грамматикалық өнер теориясы Ежелгі Қытайда да болған. Ат қою [теориясын қалыптастырған адам](https://melimde.com/elbasi-ne-nazarbaev-erbir-jilfi-halina-arnafan-joldauinda-jede.html), біздің жыл санауымыздан бұрынғы 551-479 жылдар арасына өмір сүрген философ ғалым-Конфуций (Кун-Цзы).Оның ойынша, зат пен оның атауы арасында табиғи байланыс болады. Атау заттың табиғатына сай болуы керек. Бұл-қате тұжырым. Ат қою теориясымен қатар Ежелгі Қытайда грамматикалық өнердің де негізі қаланған. Грамматикалық ілім қытайлардың көне жазуы-иероглифке негізделген. Қытай иероглифі біздің жыл санауымыздың бірінші ғасырының өзінде-ақ белгілі нормаға келтіріліп, уставтық, жартылай уставтық және жылдам жазу делініп үш [стильге бөлінген](https://melimde.com/rami-trmahanova-se.html), грамматикаға байланысты пікірлер де осы иероглиф жазуын талдап түсіндіруге негізделген.  
Грамматикалық өнер ежелгі дәуірден сақталған діни жазбалар тілін зерттеу негізінде туған.

**Ғылыми парадигмалардың ауысуы және заманауи лингвистика**

Экспансионизм, антропоцентризм, функционализм жəне экспланаторлық қағидаттары тіл біліміне тілді тікелей адаммен, оның қоғамдағы тіршілігімен байланысты қарастыруға мүмкіндік берді. Соның нəтижесінде жəне жаһандану үдерістері мен үрдісіне байланысты əлемдік лингвистикада жаңа салалар пайда болғаны белгілі. Сонымен қатар бұл өзгерістер кейбір пəндердің зерттеу нысандары мен сипаттау үлгілерін өзгерту қажеттігін туындатты. Мəселен, əлеуметтік лингвистикада бұрыннан зерттеліп жүрген мəселелерді зерттеу фокусы өзгерді. Əлемдік лингвистикада «үш шоғырлану шеңбері теориясына» сəйкес «плюрицентрлік (көпұлтты) тілдер» ұғымы жиі қолданыла бастады, көпұлтты тілдерді қарқынды зерттеу барысында тілдерді сипаттаудың жаңа моделі анықталды. Плюрицентрлік тілдердің автохтонды емес аумақтарда қолданылуы, дамуы, өзгеруі көптеген мəселелерді кешенді түрде қарастыруды көздейді, өйткені бұл сұрақтар сөйлеу субъектісі үшін де, геосаяси тұрғыдан да маңызды. Осы замангы плюрицентрлік тілдердің қазіргі кезеңдегі екітарапты өзгерісі ретінде Қазақстандағы орыс тілді бұқаралық ақпарат құралдары мəтіндерінде кездесетін қазақ сөздері келтіріледі. Тілдегі өзгерістерді лексикалық тұрғыда тіркеп (фиксация), қолданысқа түсіріп отыратын, тілдегі, қоғамдағы, тілдік тұлғалар интенциясындағы өзгерістерді жіті көрсететін мəтінді түзетін де, оны оқитын да адам болғандықтан, қазіргі лингвистиканы адам туралы ғылым деуге болады.

**Ежелгі қытай тіл білімі**

Қытай – мәдениеті, ғылыми ой-пікірі ертеде дамыған, дүниежүзілік мәдениетке зор үлес қосқан ежелгі ел. Қытай тіл білімінің тарихы екі мың жылдан астам уақытты қамтиды. Қытай жазба ескерткіштері біздің заманнан 15 ғасыр бұрын пайда болған. Ат қою теориясы мен грамматикалық өнер теориясы Ежелгі Қытайда да болған. Ат қою теориясын қалыптастырған адам, біздің жыл санауымыздан бұрынғы 551-479 жылдар арасында өмір сүрген философ ғалым – Конфуций (Кун-Цзы). Грамматикалық ілім қытайлардың көне жазуы – иероглифке негізделген.Көне және Ортағасырлық Қытайда тілге байланысты үш түрлі филологиялық мәселеге ерекше көңіл аударылған. Оның бірі – көне сөздердің мағыналарын айқындау, екіншісі – иероглифтің құрылысы мен этимологиясын айқындау, үшіншісі – фонология. Ежелгі Қытай лингвистикасының негізгі міндеті – тілдегі әр сөзге жеке таңба тағайындау, ол таңбалардың мағынасын, оларды қалай оқу, қалай қолдану жолдарын айқындау болған. Ол үшін таңбалар сөздігі жасалған.

**«Веда» тілі, зерттеудің төрт түрлі бағыты**

Үнділерден бізге жеткен зерттеулер жыл санауымыздан бұрынғы 5 ғасырдан басталады. Бұл материалдардың ғылыми жүйелілігіне, ой тереңдігіне қарағанда Үнді тіл білімі бұдан да бұрын болғанға ұқсайды. Тіл білімі мұнда практикалық қажеттіліктен туған. Үнділердің өте ерте дәуірден сақталған аңыздардан, гимндерден, діни жырлардан құралған «Веда» деп аталатын жазба ескерткіштері болған. Олардың ең көне «Ригведа» көне үнді тілі санскритке жатады. Санскрит-сол кездегі брахмандардың, ғалымдар мен шайырлардың өңделген, қолданылуы заңдастырылып қағидаға айналған, нормативті әдеби тілі. Ол халықтың ауызекі сөйлеу тілі пракритке қарама-қарсы қойылып зерттелген. Біздің дәуір алдындағы 6 ғасырларда белгілі болған бұл ескерткіштер жинағын үнділер қасиетті, киелі деп санаған және қазірде де солай санаушылық бар көрінеді. Бұл «киелі» жырлар тілінде сол уақыттағы үнділерге мағынасы түсініксіз көптеген сөздер, сөйлемшелер болған. Соларды айқындау және «Веда» тілін сөйлеу тілі әсерінен қорғау, оның айтылу мәнерін, беретін түсінігін өзгеріссіз сақтау мақсатымен «Веданың» тілін зерттеген. Бұл зерттеу төрт түрлі бағытта жүргізілген.

**Үндістан тіл білімі тарихы, маңызы, қоғамдағы қызметі**

Үнділерден бізге жеткен зерттеулер б. з. д. 5 ғасырдан басталады. Үнділердің өте ерте дәуірден сақталған аңыздардан, гимндерден, діни жырлардан құралған "Веда" деп аталатын жазба ескерткіштері. Олардың ең көне түрі "Ригведа" санскритке жатады. [Санскрит](https://kk.wikipedia.org/wiki/%D0%A1%D0%B0%D0%BD%D1%81%D0%BA%D1%80%D0%B8%D1%82) — сол кездегі  ғалымдар мен шайырлардың өңделген, қолданылуы зандастырылып қағидаға айналған, нормативті әдеби тілі. Ол халыктың ауызекі сөйлеу тілі пракритке қарама-қарсы қойылып зерттелген. [Үнділер](https://kk.wikipedia.org/wiki/%D2%AE%D0%BD%D0%B4%D1%96%D0%BB%D0%B5%D1%80) қасиетті, киелі деп санаған бұл "киелі" жырлар тілінде үнділерге мағынасы түсініксіз көптеген сөздерді айқындау мақсатымен "Веданың" тілін зерттеген.

**XIX ғасыр тіл біліміндегі әмбебап — логикалық бағыт.**

Логикалық бағыт (тіл біліміндегі) тілді ойлауға және [логика](https://kk.wikipedia.org/wiki/%D0%9B%D0%BE%D0%B3%D0%B8%D0%BA%D0%B0" \o "Логика) мен [философиядағы](https://kk.wikipedia.org/wiki/%D0%A4%D0%B8%D0%BB%D0%BE%D1%81%D0%BE%D1%84%D0%B8%D1%8F" \o "Философия) әр түрлі ағымдар мен концепцияларға қатысты зерттейтін [көзқарастар](https://kk.wikipedia.org/wiki/%D0%9A%D3%A9%D0%B7%D2%9B%D0%B0%D1%80%D0%B0%D1%81" \o "Көзқарас) жиынтығы. Бұл бағыт 19 ғ. 60—80 жылдарында дамыған. Оның басты өкілдері К. Беккер, Ф. И. Буслаев тағы басқа ғалымдар. Тілді логикалық тұрғыдан қарастыру б.з.д. 5 -1 ғғ. грек философтарына, орта ғасырлардағы батыс еуропалық [схоластикалық](https://kk.wikipedia.org/wiki/%D0%A1%D1%85%D0%BE%D0%BB%D0%B0%D1%81%D1%82%D0%B8%D0%BA%D0%B0" \o "Схоластика) ғылымға және 19 ғ. соңы мен 20 ғ.-дағы бірқатар басқа [мектептер](https://kk.wikipedia.org/wiki/%D0%9C%D0%B5%D0%BA%D1%82%D0%B5%D0%BF" \o "Мектеп) мен ағымдарға тән.

**Қайта өркендеу дәуіріндегі тіл білімі**

Европа тарихы тұрғысынан алғанда, қайта өркендеу дәуірі XV—XVI ғасырлар арасын қамтиды. Бұл — қоғам дамуында орта ғасырдың аяқталып, жаңа тарихтың, буржуазиялық қоғамның басталған кезі. XIV ғасырдан бастап, алдымен Италияда қалыптасқан «Қайта өркендеу» деген термин феодалдық қатынастың орнына келген капиталистік қоғамдағы буржуазия мәдениетімен тығыз байланысты. Өйткені қайта өркендеу дәуірі — озық ойдың еркін дамуына мейлінше кедергі жасаған, догмалық ережелерге сүйенген орта ғасырлық керітартпа дәстүрден, мешеу мәдениеттен шынайылықты, гуманизмді уағыздайтын жаңа дәуір мәдениетіне өту. Бұл дәуірде орта ғасырда діннің қуғынына ұшырап, елеусіз қалған көне мәдени мұраларға ерекше кеңіл бөлу, оларды қайта көркейту ұраны көтерілді.

**ХІХ ғ. тіл білімінде қалыптасқан тіл білімі мектептері мен ағымдары**

Тіл білімі өзінің бүгінгі көтерілген сатысына ішкі қайшылықтарсыз, талас-тартыссыз бірден жеткен жоқ. Оның даму тарихында әр түрлі ағымдар, пікір таластары болып отырды. Кейбір ғалымдар тілдің қоғамдық мәнін дұрыс түсініп,оны қоғамдық құбылыстар қатарына жатқызса, енді бір топ зерртеушілер тілді табиғат құбылысы деп түсініп, оны зертейтін ғылымды табиғаттану ғылымдары тобына қосты, тілді таза психикалық құбылыс деп санап, тіл білімін психология ғылымына тәуелді етпекші болғандар да болды. Осындай көзқарастағылар өткен ғасырдың екінші жартысынан бастапөз алдарына лингвистикалық мектептер болып қалыптасты. Олардың қатарына натуралистік, психологиялық, жас грамматикалық деп аталатын лингвистикалық мектептер жатады.  
 **Ежелгі Грек-Рим лингвистикасы**

Бұл елдегі тіл ғылымы өз дамуының ең биігіне Греция тарихында эллинизм деп аталатын дәуірде көтерілді. (Бұл - жыл санауымызға дейінгі III ғасыр мен біздің дәуірдің ІҮ ғасыры арасы). Тіл білімі тарихында грамматистердің Александрия мектебі деп аталатын бағыт та осы дәуірде қалыптасқан. Бұл кезең Греция тіл білімі тарихында филология дәуірі деп аталады. Оның басты бір ерекшелігі - грамматикалық ілімнің философияның, логиканың ықпалынан босанып, өз алдына дербес пән ретінде қаралуы еді. Грамматистердің Александриялық мектебін қалыптастырып, грамматика ілімін дамытушылар: Аристарх Самофракийский (б.д.д. 200-150 ж), оның шәкірттері Дионисий Фракийский, Аполлоний Дискол (біздің заманымыздың II ғасыры) болды. Аристарх тілдегі сөздерді есім, етістік, есімше, член (артикль), есімдік, предлог, үстеу, жалғаулық деп сегіз топқа бөлген.

**Орта ғасырдағы араб тіл білімі**

Араб тіл ғалымдарының тілдің грамматикалық жүйесін зерттеу тәсілдері де, грамматикалық терминдері де бұрынғылардан өзгеше болды, өзіндік дәстүр қалыптастырды. Арабтар киелі, қасиетті, канондық тіл деп саналатын Құран тілінің нормасын зерттеудің өзінде де, көп жағдайда, сөйлеу тілі нормасына сүйенеді, соны зерттеді. Бұл Ежелгі дәуір тіл ғылымының ешқайсысында да кездеспеген жаңалық. Араб тілі грамматикасын зерттеудің дәстүрін, өзіндік жүйесін қалыптастыруда Сибавейхидің 796 жылы жазған "Ал китаб" деп аталатын еңбегі шешуші рөдл атқарған. Араб тіл ғалымдары қалыптастырған біртұтас зерттеу жүйесі кейінгі замандарда туған *Еврей* тіл ғылымына да елеулі әсерін тигізген.

**Психолингвистика мен нейролингвистика**

Психолингвистика жеке пән ретінде ХХ ғасырдың 50-жылдарында психологиялық бағыт арнасында туып, сөйлеу қызметінің (сөйлемнің тууы, түсінілуі немесе қабылдануы) процестері мен механизмдерін тіл жүйесіиен байланыстыра зерттеуді мақсат етіп қояды. Тілде адамның сөйлеу қызметін (сөйлеу әдебін) қамтамасыз ететін динамикалық, «жұмысшы» жүйе ретінде түсіндіру оған тән. Американдық психолингвистиканың бастапқы тірегі Ч. Остгуд, Д. Миллер, Д. Слобин және басқалардың необихевиористік тұжырымдасы, одан кейін когнитивтік психология мен білімнің құрылымдарын (когнитивтік құрылымдар) зерттейтін тұтастай когнитология болды. Нейролингвистика натуралистік (биялогиялық) тіл білімнің арнасында нейрология (нейрофизиялогия бөлімінен), психология мен лингвисканың тоғысында туып, тіл жүйсін, тіл әдебінің ми субстратымен қатынаста зерделейді. Орта ғасыр дәуірінен бері миға зақым келгенде тіл әдебінің бұзылуы қадағалайды. Жүйелі зерттеу ХІХ ғасырдың екінші жартысынан баслған. А. Шлайгер, Г. Вернике, И. Бодуэн де Куртене, В.А. Богородицкий, Л.В. Щерба, Р.О. Якобсон, Л.Р. Зиндер және басқалары тіл патологиясы фактілеріне назар аударған.

**XX ғасыр тіл біліміндегі бағыттар. Сөздер мен заттар.**

Бұл кезеңнің жаңалығы, тың проблемасы делініп жүргендердің көпшілігі өткен ХІХ ғасырда дүниеге келген, туа бастаған ой-пікірдің жаңарған, тереңдей, саралана түскен түрлері.

**Сөздер мен заттар.**

Бұл – тіл білімі тарихында жас грамматикалық бағыттан біржола және үзілді-кесілді бас тарту ұранын тұңғыш көтерген мектеп. Оның өкілдері 1909 жылдан бастап Рудольф Мерингердің (1859-1931) басқаруымен шыға бастаған (Австрияда) «Сөздер мен заттар» деп аталатын журнал төңірегіне топтасқандықтан соның атымен аталған (журнал ХХ ғасырдың 40 жылдарына дейін шығып тұрды). Бұл мектептің ең көрнекті өкілі – роман тілдері мен жалпы тіл білімінің маманы Австрия лингвисі *Гуго Шухардт* (1842-1927).

**XX ғасыр тіл біліміндегі бағыттар. Эстетизм. Неолингвизм.**

ХХ ғасырда дүниеге келген лингвистикалық мектептердің барлығы да өздерінің алдында өмір сүрген жас грамматикалық бағыттың концепцияларына жан-жақты талдау жасай отырып, өз бағыт-бағдарларын белгіледі. ХХ ғасыр лингвистикасы жас грамматикалық бағытқа қарсы күресте туып, қалыптасты**. Эстетизм** ХХ ғасырдың бас кезінде Батыс Европада жас грамматизм бағытына қарсы пайда болған лингвистикалық мектептің тағы бір түрі – эстетизм немесе эстетикалық лингвистика. Оны қалыптастырушы – неміс ғалымы, роман тілінің маманы, әрі әдебиетші, Мюнхэн университетінің профессоры Карл Фосслер (1872-1949). Сонымен бірге бұл мектеп құрамында роман тілдерінің мамандары Е.Лерх, Л.Шпитцер т.б. болған.Эстетизм мектебінің негізгі принциптері К.Фослердің «Тіл біліміндегі позитивизм мен идеализм» (1904), «Тіл – творчество және даму» (1906) деген т.б. еңбектерінде баяндалған. Неолингвизм де жас грамматизм бағытына қарсы XX ғасырдың бас кезінде қалыптасқан лингвистикалық мектеп. Неолингвистика деген атауды бұл мектеп өкілдері өздерін жас грамматизм бағытынан мейлінше бөлек лингвист етіп көрсету үшін қолданған. Бұл мектеп Италияда қалыптасты. Оның негізін салушылар Маттео Джулио Бартоли (1873-1946), Джулиано Боифанте, (1904), В.Пизан (1899 )

**XX ғасыр тіл біліміндегі Социологиялық мектеп**

Социологиялық мектеп ең алғаш Францияда қалыптасты.Сондықтан оны кейде  Франция  социологиялық мектебі деп те атайды. Оны қалыптастырушылар және дамытушылар Фердинант де Соссюр (1857–1913), Антуан Мейе (1866–1936), Жозеф Вандриес (1875–1960), Эмиль Бенвенист (1902) т.б. лингвистер болды. Социологиялық мектеп  – ХХ ғасыр тіл біліміндегі  беделді және кең өріс алған бағыт. Социологиялық деп аталуының себебі, индивидуалистік бағытқа қарсы, тіл – қоғамдық, әлеуметтік құбылыс деп түсіндіруінде. Тіл тек қоғам бар жерде ғана өмір сүреді.Франция социология мектебі. Егер Женева социологиялық мектебінің құрамында Ф.де Соссюр, Ш.Балли, Ш.Сеше болса, Франция социология мектебінің құрамында А.Мейе, Ж.Вандриес, Э.Бенвенист.  Екеуінің де идеялық көсемі – де Соссюр. Бұл мектеп өкілдері негізінен Ф.де Соссюрдің концепциясын басшылыққа алады.

**Кеңестік тіл білімі**

Кеңес өкіметі орнауының алғашқы жылдарында тіл білімі алдына қойған ең басты міндеттердің бірі - бүкіл халықпен бірлесе отырып елдегі сауатсыздықты жою, жер-жерде ашылып жатқан оқу орындарына қажетті оқулықтар жазу, өзіндік жазуы жоқ ұсақ халықтардың өз тілдерінің дыбыстық жүйелеріне лайықты жазулары болуына, емлесінің, жазу тілінің қалыптасуына жәрдемдесу болатын. Тіл ғалымдары бұл міндеттерді абыроймен іске асырды.Жер-жерлерде әр түрлі дәрежедегі оқу орындарының көптеп ашылуы, олардағы оқыту істерінің алғашқыда әр халықтың өз тілінде жүргізілуі, ана тілінің оқу пәндерінің бірі ретінде оқытылуы - одақ көлеміндегі тілдердің грамматикалық құрылыстарын зерттеуді, олардың практикалық және ғылыми грамматикаларын жазуды күн тәртібіне қойды. Кеңес ғалымдары И. К.Белодед, Л.А.Булаховский, В.В.Виноградов, В.М.Жирмунский, Н.И.Конрад, Ф.П.Филин, В.Н.Ярцева КСРО-дағы ұлт тілдерінің және ұлттық әдеби тілдерінің тарихи даму зандылығын ашты.

**3- Модуль. Когнитивті лингвистика**

**Қазіргі тіл біліміндегі жаңа бағыттар, олардың пайда болуының алғышарттары**

Тіл біліміндегі антропоөзекті парадигма.Тілдіқарым-қатынас пен ойды білдіру құралы емес, ұлттың рухани, мәдени коды ретінде қарастыру, тілді адамның танымдық ойлау қабілетімен байланыстыра зерттеу.Тіл білімінің жаңа бағыттары (когнитивті лингвистика, лингвомәдениеттану, әлеуметтік лингвистика),олардың пайда болуының алғышарттары.

**Қоғамдық-гуманитарлық ғылым салаларындағы антропоөзектілік парадигмасы және когнитивизм бағыты**

Антропоцентристік бағыттағы зерттеулер когнитивтік құрылымдарға ерекше мән береді: қабылдау, ойлау, тіл, есте сақтау т.б. Тілді антропоцентристік тұрғыдан зерттеу мынадай мәселелерді шешуді көздейді: адамның тілге қалай ықпал жасайтынын анықтау және тілдің адам санасына, ойлауына, мәдениетіне қалай әсер ететінін, қандай қызмет ететінін анықтау т.б. Тілді зерттеудің антропоцентристік бағыты тіл біліміндегі адамның тілдік факторы мәселесін, тілдің адамға қызмет ету мәселесі, тіл арқылы адамның табиғаты мәселесін ашумен тікелей байланысты.

**Қазақ тілтаным ғылымының даму кезеңдері, негізгі парадигмалары**

І кезең: «тілтану» парадигмасының қалыптасуы (А.Байтұрсынұлы, Қ.Жұбанов, С.Аманжолов); ІІ кезең: тілдік бірліктердің танымдық парадигмасы (Н.Сауранбаев, Ғ.Мұсабаев, М.Балақаев, І.Кеңесбаев); ІІІ кезең: тілтанымдық қағидалардың жалпы теориялық парадигмасы (К.Аханов, Т.Қордабаев, Ә.Хасенов); ІV кезең: тілтанымдық этюдтер парадигмасы (Ә.Қайдар, Р.Сыздық, Ш.Сарыбаев, Ә.Болғанбаев, Е.Жанпейісов, Т.Жанұзақ, С.Исаев, Ө.Айтбаев, М.Серғалиев, Ж.Манкеева); V кезең: қазіргі когнитивтік парадигмалар (ХХІ ғасырдағы зерттеулер).

**Когнитивті лингвистиканың зерттеу нысаны, әдіс-тәсілдері**

Когнитивтік лингвистика пәнінің мақсат-міндеттері, нысаны.Тіл біліміндегі танымдық теорияның ғылыми негіздері, оның басты тұжырымдары мен негізгі қағидалары. Когнитивтік лингвистиканың қазақ тіл біліміндегі көрінісі.

**Шетелдік ғылымда когнитивті парадигманың қалыптасуы мен дамуы**

Тіл біліміндегі танымдық бағыттың негізі:Н.Хомский, Дж.Миллер, Ф.Джонсон-Лэрд, Дж.Лакофф, Р.Шенк, М.Джонсон, Т.А. ван Дейк т.б. зерттеулері. Орыс тіл білімінде Н.Д.Арутюнова, Е.Г.Беляевская, Е.С.Кубрякова, В.З.Демьянков, Ю.С.Степанов, И.А.Стернин, В.Н.Телия, В.А.Маслова еңбектері. 1975ж. Дж.Лакофф пен Г.Томпсонның „Когнитивтік грамматиканы ұсынамыз” атты мақалалары, 1985 ж. Ж.Фоконьенің „Ментальді кеңістік” атты еңбегі, 1987ж. Р.Лангакердің „Когнитивтік грамматика негіздері” атты зерттеуі. Б.Рудзки-Остынның басқаруымен дайындалған „Когнитивтік лингвистика мәселелері” атты мақалалар топтамасы.

**Когнитивті лингвистиканың қалыптасуы мен дамуы, қазақ ғалымдарының зерттеулері**

Қазақ тіл біліміндегі когнитивтік зерттеулер. Қазақ тіл білімінде тілге адамзат болмысының өзгеше бір бөлшегі деп қарау. Алғашқы бастамасын А.Байтұрсынұлы, Е.Омаров, Қ.Кемеңгерұлы сынды тілшілердің еңбектері құраған қазақ тілінің зерттелу бағыты кейін Қ.Жұбанов, С.Аманжолов, Х.Басымов, Г.Бегалиев, С.Жиенбаев және т.б. ғалымдардың жұмыстарында жалғасын тапты.

**Когнитивті лингвистиканың тіл білімінің жаңа бағыттарымен байланысы, олардың зерттеу объектісіне қатысты ортақ мәселелер мен айырмашылықтар**

Когнитивтік лингвистиканың басқа ғылымдармен байланысы. Когнитивтік лингвистика және тіл білімінің салалары (фонетика, лексикология, морфология, синтаксис). Когнитивтік лингвистика және терминология.Терминдік атаулардың танымдық қызметті. Психолингвистика, этнолингвистика, әлеуметтік лингвистика мен когнитивтік лингвистиканың байланысы.

**Когнитивизм және когнитология. Когнитологияның жеке тармақтары**

Когнитивизмнің негізгі қағидалары. Когнитивті лингвистика – когнитологияның бір саласы. Когниция- танымның өзгеше сипаты, ол адамды қоршаған шынайы болмыс туралы жан-жақты мәлімет беретін, сезім, эмоция, жады, қиял, қабылдау, ақыл-парасат сияқты әрекеттермен бірлікте дамитын құбылыс. Когнитологияның жеке тармақтары: когнитивтік социология, психология және әлеуметтік лингвистика. Когнитивтік психология: ХІХ ғ. 80 жылдарында жас грамматистер бағытының дүниеге келуі; ХХ ғ. орта шенінде психолингвистиканың зерттеле бастауы; ХХ ғ.80 жылдарында когнитивтік лингвистиканың дәйектелуі.

**Тіл мен таным бірлестігі**

Тілдің танымдық қызметі. Тіл, адам,таным арақатынасы. Таным процесі екі сатыдан тұрады: сезімдік таным және рационалдық таным. Сезімдік таным: Тікелей бейнелеу; Сыртқыны бейнелеу; Жекені бейнелеу. Рационалдық таным: Жанама бейнелеу; Ішкіні бейнелеу; Жалпыны бейнелеу. Сезімдік таным түрлері: Түйсік; Қабылдау; Елес. Рационалдық танымның бейнелеу түрлері: Ұғым; Пікір; Ой-тұжырымы.

**Ахмет Байтұрсынұлының таным негіздеріне қатысты ой-тұжырымдары мен көзқарастары**

Ахмет Байтұрсынұлы қазақ тілінің мүмкіндігін жаңа арнаға бағыттаумен қатар, жалпы тілдік құралдарын танымдық сатыларын адамның физиологиялық болмысымен, ұлттық халықтың дәстүрімен ұштастыра білді. «Тіл – құрал» деген қандай жат көрінсе, ішкі мазмұны да әуелгі кезде сондай жат көрінер, өйткені бұл – қазақта бұрын болмаған жаңа зат деген автордың пікірін тіл – ойлау – таным – мәдениет арасындағы байланыс мәселесіне қатысты ой-тұжырымдарының бастамасы. А.Байтұрсынұлы сөзді қолданудағы тұлғаның танымында болатын обьективті үдеріс өзектендіруді анық байқаған: адам сөйлегенде, сөзі толық түсінікті болуы үшін, дерексіз заттарды деректі затша, пернесіз заттарды пернелі затша қалыптайды. Жансыз затты жанды заттай ғамалдайды.

**Қ.Жұбановтың тілтанымдық көзқарастары, ым-ишаратқа қатысты тұжырымдары**

«Қазақ тілінің грамматикасы І бөлім. Жалпы морфология», еңбегіндегі тілтанымдық мәселелер. «Қазақ тілінің ғылыми курсы жөнінен лекциялар» деп аталатын еңбегінің фонетикаға арналған бөлімінде тіл дыбыстары дегеннің өзін ым тілінің дыбыстары және дыбыс тілінің дыбыстары деп ажырата қарап, табиғаттағы, тұрмыстағы алуан түрлі дыбыстардан «дыбыс тілінің дыбыстарын» бөліп алады. Нашнауар тілі. Қазақ әйелдерінің тілдік ерекшелігі. Ым тілінің қатысымдық қызметі, ұлттық-мәдени ерекшелігі.

**Тіл, сана, ойлау, таным түсініктерінің өзара байланысы (С.Аманжолов, Э.Оразгалиева тұжырымдары бойынша)**

Тіл – ойлау мен танымның құралы. Ой мен сана әрекеті, олардың тіл арқылы көрінісі. Ойлау мен таным үдерісінің өзара байланысы.Oйлаудың үш түрлі өзгешелігі: 1) бейнелі ойлау немесе қабылдаудың өзгеше түріне негізделген елестету мен ұғынудың, бағалаудың бірлігі; 2) техникалық ойлау**,** яғни бейне мен ұғымның олардың техникалық қабілетімен байланысуы; 3) логикалық ойлау яки тұжырым жасау мен ұғымдарды қолдана білудің қатаң ережесін сақтау.

**Тілдік сана, тіл және діл**

Сана және тілдік сана. Тіл және діл. Тілдік сана ұғымының негізін қалаушы - неміс ғалымы Вильгельм фон Гумбольдт. Тілдік сана – санада тілдік құралдардың (сөздер, еркін және тұрақты тіркестер, сөйлемдер, мәтіндер, ассоциативті өрістер, ассоциативтік тезаурустар) көмегімен жинақталған бейнелер. Тілдік сананың қызметі: бейнелеу функциясы, бағыт-бағдар функциясы, интерпретациялық функциясы, метатілдік функция, басқару функциясы.

**Таным үдерісі мен сөйлесім әрекетінің түрлері, олардың арасындағы байланыс**

Тілдік таным және сөйлесім, ғаламды зерделеу. Ғалам бейнесі және ғаламның тілдік бейнесі. Е.С.Кубрякова, В.И.Постовалова, Ю.М.Караулов, В.Н.Телия, А.А.Уфимцева, Э.Д.Сүлейменова және т.б. ғалымдар еңбектері.

**Теңеулік конструкциялардың танымдық мәні, тұрақты теңеулер**

Теңеу – ұқсас, ортақ белгілердің негізінде бір затты екінші затқа салыстыру арқылы сипатталушы нәрсенің бейнелілік, көркемдік, эмоционалды – экспресссивтік сапасын күшейтетін, сол нәрсені жаңа қырынан, поэтикалық қырынан танытатын әрі стильдік тәсіл, әрі таным құралы. Төрт түлік мал мен қазақ танымына жақын аң және жан-жануарлар мен құстар әлемі теңеу образын жасауға негіз болған. Т.Қоңыров «Қазақ теңеулері» атты ғылыми монографиясы. Теңеулік конструкциялардың танымдық мәні.

**Когнитивті лингвистикадағы «концепт» ұғымы**

Когнитивтік ұғымдардың ерекшелігі. Когнитивтік лингвистика: концепт. Когнитивтік лингвистикадағы базалық ұғымдар. Концепт**–** адам санасының ойлау бірліктері мен психикалық ресурстарын, білім мен тәжірибенің бейнелі көрсеткіштерін құрайтын, хабарлы құрылымдарды түсіндіруге мүмкіндік беретін когнитивті лингвистиканың негізгі ұғым. Концепт санада танылу деңгейіне қарай: метафизикалық (жан, өлім), ұлттық мәдени концепт (жусан, домбыра, баспалдақ), эмоционалды концептілер (қуаныш, қайғы, бақыт). Концепт түрлері поэтикалық мәтіндегі тілдік көрінісіне қарай фрейм – қарапайым форма, скрипт – күрделі форма, сценарий – оқиғалы форма, схема – сызбалы форма, ойсурет – бейнелі форма деп танылды.

**Қазақ тіліндегі бақыт концептісінің семантикалық өрісі, тілдік бірліктері**

«Бақ-дәулет» базалық концептісінің мағыналық-ақпараттық өрісі: несібе, ырыс, ырыс-береке, ырыс-несібе, дәулет, береке, байлық. «Қолға қонған құс», «ырыздық» базалық концептісінің мағыналықақпараттық өрісі: дос, жолдас, денсаулық, нан, мансап, перзент, жан жары. «Қуаныш, ләззат, рақат» базалық концептісінің мағыналық-ақпараттық өрісі: шадыман, шаттық, қуаныш, ләззат, рахат. «Жақсылыққа, ізгілікке жету, даналық» базалық концептісінің мағыналық-ақпараттық өрісі: ізгілік, игілік, жақсылық, қайырымдылық, даналық. «Өмірден өз орнын табу, толыққанды тұлғаға айналу» базалық концептісінің мағыналық-ақпараттық өрісі: кемел адам, кісілік қағидасы, толық адам.

**Қазақ тіліндегі ақыл концептісінің семантикалық өрісі, тілдік бірліктері**

«Ақыл» базалық концептісі: саналы, парасатты, ойлы, есті, жетелі, даналық, ақылгөй, данышпандық. «Білім» базалық концептісі: білім, оқыған, ғылымпаз, білікті, білгір, зиялы. «Мәдениет», «тәжірибе» базалық концептілері: шебер, өнерпаз, ұстаз, ғалым, шешен. «Ғылым» базалық концептісі: ғылым. «Шешендік» базалық концептісі: ақылшы, әділетті, философ, дана, көсем, әдебиетші, тарихшы, заңгер.

**Ғаламның тілдік бейнесі түсінігі, ғылыми тұжырымдар**

Ғаламның тілдік бейнесі негізгі екі қызмет арқылы айқындалады, ғаламның негізгі бейнесін негізгі элементтер білдіреді; тілдік тәсілдердің көмегімен ғаламның ғылыми бейнесі түсіндіріледі. Ғаламның бейнесі, ғаламның тілдік бейнесі, ғаламның ғылыми бейнесі, ұғым, концепт.

**Ғаламның тілдік бейнесі және фразеологизм, тұрақты теңеу, жұмбақ, мақал-мәтел, метафоралар**

Қазақ ұлтының этникалық төлтума болмысын танытушы тілдік дереккөз қызметінде жұмсалатын тілдік бірліктер (фразеологизмдер, тұрақты теңеу, мақал-мәтелдер, жұмбақтар, метфоралар). Қазақ фразеологизмдері – мәдени деректердің бір саласы, ұлттың адамзат тарихында жасаған интеллектуалдық рухани мұрасы. Тұрақты сөз тіркестерінің туып, дамып, қалыптасуына әр ұлттың өзіне тән қоршаған ортасының, климаттық ерекшелігі, күнделікті қолданатын тұрмыс құралдарының, азық-түлік, діни нанымдардың, саяси-экономикалық өзгерістердің тікелей әсері бар, сол арқылы ғаламның тілдік бейнесін беруі.

**Метафораны зерттеудегі когнитивтік бағыт**

Метафораның когнитивтік теориясы. Метафора және метафоралану – «сөз мағынасының ауысуы». Метафора – тұжырымдау мен танудың бір үлгісі. Метафораның жаңа білім қалыптастыру қызметі. Oнтологиялық метафора, концептуалдық метафора. Концептуалды метафоралардың тілдік табиғаты.

**Мақал-мәтелдердің танымдық мәні**

Мақал-мәтелдердің «тіл-ұлт-таным», «тіл-мәдениет-этнос» тұрғысынан зерттелуі. Қазақ халқының әдет-ғұрып, ұғым-сенімін, дүниеге көзқарасын көрсететін өмір тәжірибесінен, тіршілік танымынан түйіп түзілген – мақал-мәтелдер. Ә.Қайдар мақал-мәтелдерді этностың «тіл әлеміне» құйылар этнолингвистикалық арналардың ең құндысы ретінде олардың этнос болмысын танып- білуге қосар үлесін анықтау маңыздылығын атап өткен. Мақал-мәтелдердің тақырыбы, танымдық мәні.

**Дискурс, мәтін және гипермәтін**

Дискурстың негізгі ерекшеліктері. Тақырыптық байланыс, яғни, бір тақырып- дискурс төңірегіндегі мазмұнның жиналуы; Жағдаяттылық, коммуникативтік қарымқатынас саласына сай, дискурс нақты мəселе төңірегінде құрастырылады; Жылдамдылық, кейбір жағдайда тақырып өзгеріске ұшырай алады; Əлеуметтік бағыттылық; Əртектес құрылымдылық; Мəтін шекарасының белгіcіздігі. Гипермәтін ерекшелігі. Дискурс, мәтін және гипермәтін арақатынасы.

**Т.А. Ван Дейктің дискурсқа қатысты тұжырымдары, мәтін және дискурс ұғымдарын салыстырмалы талдау**

Дискурс түрлері. Т.А. ван Дейктің дискурсы. Когнитивтік талдау ерекшелігі. Мəтін лингвистикасының негізін қалаушылардың бірі, голландық лингвист ғалым Теон Ван Дейктің пікірінше: «Дискурс» термині мəтіннің статикалық күйінен динамикалық күйін зерттеуге көшуі.

**Қазақ лингвистикасындағы тілтанымдық «этюдтер» парадигмасы, этнолингвистикалық этюд**

ХХ ғ. 70 жж. мен аяқ шені. Тілтанымдық этюдтер парадигмасы. Негізгі өкілдері:Ә.Қайдар, Р.Сыздық, Ш.Сарыбаев, Ә.Болғанбаев, Е.Жанпейісов, Т.Жанұзақ, С.Исаев, Ө.Айтбаев, М.Серғалиев, Ж.Манкеева және т.б.

**Гештальт, фрейм ұғымдары, олардың тілдік бірліктердегі көрінісі**

Лингвистикада фрейм ұғымының негізін қалаған ғалым – Ч.Филлмор. Зейін хабарды өңдеу барысында айқын байқалатын әрі сол хабарға не болмаса объектіге, яки процеске назар аударуға мүмкіндік беретін танымдық қабілеттердің бірі болып табылады. Гештальт – образ, форма.

**Қазақ тілінің ассоциативті сөздігі, құрастырылу әдістемесі, тілтанымдағы маңызы**

Қазақша ассоциациялық сөздік тіл тасымалдаушылардың тілдік санасының моделі ретінде. Тілдегі ассоциативті эксперименттер. Ассоциациялық сөздіктердің мәні мен мақсаты. Тілдік сана өзегі. Сөздік мақаланың құрылымы, сөздердің берілу тәртібі, реті. Қазақ тілінің ассоциативті сөздігінің тілтанымдағы маңызы.

**«Нағыз қазақ – қазақ емес, нағыз қазақ – домбыра» берілген сөйлемнен метафораны тауып, концептуалды талдау жасаңыз** Концептуалдық метафора – адам танымында аналогия, ассоциация сияқты ойлау үдерісі заңдылықтарының нәтижиесінде туындаған деректі, дерексіз ұғымдарға тілдің сөздік қорында бар сөздер арқылы атау беріліп, жаңа лексикалық мағына қалыптастыратын тілдік құбылыс.

Концептуалды талдау реті: сөз немесе сөз тіркесінің тура мағынасы; сөз немесе сөз тіркесінің ауыспалы мағынасы; сөз немесе сөз тіркесіне түсінік беру; саяси метафора ретінде атқару қызметін түсіндіру; мәдени контекстен алатын орнын айқындау.

**«Жетісу – айтыс өнерінің алтын бесігі» берілген сөйлемнен метафораны тауып, концептуалды талдау жасаңыз**

Концептуалдық талдау мақсаты – концептінің ақпараттық, мәдени, бейнелі маңыздылығын айқындау және оның концептосферасындағы (концептілік орта) бейнеленуін, концептінің ментальді өрісін құрайтын компоненттердің суреттелуін анықтау.

Концептуалды талдау реті: сөз немесе сөз тіркесінің тура мағынасы; сөз немесе сөз тіркесінің ауыспалы мағынасы; сөз немесе сөз тіркесіне түсінік беру; саяси метафора ретінде атқару қызметін түсіндіру; мәдени контекстен алатын орнын айқындау.

**«Қол», «бас», «қас», «ауыз» сөзі арқылы жасалған соматикалық фразеологизмдердің негізінде тіл мен танымның сабақтастығын саралаңыз**

Анатомиялық атаулар негізгі сөздік қорға жататындықтан, көп мағыналы, туынды жаңа сөз жасауға бейім, тұрақты тіркестер жасауда белсенді қызмет атқарады. Қазақ тіліндегі соматикалық тұрақты сөз тіркестерінің 30% соматикалық атаулардан тұрады. «Қол», «бас», «қас», «ауыз» сөзі арқылы жасалған соматикалық фразеологизмдер, олардың танымдық қызметі.

**1-Модуль. Тіл біліміне кіріспе**

1. Тіл білімінің зерттеу обьектісі, зерттеу нысаны.
2. Тіл білімінің басқа ғылымдармен байланысы.
3. Тіл білімінің тараулары мен салалары.
4. Тілдің анықтамасы мен қоғамдық қызметі.
5. Жалпы тіл білімі және жеке тіл білімі
6. Тілдердің даму заңдылығы.
7. Тілдің мәні. Тілдің қоғамдық мәні. Тілдің негізгі қызметі
8. Тіл мен ойлау. Тіл мен сөйлеу
9. Тілдің таңбалық, құрылымдық және жүйелік сипаттары
10. Тілдің тарихи дамуы
11. Қазіргі қоғамның даму кезеңіндегі әдеби тілдердің жайы
12. Тілдердің өзара қарым-қатынасы. Субстрат, суперстрат, интерстрат құбылыстары
13. Фонетиканың мақсаты мен міндеті, қарастыратын мәселесі.
14. Буын, оның түрлері. Екпін және оның түрлері
15. Фонема ұғымы. Дыбыс және фонема. Фонеманың қызметі
16. Жазу және оның даму кезеңдері.
17. Лексикологияның міндеті мен зерттейтін саласы.
18. Сөздің көп мағыналылығы. Омонимдер және олардың түрлері
19. Сөзжасам және грамматика. Тілдің грамматикалық құрылысы
20. Этимология ұғымы. Ғылыми этимологияның маңызы мен ұстанымдары
21. Фразеологизмдер туралы ұғым. Фразеологиялық оралым және олардың түрлері.
22. Грамматикалық категория жайлы ұғым
23. Грамматикалық мағынаның берілу түрлері мен тәсілдері
24. Сөз таптары, шығуы мен дамуы
25. Синтаксис мәселелері. Сөздердің байланысу амалдары мен формалары.
26. Тілдің шығуы мен дамуы және тілдердің өзара әсерлері
27. Семантика мәселелер,
28. Тілдердің генеологиялық классификациясы
29. Тілдердің типологиялық классификациясы
30. Синхрония мен диахрония

**2- Модуль. Жалпы тіл білімі**

1. «Жалпы тіл білімінің» зерттеу объектісі мен мақсат міндеттері
2. ХХғасыр тіл біліміндегі Ф.де Соссюр концепциялары
3. Ф.де.Соссюрдың тіл біліміне қосқан үлесі
4. **Лингвистикадағы өрістік тәсіл**
5. Қазіргі лингвистикадағы ғылыми парадигмалар
6. Тіл біліміндегі функционалды зерттеулер
7. Әлемдік тіл біліміндегі функционалды-грамматикалық тұжырымдамалар
8. Функционалды лингвистиканың негізін салушы Прага лингвистикалық үйірмесі
9. Қазіргі лингвистикадағы семиотикалық зерттеулер
10. ХХІ ғасырдағы тіл білімінің жаңа бағыттары
11. Орта ғасыр лингвистикасына тән негізгі сипаттар
12. .Қайта өркендеу дәуіріндегі тіл білімінің негізгі проблемалары
13. ХІХ ғ. тіл білімінде қалыптасқан тіл білімі мектептері мен ағымдар
14. Тіл біліміндегі  лингвосемиотикалық бағыттың қалыптасуы
15. Тілтанымдық қағидалардың жалпы теориялық парадигмасы
16. Қытай лингвистикасы қарастырған мәселелері. Атау теориясы, «Эрья» сөздігі немесе иероглифтік грамматикасы
17. Ғылыми парадигмалардың ауысуы және заманауи лингвистика
18. Ежелгі қытай тіл білімі
19. «Веда» тілі, зерттеудің төрт түрлі бағыты
20. Үндістан тіл білімі тарихы, маңызы, қоғамдағы қызметі.
21. **XIX ғасыр тіл біліміндегі әмбебап — логикалық бағыт.**
22. Қайта өркендеу дәуіріндегі тіл білімі
23. ХІХ ғ. тіл білімінде қалыптасқан тіл білімі мектептері мен ағымдары
24. Ежелгі Грек-Рим лингвистикасы
25. Орта ғасырдағы араб тіл білімі
26. Психолингвистика мен нейролингвистика
27. XX ғасыр тіл біліміндегі бағыттар. Сөздер мен заттар.
28. XX ғасыр тіл біліміндегі бағыттар. Эстетизм. Неолингвизм.
29. XX ғасыр тіл біліміндегі Социологиялық мектеп
30. Кеңестік тіл білімі

**3- Модуль. Когнитивті лингвистика**

1. Қазіргі тіл біліміндегі жаңа бағыттар, олардың пайда болуының алғышарттары

2.Қоғамдық-гуманитарлық ғылым салаларындағы антропоөзектілік парадигмасы және когнитивизм бағыты

3.Қазақ тілтаным ғылымының даму кезеңдері, негізгі парадигмалары

4.Когнитивті лингвистиканың зерттеу нысаны, әдіс-тәсілдері

5.Шетелдік ғылымда когнитивті парадигманың қалыптасуы мен дамуы

6.Когнитивті лингвистиканың қалыптасуы мен дамуы, қазақ ғалымдарының зерттеулері

7. Когнитивті лингвистиканың тіл білімінің жаңа бағыттарымен байланысы, олардың зерттеу объектісіне қатысты ортақ мәселелер мен айырмашылықтар

8. Когнитивизм және когнитология. Когнитологияның жеке тармақтары

9.Тіл мен таным бірлестігі

10.Ахмет Байтұрсынұлының таным негіздеріне қатысты ой-тұжырымдары мен көзқарастары

11.Қ.Жұбановтың тілтанымдық көзқарастары, ым-ишаратқа қатысты тұжырымдары

12.Тіл, сана, ойлау, таным түсініктерінің өзара байланысы (С.Аманжолов, Э.Оразгалиева тұжырымдары бойынша)

13.Тілдік сана, тіл және діл

14.Таным үдерісі мен сөйлесім әрекетінің түрлері, олардың арасындағы байланыс

15.Теңеулік конструкциялардың танымдық мәні, тұрақты теңеулер

16.Когнитивті лингвистикадағы «концепт» ұғымы

17.Қазақ тіліндегі бақыт концептісінің семантикалық өрісі, тілдік бірліктері

18.Қазақ тіліндегі ақыл концептісінің семантикалық өрісі, тілдік бірліктері

19.Ғаламның тілдік бейнесі түсінігі, ғылыми тұжырымдар

20.Ғаламның тілдік бейнесі және фразеологизм, тұрақты теңеу, жұмбақ, мақал-мәтел, метафоралар

21.Метафораны зерттеудегі когнитивтік бағыт

22.Мақал-мәтелдердің танымдық мәні

23.Дискурс, мәтін және гипермәтін

24.Т.А. ван Дейктің дискурсқа қатысты тұжырымдары, мәтін және дискурс ұғымдарын салыстырмалы талдау

25.Қазақ лингвистикасындағы тілтанымдық «этюдтер» парадигмасы, этнолингвистикалық этюд

26.Гештальт, фрейм ұғымдары, олардың тілдік бірліктердегі көрінісі

27.Қазақ тілінің ассоциативті сөздігі, құрастырылу әдістемесі, тілтанымдағы маңызы

88."Нағыз қазақ – қазақ емес, нағыз қазақ – домбыра» берілген сөйлемнен метафораны тауып, концептуалды талдау жасаңыз

29.«Жетісу – айтыс өнерінің алтын бесігі» берілген сөйлемнен метафораны тауып, концептуалды талдау жасаңыз

30.«Қол», «бас», «қас», «ауыз» сөзі арқылы жасалған соматикалық фразеологизмдердің негізінде тіл мен танымның сабақтастығын саралаңыз

**«Тіл біліміне кіріспе» пәні бойынша ұсынылатын әдебиеттер**

1.Байтұрсынұлы А.Қазақ тіл білімінің мәселелері/ А. Байтұрсынұлы; Құраст. Ғ. Әнес.- Алматы: Абзал-Ай, 2013.- 640б. 20 экз.

2. Еспекова Л.Ә.Қазіргі қазақ тілінің фонетикасы : Оқулық .- Алматы: ТехноЭрудит, 2019.- 104бет.25 экз.

Жұбанов А.Қ. Корпустық лингвистика [Мәтін] / А.Қ. Жұбанов, А.Є. Жаңабекова.- Алматы: Қазақ тілі баспасы, 2017.- 336бет.

3. Жүнісбек Ә.Қазақ тіл білімінің мәселелері. Қазақ фонетикасы - Алматы: Абзал-Ай, 2018.- 368 б.1 экз.

4.Еспекова Л.Ә.Қазіргі қазақ тілінің фонетикасы : Оқулық .- Алматы: ТехноЭрудит, 2019.- 104бет.25 экз.

5.Кеңесбаев І.Қазақ тіл білімінің мәселелері/ Құраст. Ғ.Әнес.- Алматы: Абзал-Ай, 2014.- 640б.12 экз.

6. Маманов Ы.Қазақ тіл білімінің мәселелері/Құраст. Ғ.Әнес.- Алматы: Абзал-Ай, 2014.- 640 б.14 экз.

7.Сарекенова Қ.Қ.Қазіргі қазақ тілінің лексикологиясы.Оқулық.- Екінші басылым.- Алматы: Эверо, 2014.- 168б.

8.Сарбасова Қ.Қазіргі қазақ тілінің синтаксисі.Оқу құралы.Талдықорған: І.Жансүгіров атындағы ЖМУ, 2016.- 248б.

9.Янсон Т. Тіл тарихы: Оқулық.-Астана: Ұлттық аударма бюросы, 2019.- 244 б.

10.Фромкин В. Тіл біліміне кіріспе: Оқулық. Виктория Фромкин, Роберт Роман, Нина Хайамс.- 10-басылым.- Алматы: Ұлттық аударма бюросы, 2018.- 608 б.228 б.

**«Жалпы тіл білімі» пәні бойынша ұсынылатын әдебиеттер**

1.Аханов, К. Тіл білімінің негіздері. Оқу құралы / К. Аханов.- Алматы: Өлке, 2010.- 560б.

2. Исаев, С. М. Қазақ тілі [Мәтін]: Оқу құралы / С. М. Исаев.- Алматы: Өнер, 2013.- 208 б.3

3. Зейнулина, А.Ф. Сөз табиғаты [Мәтін]: Оқулық . Алматы: ЖҚ Отан, 2014.- 324б.

4.Мәуленова, Б.М. Қазақ тілі [Мәтін]: Оқу құралы / Б.М. Мәуленова.- Алматы: Эверо, 2014.- 180б.

5.Қордабаев, Т. Жалпы тiл бiлiмi [Мәтін] / Т Қордабаев.- Павлодар: С. Торайғыров ат. ПМУ, 2010.- 234бет.- (Қазақ тіл білімінің антологиясы).

6.Авакова Түркі филологиясына кіріспе. 2013 ж. Оқу құралы.

7.Түйте Е.Е. Тіл табиғаты. - Алматы: Эпиграф, 2016.- 112б.

8.Мұсабаев Т. Қазақ тіл білімінің мәселелері. 2014 ж. Оқулық

9.Қалиұлы, Б. Жалпы тіл білімі .- Алматы: Қазақ университетi, 2006.- 112 б.

10.Жұбанов, А. Қолданбалы тіл білімінің мәселелері. Алматы: Арыс, 2008.- 640бет

11.Республикалық ЖОО аралық электронды кітапхана <http://www.rmebrk.kz/>

12.Ұлттық электронды кітапхана <http://www.kazneb.kz/>

**«Когнитивті лингвистика» пәні бойынша ұсынылатын әдебиеттер**

1.Пинкер С. Тіл-инстинкт : Оқулық .- Астана: Ұлттық аударма бюросы қоғамдық қоры, 2019.- 386 б.

2.Әлісжан С.Қ. Ғылыми дискурстың танымдық негіздері. Коммуникативтік-прагматикалық аспект: Оқу құралы.- Алматы: ТехноЭрудит, 2018.- 168 б.

3.Мадиева Г.Б.Когнитивтік лингвистика теориясы [Мәтін]: Оқу-әдістемелік құрал / Г.Б. Мадиева, А.Қ. Таусоғарова, А.М. Досанова.- Алматы: Қазақ университетi, 2019.- 63 б.

4.Ибраева Ж.Қ.Психолингвистика негіздері . Оқу құралы.-Алматы: Қазақ университетi, 2018.- 125 б.

5.Нұрдаулетова Б. И. Когнитивтік лингвистика.- Алматы: Қазақстан Республикасы Жоғары оқу орындарының қауымдастығы, 2011.- 312б.