


****

**ТҮСІНІК ХАТ**

«6В01701 – Қазақ тілі мен әдебиеті» білім беру бағдарламасы бойынша (мектептен кейін, колледжден кейін, ЖОО кейін) кешенді емтиханның бағдарламасы оқу-бағдарламалық және әдістемелік құжаттар негізінде; пәннің оқу бағдарламаларына сәйкес құрастырылған.


Кешенді емтихан бағдарламасы «6В01701 – Қазақ тілі мен әдебиеті» білім беру бағдарламасы бойынша (мектептен кейін, колледжден кейін, ЖОО кейін) модульді оқу бағдарламасында берілген. «Қазіргі қазақ тілінің морфологиясы», «Қазіргі қазақ тілі синтаксисі», «Қазақ тілін оқыту әдістемесі», пәндерінің мазмұнын қамтиды.

Бағдарламада берілген сұрақтар кешені қазақ тілін оқыту әдістемесінің бүгінгі таңдағы өзекті мәселелеріне, қазақ тілі сабағындағы тілді меңгертудегі тыңдалым, оқылым, жазылым, айтылым тапсырмаларының жүйесіне, қазақ тілін оқыту әдістемесі ғылымының қазіргі жағдайы мен өзекті мәселелеріне орай тұжырымдалған.

Бағдарлама мазмұнындағы сұрақтар кешені студенттің қазақ тілін оқыту әдістемесінен алынған білім нәтижелерін зерделеу мақсатында тұжырымдалды. Кешенді емтихан тапсырушы студент мынадай бағдарлардағы дайындық дәрежесін көрсетеді:

* қазақ тілін оқыту әдістемесі ғылымынң қалыптасу жолы мен даму тарихы;
* қазақтың тілші-әдіскер ғалымдарының әдістеме саласындағы зерттеу еңбектері;
* жаңартылған білім мазмұнына сәйкес қазақ тілі бойынша жасалатын оқу-әдістемелік кешен;
* ұлт дамуының өзіндік ерекшеліктері;
* білімі және түсінігін кәсіби деңгейде қолдану, зерттелетін саладағы проблемаларды шешу және дәлелдерді қалыптастыру;

Студент қазақ тіл білімінің салаларындағы теориялық ұғымдарды меңгере отырып, сол ұғымдарды қалай меңгертудің жолдарын зерделей алуы қажет. Қазақ тілін оқыту әдістемесі бойынша орта білім беру жүйесіне енгізілген жаңартылған білім беру мазмұнының ерекшелігін саралап, енгізілу алғышарттарын айқындап, критериалды бағалау жүйесінің ерекшелігін сипаттап, ғылым дамуының қазіргі жағдайы мен өзекті үрдістері бой ынша білім-пайымын таныта алуы қажет.

****

1. **Модуль. Қазіргі қазақ тілінің морфологиясы**

**Грамматиканың зерттеу объектісі-тілдің грамматикалық құрылысы. Тілдің грамматикалық құрылысы мен негізгі сөздік қоры тілдің негізі.**

Тілдің сөздік қоры, оның сөздік құрамнан айырмасы, сөздік қоры жоқ ешбір тілдің болмайтыны. Тілдің грамматикалық құрылысы, оның атқаратын қызметі, грамматикалық құрылыстың ерекшеліктері**.** Сөздің сөйлемдегі тұлғасы, морфологияның түрлі тұлғада байланысуыНегізгі грамматикалық ұғымдар.Сөздің морфологиялық құрамы.

**Грамматикалық және лексикалық мағына айырмашылығы, ара қатынасы.**

Грамматика - сөздің сөйлемдегі өмірін, сөйлемде қолданылу заңдылығын зерттейтін ілім екендігін түсінік беру, грамматикалық мағынаны білдіретін тілдік бірліктері.

**Сөз таптары және олардың морфологиялық құрамы. Сөздерді таптастыру қағидалары.**

Сөз таптары жөніндегі мәселені бағдарлау әрі тілдің құрылымының, әрі сөздің құрылымының, теориялық та, практикалық та мәселелерін зерттеу, лексика-грамматикалық мәні.

**Зат есімнің семантикалық сипаты. Семантикалық ерекшеліктері бар топтар.**

Зат есімнің лексика-семантикалық сипаты, Адамзат есімдері мен ғаламзат есімдері. Зат есімнің морфологиялық сипаты.

**Зат есім, оның зерттелуі. Грамматикалық категориялары. Зат есімнің жекелік көптік мағынасы, берілу жолдары, ерекшеліктері. Зат есімнің жіктелуі, ерекшелігі.**

Зат есім, оның зерттелуі, Зат есімнің құрылымы жағынан түрлері.Зат есімнің грамматикалық категориялары. Жалғау туралы түсінік. Көптік жалғау. Көптік жалғаудың стилистикалық ролі. Көптік жалғаудың қолданылу ерекшеліктері. Тәуелдік мағынаның жұрнақ арқылы берілуі. Тәуелдік мағынаның жалғаулар арқылы берілуі. Септік категориясы. Септік жалғауларының мағыналары мен қызметін саралау.

**Сын есім. Қазақ тіл білімінде сын есімнің зерттелуі. Сын есімнің мағынасы, морфологиялық белгілері және қызметі, шырай категориясы.**

Сын есімнің морфологиялық құрамдары. Сын есімнің жасалу жолдары. Сын есімнің мағыналық жағынан бөлінуі. Сын есімнің жалпы сипаты.Сын есімнің мағыналық топтары. Шырай категориясы. Сын есімнің заттануы.

**Сан есім, құрылымы, мағыналық түрлері. Сан есімнің зерттелу жайы.**

Сан есімнің лексика – семантикалық өзгешелігі. Сан есімнің морфологиялық өзгешелігі. Сан есімнің синтаксистік өзгешелігі. Сан есімнің семантика – морфологиялық топтары.

**Есімдік, оның зерттелуі. Есімдіктің мағыналық түрлері. Есімдіктің**

**синтаксистік қызметі.**

Есімдіктің грамматикалық, морфологиялық сипатын саралау**.**

**Есімдіктер туралы жалпы сипаттама.**

Есімдіктің мағыналық топтарын ажырату.Есімдіктің синтаксистік қызметін мысалдармен дәлелдеу.

**Етістік. Жалпы сипаты. Лексика – семантикалық сипаты**

Салт, сабақты етістіктер. Етіс түрлері. Етіс жұрнақтарының қабаттаса қолданылуы.

**Етістіктің қазақ тіл білімінде зерттелуі. Лексика-грамматикалық сипаты. Етістіктің грамматикалық категориялары, топтастырылуы.**

Етістіктің грамматикалық категориялары. Етістіктің грамматикалық категорияларының қосымшалары.

**Етістіктің грамматикалық категориялары.**

Есімше, көсемше,тұйық етістіктің жасалу жолдары.

**Дара және күрделі етістіктер, күрделі етістік.**

Дара және күрделі етістіктер, аналитикалық форманттар. Күрделі етістіктердің жасалу жолдары.

**Қимыл есімінің жасалуы мен зат есімдердің арақатынасын саралаңыз**.

Қимыл есімі, оның жасалу жолдары.

**Етістіктің рай категориясы.**

Етістіктің рай түрлеріннің жасалу жолдарын анықтаңыз.

**Етістіктің шақ категориясы, зерттелуі. Шақ түрлері мен берілу амал-тәсілдері.**

Шақ түрлері мен берілу амал-тәсілдері.

**Үстеудің лексика-грамматикалық сипаты.**

Үстеудің морфемдік құрамы мен мағыналық топтары.

**Үстеу, семантикалық сипаты, зерттелуі.**

Үстеудің мағыналық топтары.

**Үстеудің синтаксистік қызметі.**

Үстеудің сөйлемдегі қызметін нақты мысалдар.

**Шылау сөздердің лексика-грамматикалық сипаты.**

Шылаудың мағыналық түрлері.

**Септеуліктер, демеуліктер, жалғаулықтар.**

Шылаудың мағыналық түрлерін талдау және септеулік, демеулік, жалғаулықтардың сөйлемдегі қызметі.

**Қазақ тіл біліміндегі сөз топтастыру.**

Топтастыру теориясының қалыптасуы туралы.

**Сөз таптары туралы ғалымдардың тұжырымдамаларын сипаттаңыз.**

(А.Байтұрсынов, Қ.Жұбанов, К.Аханов, А.Ысқақов, С.Исаев., Н.Оралбаева).

**Қазақ тіліндегі жалғаулық шылаулар.**

Жалғаулық шылаулар. Олардың сөздерді байланыстырудағы қызметі.

**Еліктеуіш сөздердің фонетика-морфологиялық сипаты.**

Еліктеу сөздер туралы түсінік. Еліктеу сөздердің семантикалық сипаты. Бейнелеуіш сөздер.

**Еліктеуіш сөздердің фонетика-морфологиялық сипаты.**

Еліктеуіш сөздердің дыбыстық ерекшеліктері.

**Одағайдың сөз табы ретіндегі ерекшелігі**.

Одағай – оқшау сөздер тобы.

**Одағайдың зерттелуі.**

Одағайдың мағынасына қарай бөлінуі. Одағайдың құрылымы, мағыналық түрлерін сипаттау.

**Шырай түрлері және жасалуы.**

Сын есімді басқа сөз таптарынан ерекшелеп тұратын категория не, тілімізде қандай-қандай шырайлар бар және олар қандай тәсілдер (формалар) арқылы жасалады деген мәселелерді де анықтау.

Көмекші есімдердің лексика, грамматикалық мағыналарына тоқталу.

1. **- Модуль. Қазіргі қазақ тілі синтаксисі**

**Синтаксис пәнінің обьектісі, мазмұны, әдісі. Сөз тіркесін тану принциптері.**

Сөз тіркесінің зерттелу тарихына шолу. Қазіргі қазақ тілінің синтаксисінің объектісі, мазмұны. Қазіргі қазақ тілінің синтаксисінің мазмұны әдісі. Сөз тіркесінің жалпы сипаттамасы.

**Сөздердің тіркесу тәсілдері мен байланысу формалары.**

Сөз тіркесінің құрылысы мен құрамы. Сөз тіркесінің жалпы сипаттамасы.

**Сөздердің тіркесу тәсілдері. Сөздердің байланысу формалары.**

Матаса, меңгеріле байланысқан сөздердің байланысу формалары, сөз тіркестерін топтастыру.

**Есімді сөз тіркестері. Зат есімді сөз тіркестері.**

Есімді тіркестер. Қабыса байланысқан есімді тіркестер. Матаса, меңгеріле байланысқан зат есімді сөз тіркестерін анықтау.

**Матаса, меңгеріле байланысқан зат есімді сөз тіркестері.**

Есімді тіркестердің типтерін анықтау. Матаса, меңгеріле байланысқан зат есімді сөз тіркестерін анықтау.

**Есімді сөз тіркестері мен етістікті сөз тіркестерінің функционалдық, стильдік қызметі.**

Қабыса байланысқан етістікті сөз тіркестері. Меңгеріле байланысқан сөз тіркестердің байланысу тәсілдері.

**Жай сөйлемнің құрылысы. Жай сөйлемдердің құрылымдық типтері.**

Жай сөйлемнің грамматикалық сипаты. Жай сөйлемге тән семантика. Жай сөйлемнің грамматикалық формаларын тану принциптері.

**Жай сөйлемдердің функционалдық ерекшеліктері.**

Жай сөйлемге тән семантика. Пікір мен сөйлемнің құрылысы жағынан қарым - қатынасы.

**Сөйлемнің сөйлеу мақсатына қарай топтастырылуы.**

Хабарлы сөйлем. Сұраулы, лепті, бұйрықты сөйлем, грамматикалық сипаттары. Мағыналық түрлері.

**Сөйлемнің сөйлем мүшелері қатысына қарай топтастырылуы**

Жалаң, жайылма сөйлемдер. Толымды, толымсыз сөйлемдер. Жақты, жақсыз сөйлемдер, жасалу жолдары.

**Жай сөйлемдердің құрылымдық ерекшелігіне қарай түрлері.**

Бір негізді сөйлем. Екі негізді сөйлем.Конструкциялардың жұмсалу аясы.

**Сөйлемнің мүше құрамы. Сөйлем мүшелері.**   **Сөйлемнің тұрлаулы мүшелері.**

Бастауыш - предикативтік қатынасқа негіз мүше. Баяндауыш -сөйлемді қалыптастыратын мүше.Бастауыш пен баяндауыш түрлері мен жасалу жолдары.

**Сөйлемнің тұрлаусыз мүшелері.**

Анықтауыш. Толықтауыш. Пысықтауыш. Түрлері мен жасалу жолдары.

**Сөйлемнің бірыңғай мүшелері.**

Бірыңғай мүшелердің функционалдық қызметі, ерекшеліктері. Бiрыңғай мүшелердің грамматикалық қызметi, грамматикалық формасы. Бiрыңғай мүшелi сөйлемдер күрделi ойды, бiрнеше сөйлемдi сыйыстырып бiлдiрудiң амалы. Бiрыңғай мүшелердi байланыстыруға қaтыcaтын жалғаулықтар.

**Сөйлемдегі сөздердің орын тәртібі және қайталау амалы.**

Қазақ тiлiнде сөйлем мүшелерiнiң өз грамматикалық сипатына сай орналасу тәртiбi. Сөйлем мүшесінің түпкілікті орны. Түпкілікті сөйлем мүшесі орнының өзгеруі. Сөйлем мүшесінің актуализация мақсатын өтеуі. Қайталау – синтаксистік амал. Қайталау арнаулы тәсiл.

**Құрмалас сөйлем синтаксисінің оъектісі.**

Құрамалас сөйлем синтаксисінің обьектісі. Зерттелу тарихы. Жай және құрмалас сөйлемдердің құрылымдық, функционалдық ерекшелігі. Жай сөйлемдердің күрделі ойды білдіру үшін бірігуіндегі заңдылық. Жай сөйлемдерді бір-бірімен ұштастырып, мағыналық қарым-қатынастарды айқындайтын тәсілдер.

**Жай сөйлемдердің құрмаласу тәсілдері.** Жай сөйлемдерді бір-бірімен ұштастырып, мағыналық қарым-қатынастарды айқындайтын тәсілдер. Жай сөйлемдердің баяндауыш арқылы құрмаласуы. Жай сөйлемдердің шылаулар арқылы құрмаласуы. Жай сөйлемдердің интонация арқылы құрмаласуы. Жай сөйлемдердің орын тәртібі арқылы құрмаласуы.

**Құрмалас сөйлем және оның жасалу жолдары.**

Салалас құрмалас сөйлем және оның жасалу жолдары. Жалғаулықсыз салалас құрмалас, грамматикалық, фунционалдық сипаты.

**Құрмалас сөйлемнің түрлері.**

Салалас құрмалас сөйлем Сабақтас құрмалас сөйлем.Аралас құрмалас сөйлем. Құрмалас сөйлемнің салалас түрі мен сабақтас түрі арасындағы функционалдық қызметі, ерекшеліктері.

**Салалас құрмалас сөйлем және оның жасалу жолдары. Жалғаулықсыз салалас құрмалас, грамматикалық, фунционалдық сипаты.**

Салалас құрмалас сөйлем және оның жасалу жолдары. Жай сөйлемдердің жалғаулықсыз, іргелесе құрмаласуы. Жай сөйлемдердің жалғаулықтар арқылы құрмаласуы.

**Жалғаулықты** **салалас құрмалас сөйлемдердің мағыналық түрлері.**

Жалғаулықты салалас құрмалас сөйлем.Жалғаулықты салалас құрмалас оның грамматикалық сипаты. Жалғаулықты салалас құрмалас оның семантикалық сипаты.Жалғаулықты салалас құрмаластың мағыналық түрлері. Мезгілдес салалас сөйлем. Себептес салалас сөйлем. Себептестік қаmынас берілу жолдары. Қарсылықты салалас сөйлем. Қарсылықты қаmынас берілу жолдары. Кезектес салалас сөйлем. Кезектестік қаmынас берілу жолдары. Талғаулықты салалас сөйлем. Талғаулықты қаmынас берілу жолдары.

**Жалғаулықсыз салалас сөйлемдер** **грамматикалық, фунционалдық сипаты, мағыналық түрлері.**

Компоненттерінің бір-бірімен мағыналық қатынасына қарай түрлері: Мезгілдес салалас сөйлем. Себептес салалас сөйлем. Қарсылықты салалас сөйлем. Түсіндірмелі салалас сөйлем. Салыстырмалы салалас сөйлем. Шартты салалас сөйлем.

**Сабақтас құрмалас, оның түрлері, жасалу жолдары.**

Сабақтас құрмалас сөйлемдердің жасалу жолдарын көрсетіңіз. Оның түрлеріне қарай ажыратып, мысалдар келтіріңіз.

**Сабақтас құрмалас сөйлем жасалу жолдары мен мағыналық түрлері.**

Сабақтас құрмалас сөйлем, оның құрылымы. Жай сөйлемдерді бір-бірімен сабақтастыра құрмаластыру тәсілі. Сабақтас құрмалас сөйлемнің тиянақсыз компоненті. Бағыныңқы компоненттердің сөйлемдік мәні, коммуникативтік функциясы. Сабақтас құрмалас сөйлемнің тиянақты компоненті. Сабақтас құрмалас сөйлемнің жаксалу жолдары.

**Бағыныңқы мен басыңқы сөйлемнің мағыналық қатысына қарай түрге бөлінуі.**

Сабақтас құрмалас сөйлем компоненттерін құрмаластыратын негізгі тәсіл – баяндауыштардың формасы. Көсемше формалы етістіктер. Есімше формалы етістіктердің кейбір септікті немесе септеулік шылаулы түрлері. Шартты рай формалы етістіктер.

**Сабақтас құрмалас сөйлем жасалу жолдары мен мағыналық түрлері.**

Мағыналық қатынасқа қарай сабақтас құрмалас сөйлемнің түрлері.Шартты бағыныңқылы сабақтас.Қарсылықты бағыныңқылы сабақтас.Салыстырмалы бағыныңқылы сабақтас.Себеп бағыныңқылы сабақтас.Мезгіл бағыныңқылы сабақтас.Қимыл-сын бағыныңқылы сабақтас.Мақсат бағыныңқылы сабақтас.Мезгіл сабақтас сөйлем.

**Көп компонентті құрмалас сөйлемдер.**

Көп компонентті салалас құрмалас сөйлемдер. Көп компонентті салалас құрмалас сөйлемдер құрылысы, жасалу жолдары.Жалғаулықты, жалғаулықсыз түрлері.

**Көп компонентті сабақтас құрмалас сөйлемдер.**

Бағыныңқы компонент пен басыңқы компоненттің байланысу жолына байланысты көп компонентті сабақтас түрі: жарыспалы, сатылы болып бөлінуі, ерекшеліктері.

**Аралас құрмалас сөйлем.**

Аралас құрмалас сөйлемнің жасалу жолдары. Аралас құрмалас сөйлемнің ерекшеліктері. Аралас құрмалас сөйлемдер. Құрамындағы жай сөйлемдердің құрмаласу тәсілдері. Аралас құрмаластағы салаласа байланысатын жай сөйлемдердің жалғаулықтар арқылы байланысуы. Аралас құрмаластағы салаласа байланысатын жай сөйлемдердің жалғаулықсыз байланысуы.

**Синтаксистік күрделі бірліктер.**

Синтаксистік күрделі бірлік.Қазақ тiлi бiлiмiнде күрделi синтаксистiк бiрлiк туралы айтылған алғашқы пікірлер. Синтаксистік күрделі бірліктің белгілері. Синтаксистік күрделі тұтастық мәтіннің негізгі тұлға бірлігі екендігі. Зерттеу еңбектеріне шолу.

**3 Модуль.**

**Қазақ тілін оқыту әдістемесі**

**Қазақ тілін оқыту әдістемесі ғылымы, оның әдіснамалық-теориялық негіздері**

ҚТОӘ мына мәселелерді зерттейді: оқытудың мақсаттары (не үшін оқыту керек?); мазмұны (нені оқыту керек?); ұйымдастырылуы (қалай оқыту керек?); құралдары (ненің көмегімен оқыту керек?); оқыту кезінде оқушылардың білімді меңгеру деңгейі, ақыл-ойының дамуы мен тәрбиеленуі арасындағы ұштастық мәселелері. Қазақ тілін оқыту әдістемесінің әдіснамалық-теориялык негіздері, оның философия, логика, психология, педагогика, кибернетика т.б. ғылымдарымен байланысы.

**Қазақ тілін оқыту әдістемесінің қалыптасу және даму жолдары**

Қазақ тілі пәнінің алғашқы бағдарламаға дейінгі оқытылу жайы. Әдістемелік мұра және оны танып-талдау әдістері мен жолдары. Қазақ тілін оқыту әдістемесінің классиктері (Ы.Алтынсарин, А.Байтұрсынұлы, Т.Шонанұлы, Қ.Жұбанов, Қ.Басымов т.б.). Қазақ тілі пәнінің бағдарламалық - окулықтық құрылымының жасалуы.

**«Қазақ тілі» пәнін оқытудың қағидалары мен дидактикалық ұстанымдары**

Білімнің үздіксіздігі; білімнің мотивациялық сипатын арттыру және өмірлік дағдыларды жетілдіру; құзыреттілік қалыптастыра оқыту қағидасы; білім беруді демократияландыру қағидасы; білім алушыны тұлға деп тану қағидасы. Қазақ тілін оқытудың ғылымилық, шамаға лайық жүйелілік, белсенділік, саналылық, жеке тұлғаны дамыта отырып, даралап, саралап оқыту, қазақ тілінен берілетін теориялық білімді ұлттық рухани тәрбиемен, өмірмен байланыстыру, көрнекілік қағидасы.

**Қазақ тілі бағдарламасы мен қазақ тілі оқулықтарының қалыптасу, даму жолдары**

1936 жылғы Қ. Жұбанов жазған бағдарлама (5 сынып үшін қала мектептерінде 126 сағат, ауыл мектептерінде 144 сағат берілген). 1958 жылы қазақ тілінің 1-8 сыныптарына арналған оқу бағдарламасының жобасы (5-сыныптағы қазақ тіліне 136 сағат, оның ішінде сөз құрамын оқытуға 16 сағат бөлінген). 1963-1964-1967-1968 оқу жылдарына арналған 8 жылдық мектеп бағдарламасында (Қазақ тілі, 5-8 сыныптар үшін) қазақ тілінен 5-сыныптарға 163 сағат бөлінген.

Қ. Жұбанов, М. Балақаев, С.Аманжолов, I. Кеңесбаев, С. Жиенбаев, А. Ысқақов, К. Аханов, А. Әбілқаев, И. Ұйқыбаев, Б.Кәтенбаева, Т. Әбдіғалиева, Ғ.Қалиев, С.Исаев, Г.Қосымова, Ж.Дәулетбекова құрастырған қазақ тілі бағдарламасы, оқулықтары.

**Қазақ тілші-әдіскер тұлғаларының еңбектері және оның бүгінгі білім беру мазмұнымен сабақтастығы**

А.Байтұрсыновтың әдістемелік мұрасы: «Баяншы» атты кітапшасы, «Ана тілінің әдісі», «Зерттеу мен суретшілік әдісі туралы», «Жалқылаулы – жалпылаулы әдісі», «Қай әдіс жақсы?», «Ана тілінің әдісі» мақалалары. Сейіл Жиенбайұлының ғылыми-әдістемелік мұралары: I. Бастауыш мектепте қазақ тілін оқыту әдістемесі; II. Орта мектепте қазақ тілін оқыту әдістемесі; III. Арнаулы орта және жоғары оқу орындарында қазақ тілін оқыту әдістемесі; IV. Орыс мектебінде қазақ тілін оқыту әдістемесі. Т.Шонанұлының әдістемелік мұрасы: Жаңа әліппе, «Бірінші басқышта ана тілі», «Қазақ жері мәселесінің тарихы», «Тіл дамыту», «Қазақ тілі өзге ұлт өкілдеріне арналған қазақ тілі» оқулықтары.

**Мектепте қазақ тілінен білім беруде қолданылатын нормативті құжаттар**

Жаңартылған мазмұндағы жалпы орта білім берудің мемлекеттік жалпыға міндетті стандарты. «2022-2023 оқу жылында қазақстан республикасының орта білім беру ұйымдарында оқу-тәрбие процесін ұйымдастырудың ерекшеліктері туралы» әдістемелік нұсқау хат. Негізгі орта білім беру деңгейінің 5-9, 10-11 сыныптарына арналған «Қазақ тілі» оқу пәні бойынша үлгілік оқу бағдарламасы (2022ж.). Жаңартылған білім мазмұнындағы жоспар түрлері (ҰМЖ, ҚМЖ), Критериалды бағалау бойынша нұсқаулықтар, әдістемелік-нұсқаулық құжаттар.

**Қазақ тілін оқытуға арналған оқу-әдістемелік кешен**

«Қазақ тілі» пәніне арналған бағдарламалар; «Қазақ тілі» пәні бойынша қойылатын оқу мақсаттары; «Қазақ тілі» оқулығы, онда берілген тапсырмалар; Мұғалімге арналған әдістемелік нұсқау; Сөздік және дидактикалық материалдар; Ақпараттық ресурстар (Тіл әлемі, Емле.кз, Атау кз, Лұғат кз., Терминком кз, ikitap.kz).

**Негізгі орта білім беру деңгейінің 5-9-сыныптарына арналған «Қазақ тілі» оқу пәні бойынша үлгілік оқу бағдарламасы: мазмұны, құрылымы (2022ж.)**

Қазақстан Республикасы Оқу - ағарту министрлігінің 2022 жылғы 16 қыркүйектегі №399 бұйрығының 35-қосымшасында Негізгі орта білім беру деңгейінің 5-9-сыныптарына арналған "Қазақ **тілі**" оқу пәні бойынша үлгілік оқу бағдарламасы берілген. Бағдарлама мазмұнында «Қазақ тілі» оқу пәнін оқытудың негізгі міндеттері, «Қазақ тілі» пәнінің мазмұнын ұйымдастыру (әр сыныптағы сағат көлемі), оқыту мақсаттарының жүйесі қамтылған. Оқу мақсаттары мұғалім мен білім алушыларға болашақ қадамдары жөнінде өзара ой бөлісуге, оларды жоспарлау мен бағалауға мүмкіндік беретін бірізділік пен сабақтастықты көрсететін 4 бөлімнен тұрады: тыңдалым және айтылым; оқылым; жазылым;әдеби тіл нормаларын сақтау.

**Жалпы орта білім беру деңгейінің 10,11-сыныптарына арналған (жаратылыстану-математикалық бағыты және қоғамдық-гуманитарлық бағыты бойынша ) «Қазақ тілі» оқу пәні бойынша үлгілік оқу бағдарламасы: мазмұны, құрылымы (2022ж.)**

Қазақстан Республикасы Оқу - ағарту министрлігінің 2022 жылғы 16 қыркүйектегі №399 бұйрығының 74-қосымшасында Негізгі орта білім беру деңгейінің 10-11-сыныптарына арналған "Қазақ **тілі**" оқу пәні бойынша үлгілік оқу бағдарламасы берілген. Бағдарлама мазмұнында «Қазақ тілі» оқу пәнін оқытудың негізгі міндеттері, «Қазақ тілі» пәнінің мазмұнын ұйымдастыру (әр сыныптағы сағат көлемі), оқыту мақсаттарының жүйесі қамтылған. Оқу мақсаттары мұғалім мен білім алушыларға болашақ қадамдары жөнінде өзара ой бөлісуге, оларды жоспарлау мен бағалауға мүмкіндік беретін бірізділік пен сабақтастықты көрсететін 4 бөлімнен тұрады: тыңдалым және айтылым; оқылым; жазылым;әдеби тіл нормаларын сақтау.

**Жаңартылған білім мазмұнындағы жоспар түрлері (ҰМЖ, ҚМЖ)**

Қазақ тілі сабағын жоспарлау. Жоспарлау ұғымы. Оқу үдерісін ұзақ мерзімді, орта мерзімді және қысқа мерзімді жоспарлар арқылы ұйымдастыру. Ұзақ мерзімді жоспардағы бөлімдер: тыңдалым және айтылым, оқылым, жазылым, әдеби тіл нормалары. ҰМЖ бөліміндегі оқу мақсаттары. "Орта, техникалық және кәсіптік, орта білімнен кейінгі білім беру ұйымдарының педагогтері жүргізу үшін міндетті құжаттардың тізбесін және олардың нысандарын бекіту туралы" Қазақстан Республикасы Оқу-ағарту министрінің 2022 жылғы 27 тамыздағы № 382 бұйрығына сәйкес құжаттар тізбесі бекітілді (Қысқа мерзімді сабақ жоспарының үлгісі ұсынылған).

**Қазақ тілін оқытудағы әдіс-тәсілдер жүйесі және әдістер жіктемесі**

Қазақ тілін практикалық жақтан үйрету әдістері: а) қазақ тілін әдебиет материалдарымен байланыстырып өту; б) түсініксіз сөздерді меңгерту; в) диалогтық және монологтық сөйлеуді үйрету әдістері. Қазақ тілін теориялық жақтан үйрету әдістері: байқау, түсіндіру әдісі. Талдау әдістері: 1. Түсіндірмелі талдаулар. Оған мына талдаулар жатады: а) лексикалық талдау әдісі; б) фонетикалық талдау әдісі; в) морфологиялық талдау әдісі; г) синтаксистік талдау әдісі. 2. Анықтауыштық талдаулар: а) орфографиялық талдау әдісі; б) пунктуациялық таладу әдісі; г) орфоэпиялық талдау әдісі; д) стилистикалық талдау әдісі.

**Қазақ тілі бағдарламасындағы оқыту мақсаттарының жүйесі**

Тыңдалым және айтылым: тірек сөздер арқылы тақырыпты болжау, негізгі ойды анықтау, негізгі және қосымша ақпаратты анықтау, қыстырма, қаратпа, одағай сөздер арқылы өз ойын білдіру.

Оқылым: мәтіндегі негізгі және қосымша ақпаратты түсіну, лексиканың ауызекі сөйлеу және жазба стильдік айырмашылықтарын мәтін арқылы тану, хат, хабарлама, жарнама, нұсқаулық, хабарландырудың құрылымы, жанрлық ерекшеліктері, ауызекі сөйлеу стиліндегі мәтіндер, оқылым стратегияларын қолдану, қажетті ақпаратты таба білу.

Жазылым: мәтін бөлімдеріне (кіріспе, негізгі бөлім, қорытынды) жоспар құру, хат, хабарлама, жарнаманы жанрлық ерекшеліктеріне сәйкес жазу, сюжетті суреттер негізінде әңгіме жазу, эссенің бөлімдерін меңгеру (кіріспе, негізгі бөлім, қорытынды), мекен мен оқиғаны сипаттайтын не суреттейтін эссе жазу.

Әдеби тіл нормалары: орфографиялық норма: қазақ тілінің дыбыстар жүйесі, үндестік заңы, емле заңдылықтары; орфоэпиялық норма: ілгерінді, кейінді, тоғыспалы ықпал; лексикалық норма: сөздердің тура және ауыспалы мағынасы, көп мағыналы сөздер, синоним, омоним, антоним; грамматикалық норма: туынды сөздер, күрделі сөздер, зат есімнің мағыналық түрлері, сын есім, шырай категориясы, сан есім, мағыналық түрлері, төл сөз бен төлеу сөз, автор сөзі; пунктуациялық норма: төл сөз, төлеу сөз, автор сөзінің тыныс белгілерін дұрыс қолдану.

**Қазақ тілі бағдарламасындағы тыңдалым және айтылым бөлімі, ондағы бөлімшелер**

«Тыңдалым және айтылым» бөліміндегі бөлімшелер:болжау; әртүрлі жанрдағы мәтіндерді талдау; мәтіннен ақпаратты анықтау; негізгі ойды анықтау; тыңдалым материалы бойынша жауап беру және бағалау; сөйлеу мәдениетін дамыту. Тірек сөздер арқылы тақырыпты болжау; негізгі ойды анықтау; негізгі және қосымша ақпаратты анықтау; қыстырма, қаратпа, одағай сөздер арқылы өз ойын білдіру.

**Қазақ тілі бағдарламасындағы оқылым бөлімі және ондағы бөлімшелер, оқылым стратегиялары**

«Оқылым» бөліміндегі бөлімшелер: **а**қпаратты түсіну; мәтіннің стильдік ерекшелігін тану; мәтіннің жанрлық ерекшелігін ажырату; мәтін бойынша сұрақтар құрастыра білу; мәтіндерге салыстырмалы анализ жасау; оқылым стратегияларын қолдану; әртүрлі ресурс көздерінен қажетті ақпарат алу. Мәтіндегі негізгі және қосымша ақпаратты түсіну; лексиканың ауызекі сөйлеу және жазба стильдік айырмашылықтарын мәтін арқылы тану; хат, хабарлама, жарнама, нұсқаулық, хабарландырудың құрылымы, жанрлық ерекшеліктері; ауызекі сөйлеу стиліндегі мәтіндер; оқылым стратегияларын қолдану; қажетті ақпаратты таба білу.

Астын сызып оқу, рөлге бөліп оқу, болжап оқу, талдап оқу, белгілеп оқу, көз жүгіртіп оқу, зерттеп оқу, салыстырып оқу стратегиялары.

**Қазақ тілі бағдарламасындағы жазылым бөлімі және ондағы бөлімшелер, жазылым тапсырмалары**

«Жазылым» бөліміндегі бөлімшелер: **ж**оспар құру; әртүрлі жанрда мәтіндер құрастыру; жазба жұмыстарын әртүрлі формада ұсыну; эссе жазу; оқылым және тыңдалым материалдары негізінде жинақы мәтін жазу; мәтіндерді түзету және редакциялау. Мәтін бөлімдеріне (кіріспе, негізгі бөлім, қорытынды) жоспар құру; хат, хабарлама, жарнаманы жанрлық ерекшеліктеріне сәйкес жазу; сюжетті суреттер негізінде әңгіме жазу; эссенің бөлімдерін меңгеру (кіріспе, негізгі бөлім, қорытынды); мекен мен оқиғаны сипаттайтын не суреттейтін эссе жазу.

**Қазақ тілі бағдарламасындағы әдеби тіл нормаларын сақтау бөлімі және ондағы бөлімшелер**

«Әдеби тіл нормаларын сақтау бөлімі» бөліміндегі бөлімшелер: орфографиялық норма; орфоэпиялық норма; лексикалық норма; грамматикалық норма; пунктуациялық норма. Орфографиялық норма: қазақ тілінің дыбыстар жүйесі; үндестік заңы; емле заңдылықтары; орфоэпиялық норма:ілгерінді, кейінді, тоғыспалы ықпал; лексикалық норма:сөздердің тура және ауыспалы мағынасы; көп мағыналы сөздер; синоним, омоним, антоним; грамматикалық норма:туынды сөздер; күрделі сөздер: зат есімнің мағыналық түрлері; сын есім, шырай категориясы; сан есім, мағыналық түрлері; төл сөз бен төлеу сөз, автор сөзі; пунктуациялық норма: төл сөз, төлеу сөз, автор сөзінің тыныс белгілерін дұрыс қолдану.

**«Қазақ тілі» пәні бойынша жасалатын қысқа мерзімді жоспар құрылымы, қамтылатын бөлімдер**

"Орта, техникалық және кәсіптік, орта білімнен кейінгі білім беру ұйымдарының педагогтері жүргізу үшін міндетті құжаттардың тізбесін және олардың нысандарын бекіту туралы" Қазақстан Республикасы Оқу-ағарту министрінің 2022 жылғы 27 тамыздағы № 382 бұйрығына сәйкес құжаттар тізбесі бекітілді (Қысқа мерзімді сабақ жоспарының үлгісі ұсынылған). Бөлім, педагогтың аты-жөні, мерзімі, сабақтың тақырыбы, оқу бағдарламасына сәйкес оқыту мақсаттары, сабақтың мақсаты, сабақтың барысы.

**Қазақ тілін оқытудың инновациялық технологиялары (дамыта оқыту, ойын технологиясы)**

Білім беру технологиясы туралы анықтамалар мен зерттеулер. Оқыту технологиясы – белгіленген мақсатқа нәтижелі қол жеткізуді қамтамасыз етуде оқытудың формасы, әдістері мен құралдарын ашып көрсетіп, оқу бағдарламасында белгіленген оқытудың мазмұны жүзеге асырылады.Дидактикалық ойынның түрлері, сабақта қолдану жолдары. Сабақта ойындарды қолданудың түрлі жолдары бар. Ойын элементтерін пайдалану оқушылардың ой-өрісін, танымдық белсенділігін арттырады, алғырлықты, тапқырлықты дамытады.

**Қазақ тілін оқытудың инновациялық технологиялары (деңгейлеп саралап оқыту, сын тұрғысынан ойлау технологиясы)**

Деңгейлеп-саралау – оқушылардың бір сыныпта, бір бағдарлама және бір оқулықпен оқу материалын түрлі деңгейде меңгеруі. Бұл технология, біріншіден, дамыта оқыту идеясын жүзеге асыруға мүмкіндік береді, өйткені ол оқушының ойлау, елестету мен еске сақтау қабілеттерін, ынтасын, белсенділігін, білім сапасын дамытуға көмектеседі. Деңгейлік саралау технологиясы оқушының да мұғалімнің де белсенді шығармашылық қызметін дамытуға бағытталған. Үйренушілік, алгоритмдік, эвристикалық, шығармашылық деңгей. Сын тұрғысынан ойлау өзіндік және жеке ойлау, терең ойлау арқылы ескіге жаңаша көзқарас қалыптастыру, тың идеялар ойлап табуы мүмкін. Сын тұрғысынан ойлау бағдарламасы қызығушылықты ояту, мағынаны ашу, ой толғаныс кезеңдерінен түзіледі. Сын тұрғысынан ойлау әдістері: РАФТ, Insert, Венн диаграмамсы, авторға хат.

**Қазақ тілін оқытудың интербелсенді әдістері. Кері байланыс.**

Дидактикалық әдістер және оларды классификациялау туралы көзқарастар. Қазақ тілін оқытуда қолданылатын оқыту стратегиялары мен тренингтер. Интербелсенді әдістер арқылы топтық, ұжымдық, жұптық тапсырмалар орындату. Жекелеген тақырыптың ерекшелігінен туындайтын әдістер. Қазақ тілін оқытудың интербелсенді әдістері:Аяқталмаған сөйлем, Фишбоун, Бас бармақ, Бес саусақ, ДЖИГСО, Екі түрлі түсініктеме күнделігі, Үш жақты күнделік толтыру, Ой күмбезі, SMS – хабарлама, ПОПС формуласы.

**Қазақ тілінің фонетикасын оқыту әдістемесі. Орфоэпиялық және орфографиялық дағды қалыптастыру**

Фонетика дыбыстың үш жағын қамтиды: а) физиологиялық (жасалу); ә) акустикалық (естілу); б) қызметі (сөз жасау). Мектеп оқулығында дыбыстың бұл ерекшелігі тұтас бірлікте сипатталады. Дыбыстардың ерекшеліктерін сөз ішінде, буын құрамында, сөйлем арасында меңгерте отырып, жалпы тілдік қатынастың қағидаларын естен шығармайды және тілді үйретудің жинақтық әдісін пайдаланады. Айтылым және тыңдалым, оқылым тапсырмаларына қойылатын критерийлер, талаптар. Орфоэпиялық және орфографиялық дағды қалыптастыру.

**Қазақ тілінің лексикологиясын оқыту әдістемесі. Лексиканы оқытуда қолданылатын сөздіктер және көрнекіліктер**

Лексиканы оқытуда сөзге үлкен мән беріледі. Оқушы сөз жүйесін түсіну арқылы тілдің орфоэпиялық және орфографиялық нормаларын саналы түсінуга, әр сөзді орынды қолдану арқылы өз ойын жүйелі, түсінікті жеткізуге үйренеді. Тілдегі сан алуан мағыналы сөздерді түсініп, талдап, таңдап қолдануға тырысады. Көркем әдеби тілдің әуезділігін, әсерлігін түсінуге дағдыланады. Лексиканы өткен кезде сөздің тура және ауыспалы мағынасына ерекше мән беріледі. Лексиканы оқытуда қолданылатын сөздіктер: түсіндірме, этимологиялық, синонимдер, антонимдер, кірме сөздер сөздігі.

**Грамматиканы (морфология, синтаксис) оқыту әдістемесі**

Морфологияны өткенде ең бірінші сөз құрамы, түбір, түбірлес сөздерге ерекше назар аударылады. Сөз құрамын схема арқылы меңгерткен ыңғайлы. Оқушыларға сөздердің құрамындағы негізгі түбір, туынды түбір, жұрнақ (сөз тудырушы) және жалғауларын тапқызып, дағдыландыру үшін, мұғалім арнайы тапсырмалар береді. Мектеп бағдарламасында қазақ тілінің синтаксис саласын өткенде алдымен, сөз тіркесін, оның зерттеу нысанасын, ішкі құрылысын, ерекшеліктерін талдап, онан соң байланысу тәсілдері мен формаларын қарастыру керек. Сөз тіркесі саласында қарастырылатын әрбір тақырып бірінен-бірі туындап, бірінен-бірі өрбіп жатуы кажет. Әр тақырып өзара тығыз байланыста түсіндірілсе, оқушыларға синтаксис саласын толық меңгеру, дұрыс түсіну, ұғыну оңайға соғады.

**Мәтінді оқыту әдістемесі: мәтіннің стильдік, жанрлық ерекшелігін тану, мәтіндерді түзету және редакциялау**

Мәтінді оқыту әдістемесі: мәтіннің стильдік, жанрлық ерекшелігін тану: мәтінді оқытуды жоспарлағанда мұғалім стилистикалық қателердің түрлерін, олардың көпшілікке ортақ топтарын айқындап алу, оқушыларға мәтінді салыстыра талдаулар жасату, сөйлемдер мен қысқа мәтіндер, тұтас мәтінді тұтас емес мәтінге өзгерту, түзету, редакциялау т.б. жұмыстарды саралап алғаны жөн. Оқушыларға стильдің түрлеріне байланысты әртүрлі жұмыстар орындату керек.

**Жаңартылған білім беру бағдарламасына сәйкес «Атамұра», «Мектеп», «Арман-ПВ» баспаларынан шыққан 5-9 сыныптардың «Қазақ тілі» оқулығына сипаттама (құрылымы, тапсырмалар жүйесі)**

Қазақ тілін оқыту құралдары. Оқулық теориясы, құрылу принциптері.

Оқулық авторлары: Дәулетбекова Ж., Қосымова Г., Қапалбек Б., Жолшаева М., Мадиева Т. Ермекова Т.Н., Отарбекова Ж., Тоқтыбаева Г. Нұрманова Г. Әрінова Б., Раева Г., Кәрімова Г., Жұмекенова Л. Ермекова Т.Н., Мамаева М., Мукашова Ж.

**Жаңартылған білім беру бағдарламасына сәйкес «Атамұра», «Мектеп», «Арман-ПВ» баспаларынан шыққан 10-11 сыныптардың «Қазақ тілі» оқулығына сипаттама (құрылымы, тапсырмалар жүйесі)**

Қазақ тілін оқыту құралдары. Оқулық теориясы, құрылу принциптері.

Оқулық авторлары: Дәулетбекова Ж., Юсуп П., Жұмекенова Л. Ермекова Т.Н., Тоқтыбаева Г., Дүсіпова Н. Балтабаева Ж., Арын Е., Әбдіраман Г. Қапалбек Б., Закиряева Г., Жантасова С., Рысқұлбек Д., Мұнасаева Р., Ерхожина Ш., Жолшаева М., Ишанова Л., Бертилеова К.Е., Мунасаева Р.Н., Рай К., Юсуп П., Сарыбаева А. Балтабаева Ж., Арын Е., Әбдіраман Г.

**Қазақ тілі сабағында жүргізілетін жазба жұмыстар әдістемесі**

«Жазылым» бөлімі және ондағы оқу мақсаттары. Жаңа оқулықтардағы жазылым тапсырмалары. Жазылым тапсырмаларының критерийлері мен дескрипторларын құру. Эссе жазу талаптары, түрлері, құрылымы. Тұтас және тұтас емес мәтін жазу. Әртүрлі жанрда мәтіндер құрастыру; жазба жұмыстарын әртүрлі формада ұсыну; оқылым және тыңдалым материалдары негізінде жинақы мәтін жазу; хат, хабарлама, жарнаманы жанрлық ерекшеліктеріне сәйкес жазу; сюжетті суреттер негізінде әңгіме жазу.

**«Қазақ тілі» пәні бойынша білімді бағалау. БЖБ және ТЖБ тапсырмаларын жасау әдістемесі**

Баға түсінігі, бағалау тән сипаттар. Критериалды бағалау бойынша нұсқаулықтар. Қалыпастырушы және жиынтық бағалау. «Қазақ тілі» пәні бойынша білімді бағалау. «Қазақ тілі» пәні бойынша бөлім бойынша жиынтық бағалау. «Қазақ тілі» пәні бойынша тоқсандық жиынтық бағалау.

**Қазақ тілін оқытуда қолданылатын ақпараттық-коммуникациялық технологиялар**

Қазақ тілі сабағында АКТ пайдаланып жүргізілетін оқу әрекетінің түрлері: 1) эмпирикалық әрекет қабылдау кезеңі ретінде; 2) жаттығуды танытуға бағытталған эвристикалық әрекет ретінде; 3) жаттығуды түрлендіру мен жаңа білім алуға бағытталған репродуктивтік әрекет ретінде; 4) дағдыны қалыптастыруға арналған практикалық әрекет. АКТ бағдарламалары: Google forma, Flippity, Nearpood, Learningapps, Plickers, Padlet, Quizizz, Socrative, Wordwall, Kahoot т.б.

1. **- Модуль. Қазіргі қазақ тілінің морфологиясы**

1. Грамматиканың зерттеу объектісі-тілдің грамматикалық құрылысы. Тілдің грамматикалық құрылысы мен негізгі сөздік қоры тілдің негізі.

2.Грамматикалық және лексикалық мағына айырмашылығы, ара қатынасы.

3.Сөз таптары және олардың морфологиялық құрамы. Сөздерді таптастыру қағидалары.

4. Зат есімнің семантикалық сипаты. Семантикалық ерекшеліктері бар топтар.

5. Зат есім, оның зерттелуі. Грамматикалық категориялары. Зат есімнің жекелік көптік мағынасы, берілу жолдары, ерекшеліктері. Зат есімнің жіктелуі, ерекшелігі.

6. Сын есім. Қазақ тіл білімінде сын есімнің зерттелуі. Сын есімнің мағынасы, морфологиялық белгілері және қызметі, шырай категориясы.

7. Сан есім, құрылымы, мағыналық түрлері. Сан есімнің зерттелу жайы.

8. Есімдік, оның зерттелуі. Есімдіктің мағыналық түрлері. Есімдіктің

синтаксистік қызметі.

9. Есімдіктер туралы жалпы сипаттама.

10. Етістік. Жалпы сипаты. Лексика – семантикалық сипаты

11. Етістіктің қазақ тіл білімінде зерттелуі. Лексика-грамматикалық сипаты. Етістіктің грамматикалық категориялары, топтастырылуы.

12. Етістіктің грамматикалық категориялары.

13. Дара және күрделі етістіктер, күрделі етістік.

14. Қимыл есімінің жасалуы мен зат есімдердің арақатынасын саралаңыз.

15. Етістіктің рай категориясы.

16. Етістіктің шақ категориясы, зерттелуі. Шақ түрлері мен берілу амал-тәсілдері.

17. Үстеудің лексика-грамматикалық сипаты.

18.Үстеу, семантикалық сипаты, зерттелуі.

19. Үстеудің синтаксистік қызметі.

20. Шылау сөздердің лексика-грамматикалық сипаты.

21. Септеуліктер, демеуліктер, жалғаулықтар.

22. Қазақ тіл біліміндегі сөз топтастыру.

23. Сөз таптары туралы ғалымдардың тұжырымдамаларын сипаттаңыз.

24. Қазақ тіліндегі жалғаулық шылаулар.

25. Еліктеуіш сөздердің фонетика-морфологиялық сипаты.

26. Еліктеуіш сөздердің фонетика-морфологиялық сипаты.

27. Одағайдың сөз табы ретіндегі ерекшелігі.

28 Одағайдың зерттелуі.

29. Шырай түрлері және жасалуы.

30. Көмекші есімдер. Көмекші сөздердің жалпы сипаттамасы

**2- Модуль. Қазіргі қазақ тілі синтаксисі**

1. Синтаксис пәнінің обьектісі, мазмұны, әдісі. Сөз тіркесін тану принциптері.

2. Сөздердің тіркесу тәсілдері мен байланысу формалары.

3. Сөздердің тіркесу тәсілдері. Сөздердің байланысу формалары.

4. Есімді сөз тіркестері. Зат есімді сөз тіркестері.

5. Матаса, меңгеріле байланысқан зат есімді сөз тіркестері.

6. Есімді сөз тіркестері мен етістікті сөз тіркестерінің функционалдық, стильдік қызметі.

7. Жай сөйлемнің құрылысы. Жай сөйлемдердің құрылымдық типтері.

8. Жай сөйлемдердің функционалдық ерекшеліктері.

9. Сөйлемнің сөйлеу мақсатына қарай топтастырылуы.

10. Сөйлемнің сөйлем мүшелері қатысына қарай топтастырылуы

11. Жай сөйлемдердің құрылымдық ерекшелігіне қарай түрлері.

12. Сөйлемнің мүше құрамы. Сөйлем мүшелері. Сөйлемнің тұрлаулы мүшелері.

13. Сөйлемнің тұрлаусыз мүшелері.

14. Сөйлемнің бірыңғай мүшелері.

15. Сөйлемдегі сөздердің орын тәртібі және қайталау амалы.

16. Құрмалас сөйлем синтаксисінің оъектісі.

17. Жай сөйлемдердің құрмаласу тәсілдері.

18. Құрмалас сөйлем және оның жасалу жолдары.

19. Құрмалас сөйлемнің түрлері.

20. Салалас құрмалас сөйлем және оның жасалу жолдары. Жалғаулықсыз салалас құрмалас, грамматикалық, фунционалдық сипаты.

21. Жалғаулықты салалас құрмалас сөйлемдердің мағыналық түрлері.

22. Жалғаулықсыз салалас сөйлемдер грамматикалық, фунционалдық сипаты, мағыналық түрлері.

23. Сабақтас құрмалас, оның түрлері, жасалу жолдары.

24. Сабақтас құрмалас сөйлем жасалу жолдары мен мағыналық түрлері.

25. Бағыныңқы мен басыңқы сөйлемнің мағыналық қатысына қарай түрге бөлінуі.

26. Сабақтас құрмалас сөйлем жасалу жолдары мен мағыналық түрлері.

27. Көп компонентті құрмалас сөйлемдер.

28. Көп компонентті сабақтас құрмалас сөйлемдер.

29. Аралас құрмалас сөйлем.

30. Синтаксистік күрделі бірліктер.

**3-Модуль. Қазақ тілін оқыту әдістемесі**

1. Қазақ тілін оқыту әдістемесі ғылымы, оның әдіснамалық-теориялық негіздері

2. Қазақ тілін оқыту әдістемесінің қалыптасу және даму жолдары

3. «Қазақ тілі» пәнін оқытудың қағидалары мен дидактикалық ұстанымдары

4. Қазақ тілі бағдарламасы мен қазақ тілі оқулықтарының қалыптасу, даму жолдары

6. Қазақ тілші-әдіскер тұлғаларының еңбектері және оның бүгінгі білім беру мазмұнымен сабақтастығы

7. Мектепте қазақ тілінен білім беруде қолданылатын нормативті құжаттар

8. Қазақ тілін оқытуға арналған оқу-әдістемелік кешен

9. Негізгі орта білім беру деңгейінің 5-9-сыныптарына арналған «Қазақ тілі» оқу пәні бойынша үлгілік оқу бағдарламасы: мазмұны, құрылымы (2022ж.)

10. Жалпы орта білім беру деңгейінің 10,11-сыныптарына арналған (жаратылыстану-математикалық бағыты және қоғамдық-гуманитарлық бағыты бойынша ) «Қазақ тілі» оқу пәні бойынша үлгілік оқу бағдарламасы: мазмұны, құрылымы (2022ж.)

11. Жаңартылған білім мазмұнындағы жоспар түрлері (ҰМЖ, ҚМЖ)

12. Қазақ тілін оқытудағы әдіс-тәсілдер жүйесі және әдістер жіктемесі

13. Қазақ тілі бағдарламасындағы оқыту мақсаттарының жүйесі

14. Қазақ тілі бағдарламасындағы тыңдалым және айтылым бөлімі, ондағы бөлімшелер

15. Қазақ тілі бағдарламасындағы оқылым бөлімі және ондағы бөлімшелер, оқылым стратегиялары

16. Қазақ тілі бағдарламасындағы жазылым бөлімі және ондағы бөлімшелер, жазылым тапсырмалары

17. Қазақ тілі бағдарламасындағы әдеби тіл нормаларын сақтау бөлімі және ондағы бөлімшелер

18. «Қазақ тілі» пәні бойынша жасалатын қысқа мерзімді жоспар құрылымы, қамтылатын бөлімдер

19. Қазақ тілін оқытудың инновациялық технологиялары (дамыта оқыту, ойын технологиясы)

20. Қазақ тілін оқытудың инновациялық технологиялары (деңгейлеп саралап оқыту, сын тұрғысынан ойлау технологиясы)

21. Қазақ тілін оқытудың интербелсенді әдістері. Кері байланыс.

22. Қазақ тілінің фонетикасын оқыту әдістемесі. Орфоэпиялық және орфографиялық дағды қалыптастыру

23. Қазақ тілінің лексикологиясын оқыту әдістемесі. Лексиканы оқытуда қолданылатын сөздіктер және көрнекіліктер

24. Грамматиканы (морфология, синтаксис) оқыту әдістемесі

25. Мәтінді оқыту әдістемесі: мәтіннің стильдік, жанрлық ерекшелігін тану, мәтіндерді түзету және редакциялау

26. Жаңартылған білім беру бағдарламасына сәйкес «Атамұра», «Мектеп», «Арман-ПВ» баспаларынан шыққан 5-9 сыныптардың «Қазақ тілі» оқулығына сипаттама (құрылымы, тапсырмалар жүйесі).

27. Жаңартылған білім беру бағдарламасына сәйкес «Атамұра», «Мектеп», «Арман-ПВ» баспаларынан шыққан 10-11 сыныптардың «Қазақ тілі» оқулығына сипаттама (құрылымы, тапсырмалар жүйесі).

28. Қазақ тілі сабағында жүргізілетін жазба жұмыстар әдістемесі

29. «Қазақ тілі» пәні бойынша білімді бағалау. БЖБ және ТЖБ тапсырмаларын жасау әдістемесі

30. Қазақ тілін оқытуда қолданылатын ақпараттық-коммуникациялық технологиялар

**«Қазіргі қазақ тілінің морфологиясы» пәні бойынша ұсынылатын әдебиеттер**

1. Елубаева Р.С. Қазақ тілі мен әдебиетін оқытудың кейбір мәселелері: Оқу құралы.- Алматы: Эверо, 2014.- 168б.
2. Қортабаева Г.Қ. Түркі тілдерінің салыстырмалы грамматикасы: Оқу құралы.- Алматы: Қазақ университетi, 2019.- 302 б.
3. Исаев С. М. Қазақ тілі: Оқу құралы.- Алматы: Өнер, 2013.- 208 б.
4. Функционалды грамматика: Оқу құралы.- 2-ші басылым.- Қарағанды: Ақнұр, 2019.- 280 б.
5. Әлкебаева Д. Қазақ тілінің фунционалды грамматикасы: Оқулық.- Алматы: Қазақ университетi, 2019.- 200 б.
6. Оралбай Н. Қазақ тілінің сөзжасамы: Оқулық.- Алматы: Інжу-Маржан, 2014.- 290бет.
7. Саурықов Е.Б. Түркі тілдеріндегі үстеу сөз табы: даму тарихы және қалыптасуы.- Алматы: Эверо, 2013.- 280б.
8. Ысқақ Б. Зат есімді оқыту әдістемесі: Әдістемелік құрал.- Алматы: ЭСПИ, 2021.- 116 б.
9. Сәдуақасұлы Ж. Жіктік жалғау парадигмасы: синтаксистік және семантикалық қызметтері: Монография.- Толықтырылып 2-басылуы.- Қызылорда: Қызылорда-Қанағаты, 2015.- 192 б.
10. Кенжебаева Ф.К. Қазақ тіліндегі демеу сөздер : Оқу-әдістемелік құрал.- Алматы: ТехноЭрудит, 2018.- 144 б.
11. Чалтикенова Л.А. Қазіргі қазақ тілінің морфологиясы: Кешендер курсы.- Талдықорған: І.Жансүгіров атындағы ЖМУ, 2015.- 189б.
12. Чалтикенова Л.А. Морфологияның күрделі мәселелерін оқыту: Оқу-әдістемелік құрал.- Талдықорған: І.Жансүгіров атындағы ЖМУ, 2018.- 120 б.

**«Қазіргі қазақ тілінің синтаксисі» пәні бойынша ұсынылатын әдебиеттер**

1. Шалабай Б.Қазіргі қазақ тілі. Синтаксис - Алматы: Қазақ университетi, 2012.- 186б.

2. Балақаев М., СайрамбаевТ. Қазіргі қазақ тілі – Алматы: Санат, 2013.

3. Сарбасова, Қ. Қазіргі қазақ тілінің синтаксисі [Мәтін]: Оқу құралы / Қ. Сарбасова, С. Садуақасова.- Талдықорған: І.Жансүгіров атындағы ЖМУ, 2016.- 248б. 15 экз.

4. Ермекова Т. Қазіргі қазақ тілінің құрмалас сөйлемі - Астана: Фолиант, 2011.- 224б. 5 5.Ұстағалиева А. Қазақ тілінің жай сөйлем синтаксисі - Алматы: Эверо, 2013.- 152б.

6. Әмір Р. Құрмалас сөйлем қазақ тілінің грамматикалық, функционалдық жүйесінде. Алматы,2018 -121б

7. Жуынтаева, З.Н. Тарихи мәтін синтаксисі [Мәтін]: Оқу құралы / З.Н.

Жуынтаева.- Алматы: ТехноЭрудит, 2018.- 232 б. 15 экз.

8 Қазақ грамматикасы. Фонетика, сөзжасам, морфология, синтаксис. Астана, 2012.

9. Сәдуақасұлы, Ж. Жіктік жалғау парадигмасы: синтаксистік және семантикалық қызметтері [Мәтін]: Монография / Ж. Сәдуақасұлы.- Толықтырылып 2-басылуы.- Қызылорда: Қызылорда-Қанағаты, 2015.- 192 б. 1 экз.

**«Қазақ тілін оқыту әдістемесі» пәні бойынша ұсынылатын әдебиеттер**

1. Битэм Э. Педагогиканы цифрлық дәуірде қайта зерделеу. ХХІ ғасырдағы оқыту дизайны : Оқулық.- Астана: Ұлттық аударма бюросы қоғамдық қоры, 2019.- 328 б.

2. Қабылов Ә. Қазақ тілінің лексикасын оқыту.- Алматы: Эпиграф, 2016.- 216 б.

3. Шунк Дейл Х. Оқыту теориясы: Білім беру көкжиегі: Оқулық .- Астана: Ұлттық аударма бюросы қоғамдық қоры, 2019.- 608 б.

4. Усербаева М. «Қазақ тілін оқыту әдістемесі» пәнінен дәрістер жинағы. Шымкент, 2019ж.

5. Жапбаров А. Мектеп оқушыларының тіл мәдениетін қалыптастыра оқытудың ғылыми-әдістемелік негіздері.- Алматы: Эверо, 2015.- 240 бет.

6. Құрманбаева Ш.Қ. Қазақ тілін жеделдете оқыту: теориясы мен әдістемесі: Монография. - Өскемен: С. Аманжолов атындағы ШҚМУ баспасы, 2012. - 279 б. - ISBN 978-601-7383-22-0.

7. Сатбекова А.А. Қазақ тілін оқыту әдістемесі және жобалау технологиясы: Оқу құралы. - Алматы: «Қыздар университеті» баспасы, 2013. - 210б. -ISBN 978-601-224-426-7.

8. Ысқақ Б. Зат есімді оқыту әдістемесі: Әдістемелік құрал.- Алматы: ЭСПИ, 2021.- 116 б.

9. Елубаева Р.С. Қазақ тілі мен әдебиетін оқытудың кейбір мәселелері: Оқу құралы .- Алматы: Эверо, 2014.- 168 б.

10. Жапбаров А. Қазақ тiлiн оқытудың тәжірибелік әдіс-тәсілдері: мазмұндама жүргізу. 13- кітап.- Алматы: Эверо, 2015.- 192 б.

11. Қазақ тiлiн оқытудың тәжірибелік әдіс-тәсілдері: шығарма жаздыру әдістемесі. 11- кітап.- Алматы: Эверо, 2015.- 236 б.

12. Қадашева Қ. Қазақ тілін оқыту әдістемесі.- Алматы: Мұрагер, 2015.- 176 б.

13. Сүлейменова Ж. Қазақ тілін оқыту әдістемесінен қысқаша анықтағыш сөздік .- Алматы: Эверо, 2014.- 240 б.

14. Елубаева Р.С. Қазақ тілі мен әдебиетін оқытудың кейбір мәселелері: Оқу құралы .- Алматы: Эверо, 2014.- 168 б.

15. Дәулетбекова Ж. Қазақ тілі. Оқыту әдістемесі: Жалпы білім беретін мектептің 5-сынып мұғалімдеріне арналған. - Алматы: Атамұра, 2017.- 128 б.

16. Қазақ тілі. Оқыту әдістемесі: Жалпы білім беретін мектептің 6-сынып мұғалімдеріне арналған. - Алматы: Атамұра, 2018.- 256 б.

17. Қосымова Г. Қазақ тілі. Оқыту әдістемесі: Жалпы білім беретін мектептің 7-сынып мұғалімдеріне арналған.- Алматы: Атамұра, 2017.- 152 б.

18. Дәулетбекова Ж. Қазақ тілі. Оқыту әдістемесі: Жалпы білім беретін мектептің 9-сынып мұғалімдеріне арналған.- Алматы: Атамұра, 2019.- 192 б.

19. <https://www.okulyk.kz/> 5-11-сыныптарға арналған «Қазақ тілі» пәнінен жаңартылған мазмұндағы электронды оқулықтар